<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ยอดเยี่ยม! แม็กซิมัส หวด 3 เซตพลิกชนะมือวาง<br>ทะยานตัดเชือกแชมป์สนามแรกศึกบางกอกโอเพ่น</strong></p>
<!-- /wp:paragraph -->

<!-- wp:paragraph -->
<p><a></a> แม็กซิมัส ภราพล โจนส์ นักเทนนิสจากไทย คว้าชัยในการแข่งขันเทนนิสอาชีพชาย เอทีพี ชาลเลนเจอร์ ทัวร์ รายการ บางกอก โอเพ่น ชาเลนเจอร์ สนาม 2 ระดับชาลเลนเจอร์ 75 ชิงเงินรางวัลรวม 107,000 ดอลลาร์สหรัฐ หรือประมาณ 3,395,110 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 15 ม.ค. 2569</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบก่อนรองชนะเลิศ (8 คน) "แม็กซิ" แม็กซิมัส ภราพล โจนส์ หนุ่มลูกครึ่งไทย-ออสเตรเลีย วัย 21 ปี มือ 378 ของโลก พลาดท่าพ่ายเซตแรก ซึ่งแพ้แบบน่าเสียดาย ให้แก่ โจว อี้ หนุ่มจีน วัย 20 ปี มือ 244 ของโลก ซึ่งเป็นมือวางอันดับ 3 ของรายการ แต่ แม็กซิมัส มาแก้ตัวได้ในเซตที่สอง ซึ่งเอาชนะด้วยไทเบรกไปอย่างสุดมัน ส่งผลให้เสมอกัน 1-1 เซต</p>
<!-- /wp:paragraph -->

<!-- wp:paragraph -->
<p>และในเซตตัดสิน ทั้งคู่ยังเล่นได้ถูกใจกองเชียร์ สนุกและสูสี ทว่า แม็กซิมัส มีโอกาสทำได้ดีในแต้มสำคัญได้มากกว่า ก่อนเป็นฝ่ายเอาชนะไปในที่สุด 2-1 เซต 4-6, 7-6 ไทเบรก 7-4 และ 6-4 ในเวลา 2 ชั่วโมง 31 นาที</p>
<!-- /wp:paragraph -->

<!-- wp:paragraph -->
<p>แม็กซิมัส ผ่านเข้ารอบรองชนะเลิศ พบกับ ริโอะ โนกุจิ หนุ่มญี่ปุ่น วัย 27 ปี มือ 246 ของโลก และมือวางอันดับ 1 ของรายการ ซึ่งเป็นแชมป์ชายเดี่ยว บางกอก โอเพ่น ชาเลนเจอร์ สนาม 1 เมื่อสัปดาห์ที่แล้ว</p>
<!-- /wp:paragraph -->

<!-- wp:paragraph -->
<p>นอกจากนี้ แม็กซิมัส ยังผ่านเข้ารอบรองชนะเลิศ ในประเภทชายคู่อีกด้วย โดย แม็กซิมัส คู่กับ วิชยา ตรงเจริญชัยกุล ได้ชนะผ่าน เจสัน จุง จากไต้หวัน กับ ไคโตะ อุเอสึกิ จากญี่ปุ่น ในรอบก่อนรองฯ</p>
<!-- /wp:paragraph -->

<!-- wp:paragraph -->
<p>ส่วนผลชายคู่ รอบก่อนรองชนะเลิศ ปรัชญา อิสโร กับ นิกิ กาลียันดา ปูนาชา จากอินเดีย ปราชัยให้แก่ อนิรุธ จันดราเสการ จากอินเดีย กับ ทาเครุ ยูซึกิ จากญี่ปุ่น ซึ่งเป็นคู่มือวาง 2 ของรายการ 0-2 เซต 3-6 และ 4-6</p>
<!-- /wp:paragraph -->

<!-- wp:paragraph -->
<p>ด้านผลเทนนิสอาชีพหญิง ดับเบิลยู75 รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2) ชิงเงินรางวัลรวม 60,000 ดอลลาร์สหรัฐ หรือประมาณ 1,903,800 บาท ที่สนามเดียวกัน ในประเภทหญิงเดี่ยว มีนักเทนนิสไทยลงแข่งขัน</p>
<!-- /wp:paragraph -->

<!-- wp:paragraph -->
<p>"อีฟ" พัชรินทร์ ชีพชาญเดช มือ 438 โลก สุดต้านความแข็งแกร่งของ ลิซ่า ปิกาโต้ จากอิตาลี มือวางอันดับ 3 และมือ 266 ของโลก ในการแข่งขันประเภทหญิงเดี่ยว รอบสอง ก่อน พัชรินทร์ พ่ายไป 1-2 เซต 3-6, 7-6 ไทเบรก 7-5 และ 1-6</p>
<!-- /wp:paragraph -->

<!-- wp:paragraph -->
<p>พัชรินทร์ ตกรอบสอง (16 คน) ได้รับเงินรางวัลปลอบใจ จำนวน 935 ดอลลาร์สหรัฐ หรือประมาณ 29,667 บาท และคะแนนสะสมอันดับโลก 9 คะแนน ในขณะที่ ลิซ่า ปิกาโต้ ผ่านเข้ารอบก่อนรองชนะเลิศ พบกับ เมอิ ยามากุจิ มือวาง 6 และมือ 285 ของโลก จากญี่ปุ่น</p>
<!-- /wp:paragraph -->

<!-- wp:paragraph -->
<p>ขณะที่หญิงคู่ รอบก่อนรองชนะเลิศ พัชรินทร์ ชีพชาญเดช กับ กมลวรรณ ยอดเพ็ชร แพ้ให้แก่ ไนมา คาราโมโก จากสวิตเซอร์แลนด์ กับ อลาน่า สมิธ จากสหรัฐฯ 1-2 เซต ด้วยสกอร์ 4-6, 7-5 และซูเปอร์ไทเบรก 8-10</p>
<!-- /wp:paragraph -->

<!-- wp:image {"id":54054,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/01/615802243_1319674020195577_8836673735466358607_n-1024x683.jpg" alt="" class="wp-image-54054"/></figure>
<!-- /wp:image -->