<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#38a300"}}} -->
<p class="has-text-align-center has-vce-bg-color has-text-color has-background" style="background-color:#38a300;font-size:22px"><strong>"ณปราธ-แพรวา" ทะยานตัดเชือก<br>เทนนิสเอเชีย "แอลทีเอที เอเชี่ยนฯ"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์" ครั้งที่ 1 ของปี 2024 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 12 มิ.ย. 2567 เป็นรอบเมนดรอว์วันที่สาม<br>ประเภทชายเดี่ยว รอบก่อนรองชนะเลิศ ณปราธ ละไล นักเทนนิสดาวรุ่งไทย มือวางอันดับ 7 ของรายการ และมือ 204 เยาวชนเอเชีย ใช้การหวดที่เฉียบขาดและการวางบอลที่แม่นยำ เอาชนะ กาคุ มัตสึโมโตะ มือ 416 เยาวชนเอเชีย จากญี่ปุ่น จบภายใน 2 เซต 6-0 และ 6-1 ณปราธ ควงแร็กเกตคู่ใจทะยานสู่รอบรองชนะเลิศ ไปพบกับ เจย์เดน เวง บี จากฮ่องกง มือวางอันดับ 6 และมือ 193 เยาวชนเอเชีย ที่ชนะ จัสติน ลี่ จากสิงคโปร์ มือวางอันดับ 2 และมือ 122 เยาวชนเอเชีย ด้วยสกอร์ 7-5, 2-5 Ret. เนื่องจาก จัสติน ลี่ มีอาการตะคริว<br>ด้าน แพรวา เทพหัสดิน ณ อยุธยา นักเทนนิสดาวรุ่งฝ่ายหญิงของไทย ก็ทำผลงานในประเภทหญิงเดี่ยวได้ดี โดย แพรวา มือ 165 เยาวชนเอเชีย และเป็นมือวางอันดับ 4 ของรายการ ลงแข่งขันรอบก่อนรองชนะเลิศ และสามารถเอาชนะ ซี ซวน ออง จากมาเลเซีย มือวางอันดับ 6 และมือ 212 เยาวชนเอเชีย ได้ 2-0 เซต 6-2 และ 6-0 แพรวา ผ่านเข้าไปตัดเชือกกับ เจเนวีฟ ซี ลิน ลิม จากสิงคโปร์ มือวางอันดับ 2 และมือ 139 เยาวชนเอเชีย ที่หวดชนะ อัญวีณ์ ไพศาลภาณุวงศ์ ของไทย มือวางอันดับ 7 และ 225 เยาวชนเอเชีย 2-1 เซต 6-4, 3-6 และ 6-2<br>ขณะที่ผลการแข่งขันคู่อื่น ๆ มีดังนี้ ประเภทชายเดี่ยว รอบก่อนรองชนะเลิศ ปาณะวัฒศ์ เซี่ยงเห็น ชนะ ฌาน เลาอมรพาณิชย์ (วาง 5) 6-2, 6-2 ปัณณพรรธน์ นิ่มนวลกุล แพ้ ชิฟ โมฮาน (ฮ่องกง) 6-7(5-7), 5-7<br>ประเภทหญิงเดี่ยว รอบก่อนรองชนะเลิศ พิมพ์พิศา วงษ์วานิชขจร (วาง 14) ชนะ ชิโฮะ ชิราอิ (วาง 13-ญี่ปุ่น) 6-1, 6-2 พลอยเพชร ด้วงเขียว (วาง 1) ชนะ ณัฐธิดา แท่นวัฒนกุล (วาง 11) 6-1, 6-1<br>สำหรับผลการแข่งขันคู่อื่น ๆ ดูรายละเอียดได้ที่ https://atf.tournamentsoftware.com/tournament/9e352bb9-72f3-490e-945c-5a001e0e68ca/Matches</p>
<!-- /wp:paragraph -->

<!-- wp:image {"id":43635,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/IMG_4500-1024x683.jpeg" alt="" class="wp-image-43635"/></figure>
<!-- /wp:image -->