<!-- wp:paragraph {"align":"center","textColor":"vce-bg","style":{"color":{"background":"#2f00a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#2f00a3;font-size:22px"><strong>ศึกหวด "แอลทีเอที-ไอทีเอฟ" ได้แชมป์คู่<br>หนุ่มไต้หวันได้ครองแถมเข้าชิงชายเดี่ยว</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส "เจ60 นนทบุรี" รายการ "แอลทีเอที - ไอทีเอฟ จูเนียร์ส เจ60" ครั้งที่ 2 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 30 มิ.ย.2566 มีพิธีมอบรางวัลในประเภทคู่ โดยนายธานี แสนยาอุโฆษ กรรมการอำนวยการสมาคม และประธานฝ่ายพัฒนาเยาวชน สมาคมกีฬาลอนเทนนิสแห่งประเทศไทยฯ เป็นประธานมอบรางวัล
       ประเภทชายคู่ รอบชิงชนะเลิศ เฉิน ควน-โซ่ว กับ เค่อ เฮา ฮุง สองนักหวดหนุ่มไต้หวัน คู่มือวาง 6 ของรายการ ดวลซูเปอร์ไทเบรกชนะคู่ของ โหว ชุน เชียน จากไต้หวัน กับ แม็กซิมัส ซาเวียร์ หว่อง จากสิงคโปร์ ทำให้ชนะ 2-1 เซต 6-1, 2-6 และซูเปอร์ไทเบรก 10-8 คว้าแชมป์ไปครอง รับคะแนน คนละ 11.25 แต้ม ส่วนคู่รองแชมป์ รับคะแนน คนละ 6.75 แต้ม
       ประเภทหญิงคู่ รอบชิงชนะเลิศ จู ฮี วอน จากเกาหลีใต้ กับ ไซ ยู่ หนิง จากไต้หวัน โชว์ฟอร์มคู่เต็ง 2 ของรายการ ช่วยกันหวดเอาชนะ ไอชวารยา จาดาฟ กับ ปริชา นิคีล ชินเด คู่นักหวดชาวอินเดีย คู่เต็ง 6 ของรายการ ได้ 2 เซตรวด 6-3 และ 6-1 ได้แชมป์ไปครองร่วมกัน  รับคะแนน คนละ 11.25 แต้ม ส่วนคู่รองแชมป์ รับคะแนน คนละ 6.75 แต้ม
       ในส่วนผลการแข่งขันประเภทชายเดี่ยว รอบรองชนะเลิศ เฉิน ควน-โซ่ว มือ 882 เยาวชนโลก จากไต้หวัน เฉือนชนะ ฮิว คาวานิชิ จากญี่ปุ่น มือ 1,555 เยาวชนโลก 2-1 เซต ด้วยสกอร์ 6-1, 1-6 และ 6-2 ผ่านเข้าไปชิงชนะเลิศกับ แดน โฮโซโนะ ดาวรุ่งญี่ปุ่นวัย 17 ปี ที่มาจากรอบคัดเลือก และในรอบตัดเชือกชนะ เรียว ทาบะตะ นักหวดเพื่อนร่วมชาติ มืออันดับ 415 เยาวชนโลก มือวางอันดับ 4 ของรายการ 2-1 เซต 3-6, 6-3 และ 6-2
       ประเภทหญิงเดี่ยว รอบรองชนะเลิศ หม่า รั่ว ซี ดาวรุ่งจีน วัย 14 ปี มือ 1,838 เยาวชนโลก หวดชนะ อาเรียน่า โกกูลิน่า วัย 15 ปี มือ 978 เยาวชนโลก และเป็นมือวาง 14 ของรายการ จากคาซัคสถาน 2-0 เซต 6-4, 6-2 ผ่านเข้าชิงชนะเลิศกับ โพลิน่า ซเล็ปโซว่า มือ 496 เยาวชนโลก มือวาง 4 จากคาซัคสถาน ที่ในรอบตัดเชือกเอาชนะ ซื่อ หยาน ตัน มือ 301 เยาวชนโลก มือวาง 2 จากสิงคโปร์ 2-0 เซต 6-1, 6-3</code></pre>
<!-- /wp:code -->

<!-- wp:image {"id":37853,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/A0C8B036-C211-424C-9A99-1BF307DA9458-1024x640.jpeg" alt="" class="wp-image-37853"/></figure>
<!-- /wp:image -->