<!-- wp:paragraph {"align":"center","style":{"typography":{"fontSize":20},"color":{"background":"#bee4f4"}}} -->
<p class="has-text-align-center has-background" style="background-color:#bee4f4;font-size:20px"><strong>"ฐานทัพ" ผ่านคัดเข้าเมนดรอว์ศึกอาชีพบาหลี<br>"ภวิชญ์" เจอฝนขัดจังหวะหวดญี่ปุ่นไม่จบแมทช์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ รายการ "M15 บาหลี อัมมัน มิเนรัล เวิลด์ เทนนิส ทัวร์ ซีรีส์" ชิงเงินรางวัลรวม 15,000 ดอลลาร์สหรัฐ หรือราว 512,100 บาท ที่บาหลี ประเทศอินโดนีเซีย วันที่ 16 ธันวาคม 67 รอบคัดเลือก ประเภทชายเดี่ยว รอบสอง ซึ่งผู้ชนะในรอบนี้จะคว้าโควต้าเข้าสู่รอบเมนดรอว์ทันที<br>สำหรับ 2 นักเทนนิสไทย "แซค" ฐานทัพ สุขสำราญ กับ "แมงปอ" ภวิชญ์ สอนหลักทรัพย์ ลงแข่งขันในรอบนี้ด้วย โดยผลปรากฎว่า "แซค" ฐานทัพ นักหวดวัย 23 ปี มืออันดับ 1171 ของโลก มือวาง 7 ของรอบคัดเลือก ยังคงโชว์ฟอร์มได้อย่างเยี่ยมยอด สามารถหวดเอาชนะ ไคเลี่ยน คอลลิก น่อน ดาวรุ่งวัย 19 ปีชาวเบลเยี่ยม มืออันดับ 1444 ของโลก 6-2 และ 6-1 ทำให้ ฐานทัพ ผ่านเข้ารอบเมนดรอว์ต่อไป<br>ขณะที่ "แมงปอ" ภวิชญ์ สอนหลักทรัพย์ นักหวดวัย 25 ปี มืออันดับ 915 ของโลก มือวาง 2 ของรอบคัดเลือก ลงดวลแร็คเกตกับ ยูตะ โตมิดะ นักเทนนิสญี่ปุ่น วัย 18 ปี มืออันดับ 1488 ของโลก ซึ่งคู่นี้แข่งขันไม่จบแมทช์ เนื่องจากมีฝนตกลงมาขัดจังหวะ โดย ภวิชญ์ แพ้เซตแรก 3-6 แต่ในเซตสองนำอยู่ 6-5 เกมก็หยุดลงไป ทำให้ทั้งคู่ต้องไปแข่งแย่งโควต้าเข้าเมนดรอว์กันต่อในวันถัดไป&nbsp;</p>
<!-- /wp:paragraph -->

<!-- wp:image {"id":47054,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/12/470213816_1009212141241768_2710325742366767922_n-768x1024.jpg" alt="" class="wp-image-47054"/></figure>
<!-- /wp:image -->