<!-- wp:paragraph {"align":"center","style":{"typography":{"fontSize":20},"color":{"background":"#97b2bd"}}} -->
<p class="has-text-align-center has-background" style="background-color:#97b2bd;font-size:20px"><strong>พี่น้อง "ธนเพชร-อัญชิสา" หวดเจ๋ง! คว้าชัยเข้ารอบเทนนิสไอทีเอฟเวิลด์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ M15 รายการ ไอทีเอฟ เมนส์ เวิลด์ เทนนิส ทัวร์ (2) ชิงเงินรางวัลรวม 15,000 ดอลลาร์สหรัฐ หรือประมาณ 513,300 บาท และ W15 รายการ ไอทีเอฟ วีเมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 513,300 บาท รวม 2 รายการอยู่ที่ 1,026,600 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 19 มี.ค. 2568 เป็นการแข่งขันรอบแรก วันที่สอง "โอเว่น" ธนเพชร ฉันทะ และน้องสาว "ออมสิน" อัญชิสา ฉันทะ สองพี่น้องนักเทนนิสจาก จ.ประจวบคีรีขันธ์ ทำผลงานได้ดี ผ่านเข้ารอบต่อไปได้ทั้งคู่่</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบแรก (32 คน) ธนเพชร มือ 712 ของโลก ใช้ชั้นเชิงการหวดที่เฉียบขาด เอาชนะ เครดิต ไชยรินทร์ จากไทยเช่นกัน ซึ่งเป็นมือ 1186 ของโลก ได้ 2-0 เซต 6-2 และ 6-1 ธนเพชร จะเข้าไปพบกับ โดมินิค ปาลัน นักเทนนิสจากเช็ก มือ 615 ของโลก และมือวางอันดับ 6 ของรายการ ในรอบสอง หรือ 16 คนสุดท้าย ด้านหญิงเดี่ยว รอบแรก (32 คน) อัญชิสา ซึ่งยังไม่มีอันดับโลกในปัจจุบัน ได้ไวลด์การ์ดเข้าร่วมการแข่งขัน และทำผลงานได้ดี หยุดฟอร์มร้อนแรงของ ชอย ออนยู นักหวดชาวเกาหลีใต้ มือ 820 ของโลก ที่เข้ามาจากรอบคัดเลือกได้สำเร็จ อัญชิสา ชนะ 2-0 เซต 6-1 และ 6-2 ผ่านเข้ารอบสองไปพบกับ เรนะ โกโตะ จากญี่ปุ่น</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบแรก ยุทธนา เจริญผล แพ้ ปาร์ค อึยซอง (เกาหลีใต้) 4-6, 3-6 จิรัฏฐ์ นวสิริสมบูรณ์ แพ้ เอเตียน ดอนเนต์ (ฝรั่งเศส) 3-6, 3-6 หญิงเดี่ยว รอบแรก ทรรศพร นาคหล่อ (วาง 3) ชนะ นิโคล ริฟกิ้น (เยอรมนี) 3-6, 6-2 และ 6-2 พัชรินทร์ ชีพชาญเดช (วาง 6) ชนะ บุณยวีร์ ธรรมไชยวัฒน์ 2-6, 6-4 และ 6-3 พัณณิน โควาพิทักษ์เทศ ชนะ พิมพ์มาดา ทองคำ 7-5, 6-1 เวียร่า ดีเพิ่ม แพ้ จอย เดอ ซูว์ (เนเธอร์แลนด์) 6-1, 2-6 และ 5-7 ลีเดียร์ พอดโกริชานี่ แพ้ ลี อึนเฮ (วาง 2-เกาหลีใต้) 3-6, 1-6</p>
<!-- /wp:paragraph -->

<!-- wp:image {"id":48351,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/485154774_1078836707612644_6130522937836955706_n-1024x683.jpg" alt="" class="wp-image-48351"/></figure>
<!-- /wp:image -->