<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong>ความสุขที่มีหลักฐานอ้างอิงของคนรักเทนนิส</strong></p>
<!-- /wp:paragraph -->

<!-- wp:paragraph -->
<p>ความสุขที่มีหลักฐานอ้างอิงของคนรักเทนนิส<br> ลอนเทนนิสสมาคมของประเทศอังกฤษ (แอลทีเอ) ได้เปิดเผยผลการวิจัยที่น่าสนใจเกี่ยวกับการเล่นเทนนิสกับอารมณ์และจิตใจของผู้เล่น จาก British Journal of Sports Medicine ว่า ผู้ที่เล่นเทนนิสเกิน 12 เดือน และมีร่างกายปกติ เล่นเทนนิสทุกสัปดาห์ จะรู้สึกมีความพอใจกับชีวิต ถึง 61 เปอร์เซ็นต์ เทียบกับคนไม่เล่นเทนนิส จะรู้สึกพึงพอใจกับชีวิตของตัวเอง 55 เปอร์เซ็นต์ แต่สำหรับคนที่เล่นเทนนิสปีละครั้ง จะมีเปอร์เซ็นต์ความสุขกับชีวิตของตัวเองที่ 55 เปอร์เซ็นต์ได้เช่นกัน </p>
<!-- /wp:paragraph -->

<!-- wp:paragraph -->
<p>ส่วนผู้พิการที่เล่นเทนนิส มีรายงานว่า 83 เปอร์เซ็นต์ แฮปปี้กับชีวิต มีความมั่นใจในตัวเองมากขึ้น โดยส่วนใหญ่ยืนยันว่าเทนนิสจะช่วยสร้างเครือข่ายคนรู้จักมากขึ้น มีเพื่อนใหม่ๆ จากการเล่นกีฬาได้อย่างชัดเจน </p>
<!-- /wp:paragraph -->

<!-- wp:paragraph -->
<p>นอกจากผลการวิจัยแล้ว แอลทีเอยังได้สอบถามความคิดเห็นของนักเทนนิสหลายคนถึงสิ่งที่เทนนิสให้กับชีวิตพวกเขาด้วย </p>
<!-- /wp:paragraph -->

<!-- wp:paragraph -->
<p>ฮาร์เรียท ดาร์ท วัย 23 ปี กล่าวว่า เทนนิสช่วยในเรื่องของสุขภาพจิตได้ดี โดยเฉพาะในช่วงเวลาทั่วโลกเจอปัญหาหนักๆ อย่างโควิดแบบนี้ เพราะเป็นกีฬาที่ใครเล่นก็ได้ แค่ออกมาที่คอร์ท จับแร็กเก็ตแล้วสนุกกับมัน ที่สำคัญเล่นได้ทุกเพศ ทุกวัย</p>
<!-- /wp:paragraph -->

<!-- wp:paragraph -->
<p> แอ๊บบี้ เบรกเวลล์ ผู้พิการ วัย 17 ปี กล่าวว่า วีลแชร์เทนนิสมีผลดีต่อสุขภาพจิตและสุขภาพทางกายของเธออย่างมาก ทำให้ยอมรับกับสภาพความพิการได้ ตลอด 5 ปีที่ผ่านมาได้พบกับคนดีๆ มากมายจากการเล่นเทนนิส คนเหล่านั้นให้คำแนะนำและแรงสนับสนุนที่มีค่าในช่วงเวลายากๆ ของชีวิต นอกจากนั้นการเล่นวีลแชร์เทนนิสยังช่วยเพิ่มความมั่นใจให้กับตัวเธอ เพราะมันแสดงให้เห็นว่าสามารถประสบความสำเร็จในชีวิตได้ ถ้าอยู่กับทีมที่ดีและช่วยสนับสนุนซึ่งกันและกัน</p>
<!-- /wp:paragraph -->

<!-- wp:paragraph -->
<p> โรซี่ พายบัส นักวีลแชร์เทนนิสที่เล่นมากว่า 10 ปี กล่าวว่า เทนนิสเปลี่ยนแปลงชีวิตของตัวเองอย่างมาก มันไม่ใช่แค่การตีลูกออกไปเท่านั้น และไม่ใช่แค่ว่าจะเป็นผู้แพ้หรือชนะ แต่มันทำให้เห็นถึงสังคมของคนที่เล่นกีฬานี้ ที่มีทั้งความรักและแรงบันดาลใจต่างๆ ซึ่งเห็นได้ทั้งเวลาอยู่ในคอร์ทและนอกคอร์ทเลยทีเดียว</p>
<!-- /wp:paragraph -->

<!-- wp:paragraph -->
<p>แอลทีเอ มีโครงการที่เอาเทนนิสไปช่วยแก้ปัญหาผู้ที่มีปัญหาด้านสุขภาพจิต โดยมีสื่อออนไลน์ที่สามารถนำไปปรับใช้ในการเล่นเทนนิส เพื่อสร้างเสริมสภาพจิตใจที่ดีได้ และยังมีการอบรมโค้ชและเจ้าหน้าที่ในสนามให้มีความรู้ในการดูแลและช่วยเหลือผู้มีปัญหาสุขภาพจิตที่สนใจจะมาเล่นเทนนิสอีกด้วย</p>
<!-- /wp:paragraph -->

<!-- wp:paragraph -->
<p>ภาพจาก <a rel="noreferrer noopener" href="http://www.lta.org.uk/?fbclid=IwAR0XAvPWA1bSMudH_XhxEgWgmCSwtQkdFJF3ZKDNxHoM91qm0MnGvjuMOBk" target="_blank">www.lta.org.uk</a></p>
<!-- /wp:paragraph -->

<!-- wp:image {"id":26392} -->
<figure class="wp-block-image"><img src="https://www.bucket.cloudaccess9.com/ltatorg/2021/02/143252679_3882330611789878_9030149077356932470_n.jpg" alt="" class="wp-image-26392"/></figure>
<!-- /wp:image -->