<!-- wp:paragraph {"align":"center","style":{"typography":{"fontSize":20},"color":{"background":"#cae8f4"}}} -->
<p class="has-text-align-center has-background" style="background-color:#cae8f4;font-size:20px"><strong>"มนัญชญา" ฟอร์มดุทุบสาวผู้ดี 2 เซตทะยานชิงดำศึกW100กิฟุ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง ไอทีเอฟ เวิลด์ เทนนิส ทัวร์ W100 กิฟุ รายการ "แคงการู คัพ อินเตอร์เนชั่นแนล เลดี้ส์ โอเพ่น เทนนิส 2025" ชิงเงินรางวัลรวม 100,000 ดอลลาร์สหรัฐ หรือราว 3,353,000 บาท ที่เมืองกิฟุ ประเทศญี่ปุ่น ล่าสุด เมื่อวันที่ 3 พ.ค.68"ไหม" มนัญชญา สว่างแก้ว วัย 22 ปี มืออันดับ 113 ของโลก มือวาง 3 ของรายการ ลงแข่งประเภทหญิงเดี่ยว รอบรองชนะเลิศ พบกับ นักหวดสาวจากสหราชอาณาจักร วัย 32 ปี ฮีทเธอร์ วัตสัน มือ 192 ของโลก โดยแมทช์นี้ แม้ มนัญชญา จะเสิร์ฟเสียไป 6 ดับเบิ้ลฟลอต์ แต่เกมโดยรวมถือว่าทำได้ดีกว่า เซตแรก สาวไทย อาศัยเกมบุกที่ดีเบรกเกมเสิร์ฟคู่แข่งในเกม 7 ก่อนออกมาปิดเซตด้วยเกมเสิร์ฟตัวเองในเกม 10 ทำให้ชนะ 6-4 เซตสอง สาวไทยยังคงรักษามาตรฐานการเล่นที่ดีเบรกเกมคู่แข่งได้อีกในเกม 3 แม้จะมาถูกเบรกคืนในเกม 10 ทำให้ ฮีทเธอร์ ตีเสมอ 5-5 แต่เกมถัดมา มนัญชญา อาศัยเกมหวดที่เฉียบขาดเบรกคืนทันควันขึ้นแท่นนำ 6-5 เกม 12 มนัญชญา ไม่รอช้าออกมาเสิร์ฟปิดเกมเซตแมทช์ลงไปอย่างสวยงาม ทำให้ชนะทันที 2 เซตรวด ด้วยสกอร์ 6-4 และ 7-5 ใช้เวลาไปทั้งสิ้น 1 ชั่งโมง 32 นาที</p>
<!-- /wp:paragraph -->

<!-- wp:paragraph -->
<p>มนัญชญา ผ่านเข้าสู่รอบชิงชนะเลิศไปพบกับ นักหวดมือเก๋า จาง ฉ่วย นักเทนนิสจีน วัย 36 ปี มืออันดับ 136 ของโลก ที่ตัดเชือกชนะ อีเมอร์สัน โจนส์ นักหวดออสเตรเลีย วัย 16 ปี มืออันดับ 274 ของโลก 2-1 เซต ด้วยสกอร์ 6-3, 2-6 และ 6-2 โดยรอบชิงชนะเลิศจะมีขึ้นในวันที่ 4 พ.ค.นี้</p>
<!-- /wp:paragraph -->

<!-- wp:image {"id":49274,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/494985048_1115402517289396_4884923008031784008_n-1024x683.jpg" alt="" class="wp-image-49274"/></figure>
<!-- /wp:image -->