<!-- wp:paragraph {"align":"center","style":{"typography":{"fontSize":20},"color":{"background":"#bcabc9"}}} -->
<p class="has-text-align-center has-background" style="background-color:#bcabc9;font-size:20px"><strong>"ภาสุร" ฉลุยตัดเชือกรุ่น12ปีชายศึก PTT - พัฒนาฝีมือฯ ภาคเหนือ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รายการ "PTT-ลอนเทนนิสพัฒนาฝีมือ" ครั้งที่ 8 ภาคเหนือ ที่สนามเทนนิสองค์การบริหารส่วนจังหวัดเชียงราย เมื่อวันที่ 9 พ.ย.67 รอบก่อนรองชนะเลิศ ชายเดี่ยว รุ่นอายุไม่เกิน 12 ปี "ปอร์โต้" ภาสุร อุดมโชค ลูกชายขิง "ปิ๊ก" ดนัย อุดมโชค อดีตนักเทนนิสทีมชาติไทยมือ 77 ของโลก ลงสนามแข่งในฐานะมือวาง 1 ของรายการ รอบแรกได้บาย ส่วนรอบสอง หรือ รอบ 8 คนสุดท้าย อาศัยชั้นเชิงที่เหนือกว่าหวดเอาชนะ คีณณ์ อุนโอภาส คู่แข่งจากกทม. 2-0 เซต ด้วยสกอร์ 4-1 และ 4-1 ทำให้ผ่านเข้าสู่รอบรองชนะเลิศไปพบกับ ตถตา สนธิชัย นักหวดเจ้าถิ่น เชียงราย มือวาง 4 ของรายการ ที่สามารถต้อนชนะ ณัฐรัช ศรีสุข จากเชียงรายเช่นกัน 4-0 และ 4-0 ขณะเดียวกันในประเภทหญิงเดี่ยว รุ่นอายุไม่เกิน 10 ปี "ปินต้า" ญาณิสร อุดมโชค น้องสาวของ ภาสุร อุดมโชค ไม่สามารถผ่านด่านในรอบ 8 คนสุดท้ายได้ เมื่อดวลแร็คเกตพ่าย วรรณรสา ลีปรีชานนท์ มือวาง 4 ของรายการจากกทม.1-4 และ 0-4</p>
<!-- /wp:paragraph -->

<!-- wp:paragraph -->
<p>ส่วนผลแข่งขันรอบก่อนรองชนะเลิศ(8 คนสุดท้าย) คู่อื่นๆ มีดังนี้ ประเภทชายเดี่ยว รุ่นอายุไม่เกิน 12 ปี กาญจน์นเรศร์ ครูศากยวงศ์ (มือวาง 2-ชุมพร) ชนะ Keqi Lin(จีน) 4-0, 4-1, พีรดนย์ สุทธาวาสสุนทร (มือวาง 3-เชียงราย) ชนะ ธนาคิมร์ ระวังกุล(ภูเก็ต) 5-4(3), 4-5(4), 12-10 ประเภทหญิงเดี่ยว รุ่นอายุไม่เกิน 10 ปี ณัฐธยาน์ ศิริสุวรรณ์ (มือวาง 1-เชียงราย) ชนะ รัตสรินทร์ ปารีศรี(พิษณุโลก) 4-0, 4-0, Emily Hedin (มือวาง 3-กทม.) ชนะ Weixin Liu(เชียงใหม่) 4-1, 4-1 </p>
<!-- /wp:paragraph -->

<!-- wp:paragraph -->
<p>ส่วนผลแข่งขันรายการอื่นๆสามารถติดตามได้ที่ <a rel="noreferrer noopener" href="https://www.tour.ltat.org/tournaments-draws-MTUyMA==.html?fbclid=IwZXh0bgNhZW0CMTAAAR1JKoTLKhDqOO31WU1fZhhReIeRyY7jOqbfUI9KY-KpMutHUZCDvOmKkfo_aem_iz3Eh8izLH54omXg4NZKBw" target="_blank">https://www.tour.ltat.org/tournaments-draws-MTUyMA==.html</a></p>
<!-- /wp:paragraph -->

<!-- wp:image {"id":46564,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/466002393_982557503907232_5850877327816445884_n-1024x576.jpg" alt="" class="wp-image-46564"/></figure>
<!-- /wp:image -->