<!-- wp:paragraph {"align":"center","style":{"typography":{"fontSize":20},"color":{"background":"#daeffb"}}} -->
<p class="has-text-align-center has-background" style="background-color:#daeffb;font-size:20px"><strong>ยังแกร่ง! "พัชรินทร์" โชว์ฟอร์มเต็ง1ลิ่วตัดเชือกชนดาวรุ่งศึกไทยแลนด์ฯ</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิส รายการ ไทยแลนด์ แชมป์เปี้ยนชิพ สนาม 1 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 14 ก.พ. 2568 ในประเภทเดี่ยว เป็นการแข่งขันรอบก่อนรองชนะเลิศ คู่ที่น่าสนใจ ประเภทหญิงเดี่ยว "อีฟ" พัชรินทร์ ชีพชาญเดช นักเทนนิสสาวขอนแก่น มือวางอันดับ 1 ของรายการ เจ้าของแชมป์หญิงเดี่ยวศึกไทยแลนด์ฯ 6 สนามติด เมื่อปีที่ผ่านมา ยังคงแข็งแกร่ง ใช้ชั้นเชิงหวดเอาชนะ "ออมสิน" อัญชิสา ฉันทะ จากประจวบคีรีขันธ์ 2-0 เซต ด้วยสกอร์ 6-2 และ 6-1 พัชรินทร์ ควงแร็กเกตคู่ใจ ทะยานสู่รอบรองชนะเลิศ ซึ่งจะตัดเชือกกับ "บัว" กมลวรรณ ยอดเพ็ชร นักเทนนิสดาวรุ่ง มือวางอันดับ 3 จากพระนครศรีอยุธยา ที่เพิ่งผ่านการแข่งขันแกรนด์สแลม “ออสเตรเลียน โอเพ่น จูเนียร์ แชมเปี้ยนชิพส์ 2025" และล่าสุดเข้ารอบรายการนี้ โดยไม่ต้องออกแรง หลังจากชนะผ่าน โยษิตา ศรีพร มือวางอันดับ 8 จากสุราษฎร์ธานี</p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว รอบก่อนรองชนะเลิศ "สอง" ยุทธนา เจริญผล มือวางอันดับ 7 ชาวอ่างทอง พบกับ "ก็อต" กฤติน โกยกุล มือวางอันดับ 4 ชาวพังงา โดยเซตแรกเป็น ยุทธนา ที่โชว์ฟอร์มได้ดี เอาชนะได้อย่างขาดลอย 6-1 จากนั้นเซตสอง ซึ่งแข่งขันไปได้เพียง 3 เกม ทาง กฤติน ได้ขอถอนตัวออกจากการแข่งขัน เนื่องจากมีอาการเจ็บหลัง ส่งผลให้ ยุทธนา เป็นฝ่ายชนะไปด้วยสกอร์ 6-1 และ 2-1 Ret. (รีไทร์) ยุทธนา ผ่านเข้ารอบรองชนะเลิศ ไปพบกับ "โอเว่น" ธนเพชร ฉันทะ มือวางอันดับ 1 จากประจวบคีรีขันธ์ ที่ในรอบก่อนรองฯ เอาชนะ ลูก้า คาสเทลนูโอโว จากสวิตเซอร์แลนด์ ด้วยสกอร์ 4-3 Ret. (รีไทร์) หลังจากหนุ่มสวิส ซึ่งเป็นมืออันดับ 773 ของโลก ได้ขอถอนตัวออกจากการแข่งขัน เนื่องจากมีอาการป่วย</p>
<!-- /wp:paragraph -->

<!-- wp:paragraph -->
<p>ส่วนอีกคู่ "เมฆ" จิรัฏฐ์ นวสิริสมบูรณ์ อดีตทีมชาติไทยหลายสมัย มือวางอันดับ 2 จาก กทม. ใช้ประสบการณ์ปราบรุ่นน้องดาวรุ่ง ปัญณ์ณวัชญ์ สุทธิสมบูรณ์ มือวางอันดับ 8 จากลำปาง 2-0 เซต 6-1 และ 6-3 จิรัฏฐ์ ผ่านเข้ารอบรองชนะเลิศ ไปพบกับ ฐานทัพ สุขสำราญ มือวาง 3 จากลพบุรี ที่เอาชนะ ณัฏฐญุตม์ นิธิธนนนต์ มือวาง 5 จากอุดรธานี 2-0 เซต 6-2, 6-3 ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ ลีเดียร์ พอดโกริซานี่ (สุราษฎร์ธานี) ชนะ เวียร่า ดีเพิ่ม (ชลบุรี) 6-1, 6-2 ไทร่า ลิธิบี (กทม.) ชนะ วรรษชล สวัสดี (พิษณุโลก) 4-6, 6-3 และ 6-3</p>
<!-- /wp:paragraph -->

<!-- wp:paragraph -->
<p>หญิงคู่ รอบรองชนะเลิศ กมลวรรณ ยอดเพ็ชร (พระนครศรีอยุธยา) /พัชรินทร์ ชีพชาญเดช (ขอนแก่น) ชนะ มาเรีย เชน /ปพิชญา อิสโร (สงขลา) 6-0, 6-1 ดาวดึงส์ พลกรรณ์ (ประจวบคีรีขันธ์) /ปัฐน์ธินันต์ เผือกคำ (นครราชสีมา) ชนะ พิมพ์ลภัส ลิม (กทม.) /พิมพ์มาดา ลิม (กทม.) 7-5, 7-6(1) ชายคู่ รอบรองชนะเลิศ เครดิต ไชยรินทร์ (กทม.) /คงทรัพย์ คงคา (กทม.) ชนะผ่าน กฤติน โกยกุล (พังงา) /จิรัฏฐ์ นวสิริสมบูรณ์ (กทม.) ยุทธนา เจริญผล (อ่างทอง) /ธนเพชร ฉันทะ (ประจวบคีรีขันธ์) ชนะ ณัฏฐญุตม์ นิธิธนนนต์ (อุดรธานี) /นพดล น้อยกอ (พิจิตร) 6-2, 6-3</p>
<!-- /wp:paragraph -->

<!-- wp:paragraph -->
<p>ขณะที่คู่ผสม รอบก่อนรองชนะเลิศ โชติกา สังข์ลาโพธิ์ (ชุมพร) /ณัฐพัฒน์ ขุนทอง (เพชรบูรณ์) ชนะ ณัฐนนท์ กัจฉปานันท์ (ยะลา) /คาโรลินา คอสติอูโควา (กทม.) 2-6, 6-3 และ 15-13 ณัชชารีย์ ธีรโชติจิรานนท์ (ประจวบคีรีขันธ์) /ธนกร ศรีรัตน์ (กทม.) ชนะ นวกานต์ ขุนจันทร์ (กทม.) /ไทร่า ลิธิบี (กทม.) 1-6, 6-3 และ 11-9</p>
<!-- /wp:paragraph -->

<!-- wp:image {"id":47864,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/480029921_1052668663562782_5740538147081497528_n-1024x683.jpg" alt="" class="wp-image-47864"/></figure>
<!-- /wp:image -->