<!-- wp:paragraph {"align":"center","style":{"typography":{"fontSize":22},"color":{"background":"#edb4e0"}}} -->
<p class="has-text-align-center has-background" style="background-color:#edb4e0;font-size:22px"><strong>"ปรัชญา-ฐานทัพ"ฮึดสู้เจาะไข่แตก<br>ก่อนทีมเดวิสคัพไทยพ่ายลัตเวียหวิว</strong></p>
<!-- /wp:paragraph -->

<!-- wp:paragraph -->
<p> การแข่งขันเทนนิสชิงแชมป์โลก ประเภททีมชาย รายการ "เดวิสคัพ บาย ราคูเท็น 2022" เวิลด์กรุ๊ป 2 เพลย์ออฟ ทีมชาติไทย พบ ทีมชาติลัตเวีย ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 5 มีนาคม เป็นการชิงชัยวันสุดท้าย ซึ่งหลังจากผ่านการแข่งขันวันแรก ทีมชาติไทย สกอร์ตามหลัง ทีมชาติลัตเวีย 0-2 คู่ แต่ยังเหลือการแข่งขันให้ลุ้นต่ออีก 3 คู่ จากประเภทคู่ และเดี่ยวชนมืออีก 2 คู่ </p>
<!-- /wp:paragraph -->

<!-- wp:paragraph -->
<p>ประเภทคู่ "ณัฐ" ปรัชญา อิสโร วัย 26 ปี และ "แซค" ฐานทัพ สุขสำราญ วัย 20 ปี พบกับ โรเบิร์ตส์ สตรอมบาห์ส วัย 22 ปี ซึ่งรั้งคู่มือ 613 ของโลก และ เออร์เนสต์ส กูลบิส วัย 33 คู่มืออันดับ 781 ของโลก ปรากฏว่า เซตแรก ปรัชญา และ ฐานทัพ พ่ายไปก่อน 4-6 แต่เซตสอง คู่หนุ่มไทยรวมพลังเล่นด้วยทีมเวิร์กที่ยอดเยี่ยม เอาชนะไปแบบสุดมัน 7-5 และในเซตสาม ยังเอาชนะได้อย่างขาดลอย 6-0 สรุป ปรัชญา และ ฐานทัพ แซงชนะ 2-1 เซต 4-6, 7-5 และ 6-0 เก็บแต้มแรกให้ทีมไทยไล่จี้ทีมลัตเวียมาอยู่ที่ 1-2 คู่ </p>
<!-- /wp:paragraph -->

<!-- wp:paragraph -->
<p>จากนั้นเป็นการแข่งขันประเภทเดี่ยวชนมือ ระหว่างเดี่ยวมือหนึ่ง "บูม" กษิดิศ สำเร็จ นักหวดหนุ่มไทย วัย 21 ปี มือ 1,302 ของโลก พบกับ เออร์เนสต์ส กูลบิส จอมเก๋าวัย 33 ปี อดีตมือ 10 ของโลก ปรากฏว่า สู้กันถึง 3 เซต กษิดิศ สุดต้านความแข็งแกร่งของ เออร์เนสต์ส กูลบิส พ่ายไปอย่างน่าเสียดาย 1-2 เซต 4-6, 6-4 และ 4-6 </p>
<!-- /wp:paragraph -->

<!-- wp:paragraph -->
<p>ขณะที่คู่สุดท้าย เดี่ยวมือสอง "สอง" ยุทธนา เจริญผล วัย 21 ปีของไทย ลงหวดส่งท้ายกับ ไรนิส คุปเฟอร์ส ดาวรุ่งวัย 17 ปี ซึ่งทีมลัตเวียได้เปลี่ยนแปลงส่งรายชื่อลงแข่งขันแทน โรเบิร์ตส์ สตรอมบาห์ส และผลปรากฏว่า ยุทธนา ชนะ คุปเฟอร์ส 2-0 เซต 6-2, 6-4 </p>
<!-- /wp:paragraph -->

<!-- wp:paragraph -->
<p>สรุปผลการแข่งขันรวม ทีมชาติไทย แพ้ ลัตเซีย 2-3 คู่ ส่งผลให้ลัตเวียได้สิทธิ์อยู่ในกลุ่มเวิลด์กรุ๊ป 2 ต่อ ส่วนทีมชาติไทยจะต้องไปแข่งกรุ๊ป 3 ตามโซนต่อไป</p>
<!-- /wp:paragraph -->

<!-- wp:image {"id":31197,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/03/275266618_5127894317233495_159218773339679363_n-1024x683.jpg" alt="" class="wp-image-31197"/></figure>
<!-- /wp:image -->