<!-- wp:paragraph {"align":"center","style":{"typography":{"fontSize":20},"color":{"background":"#c1d7e0"}}} -->
<p class="has-text-align-center has-background" style="background-color:#c1d7e0;font-size:20px"><strong>พี่น้องตระกูล "ฉันทะ" หวดยอดเยี่ยม!ล้มมือวางทะยานก่อนรองฯ ศึกไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ W35 รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3) ชิงเงินรางวัลรวม 30,000 ดอลลาร์สหรัฐ หรือประมาณ 1,029,000 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 514,500 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 13 มี.ค. 2568 ทั้ง 2 รายการเข้าสู่การแข่งขันรอบที่สอง (16 คน) "ออมสิน" อัญชิสา ฉันทะ นักเทนนิสสาวไทย วัย 22 ปี เจ้าของเหรียญเงินหญิงเดี่ยว กีฬาซีเกมส์ ครั้งที่ 31 ที่ประเทศเวียดนาม โชว์ฟอร์มได้อย่างยอดเยี่ยม ในการแข่งขันประเภทหญิงเดี่ยว รอบสอง (16 คน) ด้วยการโค่น ชริวาลี ราชมิกา ภมิปาตี นักเทนนิสสาวอินเดีย วัย 23 ปี มือ 310 ของโลก ซึ่งเป็นมือวางอันดับ 2 ของรายการ ลงได้สำเร็จ 2-0 เซต ด้วยสกอร์ 6-1 และ 6-3</p>
<!-- /wp:paragraph -->

<!-- wp:paragraph -->
<p>อัญชิสา ผ่านเข้ารอบก่อนรองชนะเลิศ หรือ 8 คนสุดท้าย ไปรอพบผู้ชนะระหว่าง ลี อึนเฮ สาวเกาหลีใต้ วัย 24 ปี มือ 419 ของโลก ซึ่งเป็นมือวางอันดับ 6 ของรายการ กับ มารีน ซอสสตาค จากฝรั่งเศส วัย 23 ปี มือ 663 ของโลก สำหรับอัญชิสานั้น ก่อนหน้านี้ได้หยุดการแข่งขันไป เนื่องจากพักรักษาไหล่ซ้าย ทำให้ไม่มีอันดับโลกในปัจจุบัน และในรายการนี้ได้ไวลด์การ์ดหรือสิทธิพิเศษเข้าร่วมการแข่งขัน นอกจากนี้ยังมี "แต้ว" ทรรศพร นาคหล่อ นักเทนนิสสาวไทย มือ 423 ของโลก ที่ผ่านเข้ารอบก่อนรองชนะเลิศ ประเภทหญิงเดี่ยว ได้เช่นกัน หลังจากเฉือนเอาชนะ ดาเรีย เฟรย์แมน จากไซปรัส มือ 466 ของโลก 2-1 เซต 3-6, 6-4 และ 6-1 ด้านชายเดี่ยว รอบสอง (16 คน) "โอเว่น" ธนเพชร ฉันทะ หนุ่มประจวบคีรีขันธ์ ซึ่งเป็นพี่ชายของ อัญชิสา และปัจจุบันเป็นมือ 712 ของโลก พบกับ ชินทาโร่ อิมาอิ นักเทนนิสญี่ปุ่น มือ 550 ของโลก ซึ่งเป็นมือวาง 5 ของรายการ โดยเซตแรก ธนเพชร เล่นได้ดี เก็บชัยได้ก่อน ทว่ามาพ่ายฟอร์มนักหวดมือวางในเซตสอง ทำให้เสมอ 1-1 เซต ก่อนที่ฝนจะตกลงมา</p>
<!-- /wp:paragraph -->

<!-- wp:paragraph -->
<p>จากนั้นเมื่อกลับมาแข่งขันกันต่อ ปรากฏว่า เกมยื้อกันถึงไทเบรกและเป็น ธนเพชร ของไทยที่คว้าชัยได้สำเร็จ เป็นฝ่ายเฉือนชนะ 2-1 เซต 6-2, 1-6 และ 7-6 ไทเบรก 7-5 ธนเพชร ผ่านเข้ารอบก่อนรองชนะเลิศ ไปพบกับ ปีเตอร์ บาร์ บีริยูคอฟ นักเทนนิส มือ 360 ของโลก มือวางอันดับ 1 ของรายการ ที่ชนะ เอเตียน ดอนเนต์ มือ 733 ของโลก จากฝรั่งเศส 6-3, 7-6(3) ในส่วนผลการแข่งขันคู่อื่น ๆ มีดังนี้ หญิงเดี่ยว รอบสอง บุณยวีร์ ธรรมไชยวัฒน์ แพ้ เอคาเทริน่า เรย์นโกลด์ 1-6, 3-6 แบ็ค ดายอน (3-เกาหลีใต้) ชนะ ฟรานเชสก้า เพซ (อิตาลี) 6-4, 6-3 ชายเดี่ยว รอบสอง ภวิชญ์ สอนหลักทรัพย์ ชนะ ฐานทัพ สุขสำราญ 2-6, 7-6(5) และ 6-4 โทโมฮิโระ มาซาบายาชิ (ญี่ปุ่น) ชนะ อเล็กซานเดอร์ โลบานอฟ 6-3, 6-2 จอร์จิโอ ทาแบคโก (อิตาลี) ชนะ โดมินิค ปาลัน (7-เช็ก) 7-6(10), 6-3 อเล็กซ์ นัฟฟ์ (ลักเซมเบิร์ก) ชนะ วาเลนติน ลาปาลู (ฝรั่งเศส) 3-6, 6-2 และ 6-2 ชายคู่ รอบก่อนรองชนะเลิศ ธนเพชร ฉันทะ-ยุทธนา เจริญผล ชนะผ่าน ชินจิ ฮาซาวะ-โทโมฮิโระ มาซาบายาชิ (2 ญี่ปุ่น) หญิงคู่ รอบก่อนรองชนะเลิศ ทรรศพร นาคหล่อ-บุณยวีร์ ธรรมไชยวัฒน์ ชนะ เพียงธาร ผลิพืช-นาโฮะ ซาโตะ (1 ไทย-ญี่ปุ่น) 1-6, 6-3 และซูเปอร์ไทเบรก 11-9 อัญชิสา ฉันทะ-ลัลดา กำหอม แพ้ รินอน โอคุวากิ-ฟรานเชสก้า เพซ (4 ญี่ปุ่น-อิตาลี) 4-6, 6-3 และซูเปอร์ไทเบรก 3-10 </p>
<!-- /wp:paragraph -->

<!-- wp:paragraph -->
<p>พัณณิน โควาพิทักษ์เทศ-ยูกิ นาอิโตะ (2 ไทย-ญี่ปุ่น) พบ จอย เดอ ซูว์-โลเอส เอเบลิง โคนิง (เนเธอร์แลนด์)</p>
<!-- /wp:paragraph -->

<!-- wp:image {"id":48263,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/483993669_1073898334773148_207322833966237168_n-1024x683.jpg" alt="" class="wp-image-48263"/></figure>
<!-- /wp:image -->