<p style="text-align: center;"><span style="font-size: 14pt;"><strong>หวดสาวไทยร่วงคัดเลือกศึกไทยแลนด์โอเพ่น</strong></span>
<span style="font-size: 14pt;"><strong>จับติ้วเมนดรอว์รอบแรก"ลักษิกา"ชน"จาง ส่วย"</strong></span></p>
การแข่งขันเทนนิสหญิง ดับเบิลยูทีเอ อินเตอร์เนชั่นแนล ซีรีส์ ทัวร์นาเมนท์ รายการ “โตโยต้า ไทยแลนด์ โอเพ่น 2019 พรีเซนเต็ด บาย อีเอ” ชิงเงินรางวัลรวม 250,000 ดอลลาร์สหรัฐ หรือประมาณ 8 ล้านบาท เมื่อวันที่ 26 ม.ค.62 รอบคัดเลือก หญิงเดี่ยว รอบแรก ซึ่งมีนักเทนนิสไทยลงแข่งขัน 4 คน มีดังนี้ ณัฐนิดา หลวงแนม มือ 824 ของโลก พลาดท่าแพ้ อรันต์ซ่า รัช มือ 122 ของโลกจาก 1-2 เซต 6-4, 2-6, 1-6, เพียงธาร ผลิพื<span class="text_exposed_show">ช มือ 283 ของโลก แพ้ เอยาโน่ ชิมิสึ มือ 194 ของโลก จากญี่ปุ่น 2-6, 4-6, วรรษชล สวัสดี มือ 727 ของโลก แพ้ ตวน หยิง หยิง มือ 162 ของโลกจากจีน 3-6, 3-6, ญาณิน วิศิษฐ์วรพร แพ้ หาน ซิน หยู มือ 161 ของโลกจากจีน 1-6, 1-6
ส่วนผลการจับสลากประกบคู่รอบเมนดรอว์ คู่ไฮไลต์ที่น่าสนใจ "เต็ง 1" การ์บิเญ่ มูกูรูซ่า มือ 18 โลกชาวสเปน พบ ซาบิเน่ ลิซิคกี้ มือ 198 โลกชาวฝรั่งเศส, แคโรไลน์ การ์เซีย มือ 19 โลกจากฝรั่งเศส พบ นักเทนนิสจากรอบคัดเลือก, เซี๊ยะ ซู-เหว่ย มือ 27 โลกชาวไต้หวัน พบ โมนิก้า นิคูเลสคู มือ 99 โลกชาวโรมาเนีย, เจิ้ง ไซไซ มือ 40 โลกชาวจีน พบ แมนดี้ มิเนลล่า มือ 102 โลกจากลักเซมเบิร์ก ขณะที่​ “ลัก” ลักษิกา คำขำ นักหวดสาวไทยมือ 66 โลก จะพบกับ จาง ส่วย มือ 42 โลกจากจีน
สำหรับการแข่งขันเมนดรอว์ รอบแรกจะมีขึ้นในวันที่ 28 มกราคมนี้</span>

สามารถติดตามภาพการแข่งขันเพิ่มเติมได้ที่: https://www.ltat.org/photos/