<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a337"}}} -->
<p class="has-text-align-center has-vce-bg-color has-text-color has-background" style="background-color:#00a337;font-size:22px"><strong>"กษิดิศ-ยุทธนา"เฉือนหนุ่มซามูไร<br>คว้าแชมป์หวดไอทีเอฟที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 4 ชิงเงินรางวัลรวม 25,000 ดอลลาร์สหรัฐ หรือประมาณ 863,500 บาท และรายการ "ไอทีเอฟ เมนส์ เซอร์กิต ทัวร์ 2023 (1)" ชิงเงินรางวัลรวม 15,000 ดอลลาร์สหรัฐ หรือประมาณ 518,100 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 3 มิ.ย.ที่ผ่านมา ในประเภทคู่ เข้าสู่รอบชิงชนะเลิศ
       ประเภทชายคู่ รอบชิงชนะเลิศ "บูม" กษิดิศ สำเร็จ และ "สอง" ยุทธนา เจริญผล สองนักเทนนิสหนุ่มไทย ดีกรีทีมชาติไทยชุดเหรียญทองทีมชายศึกซีเกมส์ ครั้งที่ 32 ที่ประเทศกัมพูชา ลงสนามพบกับ ชินจิ ฮาซาวะ และ เรียวทาโร่ ทากูชิ คู่นักหวดชาวญี่ปุ่น ผลปรากฏว่า ตลอดการแข่งขัน สู้กันได้อย่างสนุก เกมสูสีตลอด ซึ่งในสองเซตแรก ผลัดกันเก็บชัยชนะด้วยไทเบรกคู่ละเซต ทำให้เสมอ 1-1 เซต ต้องดวลเซตสามด้วยซูเปอร์ไทเบรก และเป็นคู่ กษิดิศ กับ ยุทธนา ที่ผนึกกำลัง ช่วยกันหวดเอาชนะได้ จึงเป็นผู้คว้าชัยชนะในที่สุด 2-1 เซต ซึ่งสกอร์เซตแรก 6-7 ไทเบรก 10-12 เซตสอง 7-6 ไทเบรก 7-1 และซูเปอร์ไทเบรก 10-5
       กษิดิศ กับ ยุทธนา คว้าแชมป์ชายคู่ไปครอง พร้อมรับเงินรางวัลร่วมกัน จำนวน 930 ดอลลาร์สหรัฐ หรือประมาณ 32,000 บาท และคะแนน คนละ 15 คะแนน โดยนับเป็นการคว้าแชมป์ชายคู่ ไอทีเอฟ เวิลด์ ทัวร์ เป็นครั้งแรกของทั้งคู่ ด้านคู่ญี่ปุ่น รองแชมป์ชายคู่ ได้รับเงินรางวัลร่วมกัน จำนวน 540 ดอลลาร์สหรัฐ หรือประมาณ 18,600 บาท และคะแนน คนละ 8 คะแนน
       ขณะที่ประเภทหญิงคู่ รอบชิงชนะเลิศ ศรีวัลลี รัศมีกา ภามิทิปาตี กับ ไวเดฮี เชาดารี คู่นักหวดมือวาง 3 จากอินเดีย ผนึกกำลังเอาชนะ ซีล เดไซ จากอินเดีย กับ อนาสตาเซีย ซูโคติน่า คู่มือวาง 4 ของรายการ 2-0 เซต 6-4, 6-3 คว้าแชมป์หญิงคู่ไปครอง พร้อมรับเงินรางวัล 1,437 ดอลลาร์สหรัฐ หรือประมาณ 49,600 บาท และคะแนน 50 แต้ม ส่วนคู่รองแชมป์ รับเงินรางวัล 719 ดอลลาร์สหรัฐ หรือประมาณ 24,800 บาท และคะแนน 30 แต้ม  
       หลังจบการแข่งขัน ได้มีพิธีมอบรางวัลให้แก่นักกีฬา โดย ศาสตราจารย์ ดร.สมบัติ ธำรงธัญวงศ์ รักษาการแทนอธิการบดีมหาวิทยาลัยวลัยลักษณ์ ให้เกียรติเป็นประธานมอบโล่รางวัลและป้ายเงินรางวัลให้แก่นักกีฬาที่ชนะเลิศและรองชนะเลิศประเภทชายคู่ ด้าน รองศาสตราจารย์ ดร.สุวิทย์ วุฒิสุทธิเมธาวี รักษาการแทนรองอธิการบดีมหาวิทยาลัยวลัยลักษณ์ และรักษาการแทนผู้อำนวยการโรงพยาบาลศูนย์การแพทย์มหาวิทยาลัยวลัยลักษณ์ ให้เกียรติเป็นประธานมอบโล่รางวัลและป้ายเงินรางวัลให้แก่นักกีฬาที่ชนะเลิศและรองชนะเลิศประเภทหญิงคู่
       ด้านการแข่งขันประเภทหญิงเดี่ยว รอบรองชนะเลิศ "เอิร์ธ" เพียงธาร ผลิพืช นักเทนนิสไทย วัย 30 ปี มือ 340 ของโลก และเป็นมือวาง 1 ของรายการ พบกับ ฮารุนะ อะราคาวะ นักเทนนิสชาวญี่ปุ่น วัย 23 ปี มือ 442 ของโลก และเป็นมือวาง 3 ของรายการ โดยหลังจากใช้เวลาแข่งขันไป 1 ชั่วโมง 30 นาที เป็นสาวญี่ปุ่นที่คว้าชัยชนะ ส่งผลให้ เพียงธาร หยุดเส้นทางการแข่งขันไว้ที่รอบรองชนะเลิศ หลังจากแพ้ 0-2 เซต 3-6, 3-6 รับเงินรางวัลปลอบใจ 1,162 ดอลลาร์สหรัฐ หรือประมาณ 40,135 บาท และคะแนน 18 แต้ม
       ขณะที่ ฮารุนะ อะราคาวะ ทะยานสู่รอบชิงชนะเลิศ ไปพบกับ ดาชา อิวาโนว่า จากสหรัฐอเมริกา ที่โชว์ฟอร์มได้ดี ล้ม "เต็ง 4" อย่าง ไวเดฮี เชาดารี นักเทนนิสอินเดีย 2-0 เซต ด้วยสกอร์ 7-6 ไทเบรก 7-4 และ 6-4 หลังใช้เวลาแข่งขันไปทั้งสิ้น 1 ชั่วโมง 37 นาที สำหรับการแข่งขันรอบชิงชนะเลิศ มีวันอาทิตย์ที่ 4 มิ.ย.2566 เริ่มแข่งขันเวลา 09.00 น.
       ประเภทชายเดี่ยว รอบรองชนะเลิศ โอเรล คิมฮี (วาง 5-อิสราเอล) ชนะ เชส เฟอร์กูสัน (ออสเตรเลีย) 6-0, 4-6 และ 6-4 ฟิลิป เซคูลิค (วาง 2-ออสเตรเลีย) ชนะ สิทธารถ วิชวาการ์มา (อินเดีย) 6-3, 2-6 และ 7-5</code></pre>
<!-- /wp:code -->

<!-- wp:image {"id":37568,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/FCE0F34D-6663-4F2D-AA0C-6CDE03C481E0-1024x683.jpeg" alt="" class="wp-image-37568"/></figure>
<!-- /wp:image -->