<!-- wp:paragraph {"align":"center","backgroundColor":"vivid-green-cyan"} -->
<p style="text-align:center" class="has-background has-vivid-green-cyan-background-color"><strong>นักหวดลูกสักหลาดสาวทีมชาติไทยชุดเฟดคัพเดินทางกลับถึงบ้านโดยสวัสดิภาพ </strong></p>
<!-- /wp:paragraph -->

<!-- wp:paragraph -->
<p>นักหวดลูกสักหลาดสาวทีมชาติไทยเดินทางกลับถึงบ้านโดยสวัสดิภาพ หลังเสร็จภารกิจสู้ศึกเฟดคัพ 2020 โซนเอเชีย/โอเชีย กลุ่ม 2 ที่ประเทศนิวซีแลนด์ ซึ่งไทยจบผลงานที่อันดับ 3 ด้าน”แทมมี่”แทมมารีน ธนสุกาญจน์ จอมเก๋าอดีตมือ 19 ของโลกทรหดสุดๆลงเครื่องปุ๊บเดินทางไปแข่งเทนนิสอาชีพหญิง ที่หัวหินต่อทันที ลั่นทำผลงานให้ดีที่สุด</p>
<!-- /wp:paragraph -->

<!-- wp:paragraph -->
<p>ทีมเทนนิสเฟดคัพทีมชาติไทยหลังเสร็จสิ้นการแข่งขันเทนนิสทีมหญิงชิงแชมป์โลก "เฟดคัพ บาย บีเอ็นพี พาริบาส์ 2020" โซนเอเชีย/โอเชียเนีย กลุ่ม 2 ระหว่างวันที่ 4-8 ก.พ. นี้ ที่สนามเรโนฟ เมืองเวลลิงตัน ประเทศนิวซีแลนด์ โดยผลงานของไทยจบอันดับ 3 หลังจากเอาชนะ ปากีสถาน 3-0 คู่</p>
<!-- /wp:paragraph -->

<!-- wp:paragraph -->
<p>ส่วนแชมป์กลุ่ม 2 ตกเป็นของ นิวซีแลนด์ ที่เฉือนชนะ ฟิลิปปินส์ 2-1 คู่ ทำให้นิวซีแลนด์ได้เลื่อนขึ้นไปแข่งขันในกลุ่ม 1 ในปีหน้า ส่วนอันดับ 4 ปากีสถาน, อันดับ 5 กวม, อันดับ 6 มองโกเลีย , อันดับ 7 สิงคโปร์ และอันดับ 8 เติร์กเมนิสถาน </p>
<!-- /wp:paragraph -->

<!-- wp:paragraph -->
<p>หลังจบการแข่งขันเมื่อวันที่ 9 ก.พ.ที่ผ่านมา ทีมเทนนิเฟดคัพสาวไทย ได้เดินทางกลับไทย โดยสายการบินเควนตัส แอร์ไลน์ เที่ยวบิน คิวเอฟ 162 เวลา 06.50 น. ตามเวลาท้องถิ่น หรือ 00.50 น. ตามเวลาประเทศไทย ออกเดินทางจากเมืองเวลลิงตันไปต่อเครื่องที่เมืองซิดนี่ย์ ประเทศออสเตรเลีย จากนั้นเดินต่อโดยเที่ยวบิน คิวเอฟ 023 ถึงท่าอากาศยานสุวรรณภูมิ เวลา 16.10 น.ตามเวลาประเทศไทยโดยสวัสดิภาพ</p>
<!-- /wp:paragraph -->

<!-- wp:paragraph -->
<p>สำหรับนักหวดลูกสักหลาดเฟดคัพสาวประกอบด้วย”แทมมี่” แทมมารีน ธนสุกาญจน์ จอมเก๋าวัย 42 ปี อดีตมือ 19 ของโลก และ 4 ดาวรุ่ง "พราว" ชมภู่ทิพย์ จันดาเขต, "ออมสิน" อัญชิสา ฉันทะ, "ออม" วรรษชล สวัสดี และ "มะนาว" ธมจันทร์ มอมขุนทด มีนายสมศักดิ์ รินทรานุรักษ์ เป็นผู้ควบคุมทีมและผู้จัดการทีม, นายเกศวิน ณ ระนอง ผู้ช่วยผู้ควบคุมทีม, นายพนมกร พลัดเชื้อนิล กัปตัน</p>
<!-- /wp:paragraph -->

<!-- wp:paragraph -->
<p>“แทมมี่” เผยว่า เมื่อเดินทางถึงไทยแล้ว ตนจะเดินทางไปหัวหินร่วมแข่งขันต่อทันที โดยจะไปแข่งขันเทนนิสหญิง ดับเบิลยูทีเอ อินเตอร์เนชั่นแนล ซีรีส์ ทัวร์นาเมนท์ รายการ “จีเอสบี ไทยแลนด์ โอเพ่น 2020 พรีเซนเต็ด บาย อีเอ” ชิงเงินรางวัลรวม 275,000 ดอลลาร์สหรัฐ หรือประมาณ 8.8 ล้านบาท ที่ ทรู อารีน่า หัวหิน จ.ประจวบคีรีขันธ์ ระหว่างวันที่ 10-16 กุมภาพันธ์ 2563  แม้จะล้าจากการเดินทางแต่จะสู้ทำผลงานให้ดีที่สุด</p>
<!-- /wp:paragraph -->

<!-- wp:paragraph -->
<p><br>สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25163} -->
<figure class="wp-block-image"><img src="https://www.bucket.cloudaccess9.com/ltatorg/2020/02/F254F87F-4ABF-4829-A7EF-62D1CC069DAF-1024x768.jpeg" alt="" class="wp-image-25163"/></figure>
<!-- /wp:image -->