<!-- wp:paragraph {"align":"center","style":{"typography":{"fontSize":20},"color":{"background":"#c4c6ea"}}} -->
<p class="has-text-align-center has-background" style="background-color:#c4c6ea;font-size:20px"><strong>U12หญิงไทยฟอร์มแจ่มหวดสยบอินโดฯ 3 คู่รวดเปิดสกอร์แรกหวดไอทีเอฟ เอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น-2022" รอบคัดเลือกโซนเอเชียตะวันออกเฉียงใต้ เพื่อคัดทีมสู่รอบชิงชนะเลิศแห่งเอเชีย ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 19 ก.ค. ที่ผ่านมา ในประเภททีมหญิง พบกันหมด นัดแรก ทีมไทย พบกับ ทีมอินโดนีเซีย คู่แรก เดี่ยวมือสอง "ไอซ์" ปวีณอร นวลศรี เปิดสกอร์ให้ทีมไทย เอาชนะ จีเวน เอมิลี่ คูร์นิวาน 2-0 เซต 6-2, 6-3 จากนั้น "จีนนี่" จิณห์นิภา ตราชูวณิช ลงแข่งขันเดี่ยวมือหนึ่ง เอาชนะ คันสา ปุตรี รากา ได้ 2 เซตรวด 6-0, 6-1 ก่อนปิดท้ายด้วยประเภทคู่ "เบียร์" โชติรินทร์ แก้วก่า และ ปวีณอร ช่วยกันหวดเอาชนะ จีเวน เอมิลี่ คูร์นิวาน และ เคย์ลี รัตทนา แทนด์จุง 2-0 เซต 6-4, 6-2 ส่งผลให้ ทีมไทย ชนะ ทีมอินโดนีเซีย 3-0 คู่ เก็บแต้มแรกได้สำเร็จ ขณะที่ผลการแข่งขันคู่อื่น พบกันหมด ประเภททีมชาย อินโดนีเซีย ชนะ พม่า 2-1 คู่, มาเลเซีย ชนะ กัมพูชา 3-0 </p>
<!-- /wp:paragraph -->

<!-- wp:paragraph -->
<p>คู่ "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมหญิงไทย กล่าวว่า การคว้าชัยในแมทช์แรก ทำให้นักกีฬาไทยมีความมั่นใจในการเล่นต่อไป ทั้งนี้ ต้องชื่นชมทุกคนที่ตั้งใจเล่นและทำหน้าที่ของตัวเอง โดยแมทช์ที่สอง ทีมหญิงไทยจะพบกับ มาเลเซีย ซึ่งเป็นทีมที่ค่อนข้างแข็งแกร่งและนัดแรกสามารถเอาชนะอินโดนีเซีย 2-1 คู่ "ในการแข่งขันกับมาเลเซีย โอกาสอยู่ที่ 50-50 ผมได้กำชับลูกทีมให้พยายามสู้เต็มที่ ไม่ประมาท เพื่อคว้าชัยชนะให้ประเทศไทยอีกครั้งครับ" โค้ชจิม กล่าว ด้านความเคลื่อนไหวของทีมนักหวดเยาวชนชายไทย รุ่นอายุไม่เกิน 12 ปี ได้แก่ พศิน สินฉลอง, ตรัย ศรีเสน และ ธรรม์ พันธราธร ไม่มีโปรแกรมลงแข่งขัน เมื่อวันที่ 19 ก.ค. แต่ "โค้ชเอ็กซ์" นายพชรพล คำสมาน ผู้ฝึกสอนทีมชายไทย ได้ให้นักกีฬาทั้ง 3 คน ลงสนามฝึกซ้อม ภายในศูนย์พัฒนากีฬาเทนนิสแห่งชาติ เมืองทองธานี เพื่อเตรียมความพร้อมสำหรับการแข่งขันนัดที่สอง วันที่ 20 ก.ค. พบกับ ทีมพม่า โดยผลการแข่งขันนัดแรกนั้น ทีมชายคว้าชัยด้วยการชนะ ทีมกัมพูชา 3-0 คู่</p>
<!-- /wp:paragraph -->

<!-- wp:image {"id":32967,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/294819321_5509121565777433_2888654242577986705_n.jpg" alt="" class="wp-image-32967"/></figure>
<!-- /wp:image -->