<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#6d00a3"}}} -->
<p class="has-text-align-center has-vce-bg-color has-text-color has-background" style="background-color:#6d00a3;font-size:20px"><strong>นักหวดดีกรีแชมป์เอทีพีดับฝันดาวรุ่ง<br>ทะลุ 8 คน "ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายนานาชาติ เก็บคะแนนโลก เอทีพี ชาลเลนเจอร์ 50 รายการ "ไทยแลนด์ เทนนิส ทัวร์" ชิงเงินรางวัลรวม 40,000 ดอลลาร์สหรัฐ หรือประมาณ 1,320,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 19 ม.ค. 2566 ในประเภทชายเดี่ยว เป็นการแข่งขันรอบสองหรือ 16 คนสุดท้าย
       คู่ที่น่าสนใจ อาเธอร์ คาโซซ์ นักหวดหนุ่มฝรั่งเศส อายุ 20 ปี มือ 265 ของโลก ดีกรีแชมป์ "บางกอก โอเพ่น 2023" สนามที่ 2 เมื่อสัปดาห์ที่แล้ว ยังอยู่ในเส้นทางการแข่งขัน หลังจากฝ่าด่านตั้งแต่รอบคัดเลือกเข้ามาถึงเมนดรอว์ รอบสอง และยังได้ไปต่อ เมื่อใช้ความเก๋าสยบฟอร์มสด ดับฝันของ ยาคุบ เมนซิก ดาวรุ่งวัย 17 ปี จากสาธารณรัฐเช็ก มือ 415 ของโลก ได้ 2-0 เซต 6-3 และ 6-0 ในเวลาแข่งขัน 64 นาที โดยแมทช์นี้ อาเธอร์ คาโซซ์ เสิร์ฟเอซได้ 9 ครั้ง และคว้าสิทธิ์ไปหวดรอบก่อนรองชนะเลิศหรือ 8 คนสุดท้าย พบกับ เทนนิส แซนด์เกรน จากสหรัฐอเมริกา มือ 254 ของโลก ที่เข้ารอบด้วยการหวดชนะ ชินทาโร่ โมชิซูกิ จากญี่ปุ่น มือ 323 ของโลก 2-0 เซต 6-3, 6-1
       ด้าน อองตวน เอสคอฟฟิเย่ร์ นักเทนนิส มือ 192 ของโลก จากฝรั่งเศส วัย 30 ปี เต็ง 3 ของรายการ คว้าชัยในรอบ 16 คนสุดท้าย ด้วยการเฉือนชนะ ดาเนียล มิชาลสกี้ หนุ่มโปแลนด์ วัย 23 ปี มือ 250 ของโลก 2-1 เซต 6-3, 4-6 และ 6-1 โดยใช้เวลาในการแข่งขันไป 2 ชั่วโมง 9 นาที ส่งผลให้ อองตวน เอสคอฟฟิเย่ร์ ผ่านเข้ารอบก่อนรองชนะเลิศ ไปพบกับ โจวานนี่ โฟนิโอ จากอิตาลี มือ 366 ของโลก ที่เฉือนชนะ เบนจามิน ฮัสซัน จากเลบานอน 2-1 เซต 6-7 ไทเบรก 4-7, 6-4 และ 6-2
       ขณะที่ผลการแข่งขันประเภทชายคู่ รอบก่อนรองชนะเลิศ นัม จีซุง-ซอง มินคยู (คู่มือวาง 1 เกาหลีใต้) ชนะผ่าน เยฟเกนี่ ดอนสคอย-เดนิส เยสเซเยฟ (รัสเซีย-คาซัคสถาน) อนิรุธ จันทราเสการ-วิเจ ศุนทาร์ ปราสานธ์ (คู่มือวาง 3 อินเดีย) ชนะ อีวาน คิง-เจสัน จุง (สหรัฐฯ-ไต้หวัน) 4-6, 7-6(5) และซูเปอร์ไทเบรก 10-8
       นิโคลัส เดวิด ไอโอเนล-แคสเปอร์ ซุก (โรมาเนีย-โปแลนด์) ชนะ ลูก้า ซานเชซ-เคลซีย์ สตีเวนสัน (คู่มือวาง 4 ฝรั่งเศส-แคนาดา) 6-4, 6-3 แจน โชอินสกี้-สจ๊วร์ต ปาร์กเกอร์ (สหราชอาณาจักร) ชนะ มิชาเอล เกียร์ตส์-วลาดิสลาฟ ออร์ลอฟ (เบลเยียม-ยูเครน) 6-3, 6-2</code></pre>
<!-- /wp:code -->

<!-- wp:image {"id":35693,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/25C17238-081A-4329-8C58-12054FFEC8DB-1024x683.jpeg" alt="" class="wp-image-35693"/></figure>
<!-- /wp:image -->