<!-- wp:paragraph {"align":"center","style":{"typography":{"fontSize":20},"color":{"background":"#dcffdb"}}} -->
<p class="has-text-align-center has-background" style="background-color:#dcffdb;font-size:20px"><strong>"ยุทธนา"ล้มมือวาง5เข้ารอบฝ่ายชาย"อีฟ-แนต" ฟอร์มแจ่มฉลุยเดี่ยว 8 คนแถมควงตัดเชือกหญิงคู่หวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>ศึกเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 28 เม.ย. ในประเภทเดี่ยวเป็นรอบสอง</p>
<!-- /wp:paragraph -->

<!-- wp:paragraph -->
<p>"อีฟ" พัชรินทร์ ชีพชาญเดช นักเทนนิสไทยวัย 27 ปี มือ 1050 ของโลก ลงหวดหญิงเดี่ยวกับ เจนนิเฟอร์ ลุยคัม สาวอินเดียวัย 22 ปี มือ 874 ของโลก ปรากฏว่า พัชรินทร์ พลาดท่าแพ้เซตแรก ซึ่งเสียไป 3 ดับเบิลฟอล์ท ก่อนรวบรวมสมาธิตั้งหลักสู้ใหม่ จนเก็บชัยได้ในสองเซตถัดมา สรุป พัชรินทร์ เฉือนชนะ 2-1 เซต 4-6, 6-1 และ 7-5 ใช้เวลาแข่งขัน 2 ชั่วโมง 18 นาที ผ่านเข้ารอบก่อนรองชนะเลิศหรือ 8 คนสุดท้ายไปพบกับ ซุน ฟาง หยิง เต็งหนึ่งของรายการจากจีน ที่เอาชนะ ลีเดียร์ พอดโกริชานี่ จากไทย 6-0, 6-2 <br>ด้าน "แนต" พัณณิน โควาพิทักษ์เทศ สาวไทยวัย 19 ปี มือวาง 8 ของรายการ และมือ 702 ของโลก ก็สามารถผ่านเข้ารอบก่อนรองชนะเลิศได้เช่นกัน หลังจากใช้เวลาไป 58 นาที หวดเอาชนะ อนัสตาซิย่า โปปลาฟสก้า จากยูเครน ได้อย่างขาดลอย 2-0 เซต 6-1 และ 6-1 โดยในรอบก่อนรองชนะเลิศ พัณณิน จะพบกับ หม่า เย่อ ซิน เต็งสามจากจีน ที่ชนะ หม่าน หยิง แม็กกี้ อึ้ง จากฮ่องกง 6-3 และ 6-2</p>
<!-- /wp:paragraph -->

<!-- wp:paragraph -->
<p>จากนั้น พัชรินทร์ และ พัณณิน ได้จับคู่กันลงหวดประเภทหญิงคู่ รอบก่อนรองชนะเลิศ โดยเป็นคู่เต็งสองของรายการ และช่วยกันหวดเอาชนะ กมลวรรณ บัวแย้ม และ วรรษชล สวัสดี 2-0 เซต 6-4, 6-1 ส่งให้ พัชรินทร์ และ พัณณิน ผ่านเข้ารอบรองชนะเลิศต่อไป ขณะที่ประเภทชายเดี่ยว รอบสอง "สอง" ยุทธนา เจริญผล นักเทนนิสหนุ่มไทย ชิงทำแต้มในจังหวะสำคัญ ก่อนพิชิตชัยชนะเหนือ คอนสแตนติน คราฟชุค หนุ่มรัสเซีย มือวาง 5 ของรายการ 6-4, 6-4 ผ่านเข้ารอบก่อนรองชนะเลิศได้เช่นกัน</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันของนักเทนนิสไทยรายอื่น หญิงเดี่ยว รอบสอง ลัลนา ธาราฤดี ชนะ เอมี่ ซู (มือวาง4-สหรัฐฯ) 7-6(7), 6-2 ธมจันทร์ มอมขุนทด แพ้ มิชิกะ โอเซกิ (มือวาง7-ญี่ปุ่น) 3-6, 4-6 สลักทิพย์ อุ่นเมือง แพ้ ฮารุนะ อาราคาวะ (มือวาง2-ญี่ปุ่น) 2-6, 2-6</p>
<!-- /wp:paragraph -->

<!-- wp:paragraph -->
<p>ชายคู่ รอบก่อนรองชนะเลิศ ปรัชญา อิสโร-ฐานทัพ สุขสำราญ ชนะ จิรัฏฐ์ นวสิริสมบูรณ์-ศุภวัฒน์ แซ่อุ้ย 6-1, 7-5 ชาญไชย สุขตนเอง-โอมาร์ เจสิก้า (ออสเตรเลีย) ชนะ เอส ดี ปราจวาล เดฟ-ปาริกชิท โสมานี (อินเดีย) 4-6, 6-3 และซูเปอร์ไทเบรก 10-5 คงทรัพย์ คงคา-ลี ฮวง นัม (เวียดนาม) แพ้ ชินจิ ฮาซาวะ-ยูตะ ชิมิซุ (คู่มือวาง 4-ญี่ปุ่น) 4-6, 6-7(1-7) <br>หญิงคู่ รอบก่อนรองชนะเลิศ สลักทิพย์ อุ่นเมือง-ภาวินี ร่วมรักษ์ ชนะ ไวเดฮี เชาดารี-เจนนิเฟอร์ ลุยคัม (คู่มือวาง 4-อินเดีย) 6-3, 7-6(1)</p>
<!-- /wp:paragraph -->

<!-- wp:image {"id":31806,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/279479505_5271324066223852_573043882930048041_n-1024x683.jpg" alt="" class="wp-image-31806"/></figure>
<!-- /wp:image -->