<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0300a3"}}} -->
<p class="has-text-align-center has-vce-bg-color has-text-color has-background" style="background-color:#0300a3;font-size:22px"><strong>"กัญจน์ชญา-ธีรภัทร" แร็กเกตร้อน<br>ตีตั๋วรอบสอง "แอลทีเอที-ไอทีเอฟ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส "เจ60 นนทบุรี" รายการ "แอลทีเอที - ไอทีเอฟ จูเนียร์ส เจ60" ครั้งที่ 2 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 26 มิ.ย. 2566 เป็นรอบเมนดรอว์วันแรก
       ประเภทหญิงเดี่ยว รอบแรก (สาย 64) "เจมม่า" กัญจน์ชญา จูงวัฒนา นักเทนนิสไทย วัย 15 ปี มือ 1356 เยาวชนโลก ที่เคยติดเยาวชนทีมชาติไทยมาแล้ว พบกับ คิมิ ไอยานะ โบรเดธ นักเทนนิสจากฟิลิปปินส์ วัย 15 ปี ที่เข้ามาจากรอบคัดเลือก ผลปรากฏว่า กัญจน์ชญา ใช้ชั้นเชิงการหวดที่เฉียบขาด เอาชนะได้ 2-0 เซต 6-2 และ 6-2 ฉลุยสู่รอบสอง หรือ 32 คนสุดท้าย ไปพบกับ "สบาย" กมรวรรณ ก้อนศิลา นักเทนนิสไทย มือวาง 11 ของรายการ และมือ 876 เยาวชนโลก ที่ได้บายรอบแรก
       ด้าน "วินเนอร์" ธีรภัทร ขันติวีรวัฒน์ นักเทนนิสไทยวัย 16 ปี มือ 1502 เยาวชนโลก ที่เคยติดเยาวชนทีมชาติมาแล้วเช่นกัน ประเดิมชัยชนะในประเภทชายเดี่ยวได้สำเร็จ หลังจากลงหวดรอบแรก (สาย 64) เอาชนะ ลีโอ ฟิจิดวิจาน จากออสเตรเลีย วัย 17 ปี มือ 1041 เยาวชนโลก 2-0 เซต 6-2 และ 6-4 "วินเนอร์" ผ่านเข้ารอบสอง หรือ 32 คนสุดท้าย ไปพบกับ เรียว ทาบะตะ จากญี่ปุ่น อายุ 15 ปี มือวาง 4 ของรายการ และมือ 415 เยาวชนโลก ที่ได้บายรอบแรก
       ขณะที่ผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก ธฤตา หงษ์หยก ชนะ ดิชา เบเฮรา (อินเดีย) 6-3, 6-3 ปพิชญา อิสโร ชนะ ทานิชา กันตัม (สิงคโปร์) 6-4, 6-2 ชนัสนันท์ ศิริวิโรจน์สกุล ชนะ จอร์จี้ิ ซีเกอร์ (สหราชอาณาจักร) 6-4, 6-3 วันใส กสิกรรมไพบูลย์ ชนะ ซาฟนี มิสรา (อินเดีย) 6-3, 6-1 ตปณีย์ บุญวัฒน์ ชนะ ไค หนิง ชานย่า อึ่ง (สิงคโปร์) 1-6, 6-1 และ 7-5 พรนภัส หงส์จำรัสศิลป์ ชนะ กูร์ลีน คอร์ คานูจา (อินเดีย) 6-4, 6-0
       ริโอะ ฮิกาชิ ชนะ อันวี ปูนากานติ (อินเดีย) 6-4, 6-4 พิชญาภัค ศรีมุกข์ ชนะ เซเลสเต้ ฮวน หยิง เย่ห์ (สหรัฐฯ) 6-0, 6-2 ณัฐรดา สกุลวงศ์ธนา แพ้ ริโทะ อะริมะ (ญี่ปุ่น) 6-4, 5-7 และ 5-7 ปทิตตา สิงห์ทอง แพ้ เซียน่า แมคโดนัลด์ (สหราชอาณาจักร) 0-6, 1-6  พรปวีณ์ ไพศาลภาณุวงศ์ แพ้ หม่า รั่ว ซี (จีน) 0-6, 1-6 ปารมี ทัดแก้ว แพ้ นิโคล โตรฟิมซิก (ออสเตรเลีย) 0-6, 4-6
       ชายเดี่ยว รอบแรก เปน จารุศร ชนะ โหว ชุน เชียน (ไต้หวัน) 6-4, 6-2 ปังยะ ผลพิรุฬห์ แพ้ เอะอิโตะ โคมาดะ (ญี่ปุ่น) 1-6, 2-6  ริว โกฏิกุล แพ้ คิม วอนมิน (เกาหลีใต้) 3-6, 2-6 ปวรปรัชญ์ งั่นบุญศรี แพ้ คาร์ล ลอฟเฟลอร์ (ฮ่องกง) 7-6(4), 4-6 และ 4-6
       สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j60-nonthaburi/tha/2023/j-j60-tha-02a-2023/draws-and-results/</code></pre>
<!-- /wp:code -->

<!-- wp:image {"id":37789,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/2AF9C0B0-696C-479A-9CD3-7CC132788A4B-1024x683.jpeg" alt="" class="wp-image-37789"/></figure>
<!-- /wp:image -->