<!-- wp:paragraph {"align":"center","style":{"typography":{"fontSize":20},"color":{"background":"#c3d6df"}}} -->
<p class="has-text-align-center has-background" style="background-color:#c3d6df;font-size:20px"><strong>"ปรัชญา" ควงเพื่อนเข้าก่อนรองฯเทนนิส เอทีพี "บางกอก โอเพ่น 3"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ สัปดาห์ที่ 3 รายการ Bangkok Open 3 หรือ บางกอก โอเพ่น 3 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ซึ่งจัดโดย สมาพันธ์นักเทนนิสชาย (เอทีพี) และ สมาคมกีฬาลอนเทนนิสแห่งประเทศไทย ในพระบรมราชูปถัมภ์ เมื่อวันที่ 15 ม.ค. 2568 มีนักเทนนิสไทยคว้าชัยได้สำเร็จ ประเภทชายคู่ รอบแรก ( 16 คู่) "ณัฐ" ปรัชญา อิสโร นักเทนนิสไทย จับคู่กับ หวัง อ้าวหรัน จากจีน มือคู่อันดับ 184 และ 215 ของโลกตามลำดับ ช่วยกันหวดเอาชนะ คูโมยุน สุลตานอฟ จากอุซเบกิสถาน และ ฟิลิป คริสเตียน เจียนู จากโรมาเนีย มือคู่อันดับ 618 และ 766 ของโลกตามลำดับ ได้ 2 เซตรวด ด้วยสกอร์ 6-4 และ 6-4 ในเวลา 66 นาที</p>
<!-- /wp:paragraph -->

<!-- wp:paragraph -->
<p>ปรัชญา กับ หวัง อ้าวหรัน ผ่านเข้ารอบก่อนรองชนะเลิศ หรือ 8 คู่สุดท้าย ไปพบกับคู่นักหวดมือวางอันดับ 4 ของรายการ โจชัว ปารีส จากอังกฤษ และ แดเนียล คูเคียร์แมน จากอิสราเอล มือคู่อันดับ 151 และ 155 ของโลกตามลำดับ จากนั้นเป็นคู่ของ "แม็กซิ" แม็กซิมัส ภราพล โจนส์ ลูกครึ่งไทย-ออสเตรเลีย กับ "จูเนียร์" วิชยา ตรงเจริญชัยกุล สองนักเทนนิสจากไทย มือคู่อันดับ 532 และ 780 ของโลกตามลำดับ พบกับ ฟรานซิส เคซีย์ อัลคันทารา จากฟิลิปปินส์ และ ซเดเน็ก โคลาร์ จากสาธารณรัฐเช็ก มือคู่อันดับ 247 และ 331 ของโลกตามลำดับ ผลปรากฏว่า คู่ไทยสุดต้านความแข็งแกร่งของคู่แข่งขัน พ่ายไป 0-2 เซต 3-6 และ 6-7 ไทเบรก 7-9 ในเวลา 1 ชั่วโมง 10 นาที แม็กซิมัส กับ วิชยา ตกรอบแรก ประเภทชายคู่ ได้รับเงินรางวัลไปแบ่งกัน 580 ดอลลาร์สหรัฐ หรือประมาณ 19,975 บาท</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบสอง (16 คน) วิท โคปรีวา (วาง 1-เช็ก) ชนะ วู ตง-หลิน (ไต้หวัน) 6-4, 7-6(4) เฟเดริโก อาร์นาโบลดี้ (อิตาลี) ชนะ โช ชิมาบุคุโระ (ญี่ปุ่น) 1-6, 7-6(4) และ 6-4 ดาลิบอร์ สเวอร์ชิน่า (เช็ก) ชนะ เฮนรี่ สไควร์ (วาง 7-เยอรมนี) 6-4, 6-7(4-7) และ 6-1 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.atptour.com/en/scores/current-challenger/nonthaburi/2801/results?matchType=singles&amp;fbclid=IwZXh0bgNhZW0CMTAAAR2nFbRYMJF85inX__aFXUgUcNh1CN7TJueKeh75eWI2QKja7nqsd4UVSTU_aem_PXsJS1FUsvAwd-XfiKkZ6w" target="_blank">https://www.atptour.com/.../nonthaburi/2801/results...</a></p>
<!-- /wp:paragraph -->

<!-- wp:image {"id":47414,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/473565101_1031219259041056_5133048659326525769_n-1024x683.jpg" alt="" class="wp-image-47414"/></figure>
<!-- /wp:image -->