<!-- wp:paragraph {"align":"center","style":{"typography":{"fontSize":20},"color":{"background":"#d9e2c3"}}} -->
<p class="has-text-align-center has-background" style="background-color:#d9e2c3;font-size:20px"><strong>ศึก "แอลทีเอที-ไอทีเอฟ" ได้นักหวดครองแชมป์คู่</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส "เจ60 นนทบุรี" รายการ "แอลทีเอที - ไอทีเอฟ จูเนียร์ส เจ60" ครั้งที่ 1 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 23 มิ.ย. 2566 มีพิธีมอบรางวัล โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัล ประเภทชายคู่ รอบชิงชนะเลิศ ฝ่าม ลา หว่าง อันห์ จากเวียดนาม กับ โจว เซียว เฟ็ง จากไต้หวัน คู่มือวาง 3 ของรายการ ผนึกกำลังเอาชนะ โหว ชุน เชียน จากไต้หวัน กับ เหวียน มินห์เธียน จากเวียดนาม 2-0 เซต 7-6 ไทเบรก 7-5 และ 7-5 คว้าแชมป์ชายคู่ไปครอง รับคะแนน คนละ 11.25 แต้ม ส่วนคู่รองแชมป์ รับคะแนน คนละ 6.75 แต้ม</p>
<!-- /wp:paragraph -->

<!-- wp:paragraph -->
<p>ด้านประเภทหญิงคู่ รอบชิงชนะเลิศ ไล ชิง แลม จากฮ่องกง และ ชิโฮมิ หลี่ ซวน เหลียง จากมาเลเซีย คู่มือวาง 3 ของรายการ ช่วยกันหวดเอาชนะ อี ฮา อึม จากเกาหลีใต้ และ ไซ ยู่ หนิง จากไต้หวัน คู่มือวาง 4 ของรายการ 2-1 เซต 4-6, 6-2 และซูเปอร์ไทเบรก 10-5 คว้าแชมป์หญิงคู่ รับคะแนน คนละ 11.25 แต้ม ส่วนคู่รองแชมป์ รับคะแนน คนละ 6.75 แต้ม</p>
<!-- /wp:paragraph -->

<!-- wp:paragraph -->
<p>ขณะที่ประเภทเดี่ยว เป็นรอบรองชนะเลิศ โดยในประเภทชายเดี่ยว เหวียน มินห์ ผัท นักหวดชาวเวียดนาม อายุ 17 ปี มือวาง 13 และมือ 740 เยาวชนโลก ผ่านเข้ารอบชิงชนะเลิศได้สำเร็จ หลังจากตัดเชือกชนะ ฮิว คาวานิชิ จากญี่ปุ่น มือ 1547 เยาวชนโลก ได้ 2-0 เซต 6-2 และ 6-4 เป็นผลให้หนุ่มเวียดนามผ่านเข้าไปแย่งตำแหน่งแชมป์กับนักหวดร่วมชาติ ฝ่าม ลา หว่าง อันห์ มือวาง 3 และมือ 424 เยาวชนโลก ที่ตัดเชือกชนะ รินทาโร่ ชูคูดะ หนุ่มญี่ปุ่น มือวาง 2 และมือ 403 เยาวชนโลก 2-0 เซต 7-5 และ 6-3</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบรองชนะเลิศ ซู ยาน ถัน นักเทนนิสสิงคโปร์ มือวาง 4 และมือ 302 เยาวชนโลก ออกแรงหวดถึง 3 เซต ก่อนแซงเอาชนะ มาลัยลักษณ์ เดลิล่าห์ ปทุมมา คุโรเนน จากลาว มือ 981 เยาวชนโลก 2-1 เซต 5-7, 6-3 และ 6-1 ซู ยาน ถัน ทะยานสู่รอบชิงชนะเลิศ ไปพบกับ โช นา ยอง นักหวดเกาหลีใต้ มือวาง 2 และมือ 205 เยาวชนโลก ที่ตัดเชือกชนะ ไซ ยู่ หนิง จากไต้หวัน มือวาง 9 และมือ 543 เยาวชนโลก 2-1 เซต 3-6, 6-3 และ 6-0</p>
<!-- /wp:paragraph -->

<!-- wp:image {"id":37757,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/355859385_654184803411172_7218501309026698932_n-1024x683.jpg" alt="" class="wp-image-37757"/></figure>
<!-- /wp:image -->