<!-- wp:paragraph {"align":"center","style":{"typography":{"fontSize":20},"color":{"background":"#c8c4fd"}}} -->
<p class="has-text-align-center has-background" style="background-color:#c8c4fd;font-size:20px"><strong>"อีฟ-เอิร์ธ" ทะลุก่อนรองฯ เทนนิส "SAT" "ฐานทัพ" เข้ารอบชน "กษิดิศ" ศึกไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 เทนนิสหญิง W35 รายการ ITF WORLD TENNIS TOUR PRESENTED BY SAT (4) ชิงเงินรางวัลรวม 25,000 ดอลลาร์สหรัฐ หรือประมาณ 885,500 บาท และเทนนิสชาย M15 รายการ ITF WORLD TOUR (M4) ชิงเงินรางวัลรวม 15,000 ดอลลาร์สหรัฐ หรือประมาณ 531,300 บาท รวม 2 รายการอยู่ที่ 1,416,800 บาท ที่สนามเทนนิส สนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 4 ก.ค. 2567 เป็นการแข่งขันรอบเมนดรอว์วันที่สาม คู่ที่น่าสนใจ ประเภทหญิงเดี่ยว รอบสอง "อีฟ" พัชรินทร์ ชีพชาญเดช นักเทนนิสไทย มือ 627 โลก พลิกจากที่แพ้เซตแรกให้แก่ ฮิคารุ ซาโตะ นักหวดสาวญี่ปุ่น มือวางอันดับ 7 และมือ 481 โลก กลับมาเป็นฝ่ายเฉือนชนะ 2-1 เซต 3-6, 6-1 และ 6-4 ในเวลา 2 ชั่วโมง 19 นาที พัชรินทร์ ผ่านเข้ารอบก่อนรองชนะเลิศ ไปพบกับ อายาโนะ ชิมิสึ มือวางอันดับ 1 จากญี่ปุ่น และมือ 340 โลก ที่หวดชนะ "แน็ต" พัณณิน โควาพิทักษ์เทศ สาวไทย มือ 608 โลก 2-0 เซต 6-1, 6-3 ด้าน "เอิร์ธ" เพียงธาร ผลิพืช นักเทนนิสไทย วัย 31 ปี มือวาง 4 และมือ 437 โลก ต้องออกแรงหวดนานเกือบ 2 ชั่วโมง ก่อนเอาชนะ อลิเซีย สมิธ จากออสเตรเลีย วัย 27 ปี มือ 998 โลก ได้ 2 เซตรวด 6-4 และ 7-6 ไทเบรก 7-3 เพียงธาร ผ่านเข้ารอบก่อนรองชนะเลิศ ไปพบกับ ฮารุนะ อาราคาวะ มือวางอันดับ 8 ของรายการ จากญี่ปุ่น</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบสอง "แซค" ฐานทัพ สุขสำราญ นักเทนนิสหนุ่มลพบุรี วัย 23 ปี ที่เล่นให้ทีมชาติไทยชุดใหญ่มาหลายสมัย ลงสนามพบกับ แอนโทนี่ ซูซานโต้ หนุ่มวัย 27 ปี จากอินโดนีเซีย และผลการแข่งขัน ปรากฏว่า เซตแรก ฐานทัพเล่นได้ยอดเยี่ยม เอาชนะได้อย่างขาดลอย 6-1 เซตสอง หนุ่มอิเหนาเริ่มจับทางได้ เรียกฟอร์มเก่งออกมาสู้กับหนุ่มไทยจนยื้อกันถึงไทเบรก แต่ฐานทัพยังแข็งแกร่ง ใช้ประสบการณ์คว้าชัยได้สำเร็จ 2-0 เซต 6-1 และ 7-6 ไทเบรก 7-3 ในเวลา 1 ชั่วโมง 32 นาที ฐานทัพ ผ่านเข้ารอบก่อนรองชนะเลิศ ไปพบกับ "บูม" กษิดิศ สำเร็จ นักเทนนิสทีมชาติไทย วัย 23 ปี มือวาง 6 และมือ 788 โลก ที่หวดชนะ เจสซี เดลานีย์ หนุ่มออสเตรเลีย วัย 25 ปี มือ 956 โลก ในการแข่งขันรอบสอง 2-0 เซต 6-1 และ 7-5 ในเวลา 1 ชั่วโมง 44 นาที ในส่วนผลการแข่งขันของนักเทนนิสไทยรายอื่น ชายเดี่ยว รอบสอง แม็กซิมัส ภราพล โจนส์ (วาง 3) แพ้ เชส เฟอร์กูสัน 4-6, 6-4 และ 0-6 ภวิชญ์ สอนหลักทรัพย์ แพ้ เจค เดลานีย์ (มือวาง 2-ออสเตรเลีย) 1-6, 2-6 ส่วนหญิงเดี่ยว รอบสอง บุณยวีร์ ธรรมไชยวัฒน์ แพ้ เคียวกะ โอคามูระ (วาง 2-ญี่ปุ่น) 5-7, 1-6</p>
<!-- /wp:paragraph -->

<!-- wp:image {"id":44013,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449775619_890443389785311_4196234466856015398_n-1024x683.jpg" alt="" class="wp-image-44013"/></figure>
<!-- /wp:image -->