<!-- wp:paragraph {"align":"center","style":{"typography":{"fontSize":20},"color":{"background":"#f6f8dd"}}} -->
<p class="has-text-align-center has-background" style="background-color:#f6f8dd;font-size:20px"><strong>ชื่นมื่น 11 ประเทศร่วมพิธี - "บิ๊กเอ๋" ประธานเปิดเอทีเอฟ ทเวลฟ์ แอนด์ อันเดอร์ ทีม คอมเพทติชั่นฯ</strong></p>
<!-- /wp:paragraph -->

<!-- wp:paragraph -->
<p>"บิ๊กเอ๋" นายกิตตน์สมบัติ เอื้อมมงคล รองประธานกิตติมศักดิ์ตลอดชีพ สหพันธ์เทนนิสแห่งเอเชีย (เอทีเอฟ) เป็นประธานในพิธีเปิดการแข่งขันเทนนิสเยาวชนชิงชนะเลิศแห่งเอเชียตะวันออกเฉียงใต้ ประเภททีมชายและทีมหญิง รุ่นอายุไม่เกิน 12 ปี (ยู-12) รายการ "เอทีเอฟ ทเวลฟ์ แอนด์ อันเดอร์ ทีม คอมเพทติชั่น - ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 9 มิ.ย. 2568 นอกจากนี้ ในพิธียังมี มร.โจนาธาน สตั๊ปปส์ เจ้าหน้าที่ฝ่ายพัฒนาของสหพันธ์เทนนิสนานาชาติ (ไอทีเอฟ) – เอเชียใต้ เอเชียตะวันออกเฉียงใต้ และเอเชียตะวันออก ชาวอังกฤษ พร้อมด้วย นายอมร ดวงปิ่นคำ ผู้ตัดสินชี้ขาดระดับนานาชาติ ชาวไทย ระดับเหรียญเงินของ ไอทีเอฟ (Silver Badge Referee by ITF) มร.สุพรีธ กาดาวิเกร์ เจ้าหน้าที่จากสหพันธ์เทนนิสแห่งเอเชีย (เอทีเอฟ) น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทยฯ น.ส.นันท์นภัส นันตะสุข ผู้จัดการแข่งขัน (ทัวร์นาเมนท์ ไดเรคเตอร์) พร้อมด้วยคณะผู้ตัดสิน และบอลบอย ร่วมด้วย</p>
<!-- /wp:paragraph -->

<!-- wp:paragraph -->
<p>บรรยากาศเป็นไปอย่างชื่นมื่น โดยมีกัปตันทีมและนักกีฬาจาก 11 ประเทศในเอเชียตะวันออกเฉียงใต้ หรืออาเซียน เข้าร่วม รวมทั้งผู้ปกครองและผู้ติดตามจากประเทศต่าง ๆ ด้วย โดย 11 ประเทศ ได้แก่ อินโดนีเซีย เวียดนาม ลาว บรูไน เมียนมาร์ ฟิลิปปินส์ กัมพูชา สิงคโปร์ มาเลเซีย ติมอร์-เลสเต และไทย เจ้าภาพ อนึ่ง นายกิตตน์สมบัติ เอื้อมมงคล หรือ “บิ๊กเอ๋” นั้น ยังเป็นอดีตนายกสมาคมกีฬาลอนเทนนิสแห่งประเทศไทย ในพระบรมราชูปถัมถ์ และอดีตประธานสหพันธ์เทนนิสแห่งเอเชีย (วาระ 2019 – 2023) ด้วย.</p>
<!-- /wp:paragraph -->

<!-- wp:image {"id":50033,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/505512135_1142524524577195_6299128815108068225_n-1024x683.jpg" alt="" class="wp-image-50033"/></figure>
<!-- /wp:image -->