<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ยู 14 หญิงไทยได้อันดับ 7 เอเชีย/โอเชียเนีย</strong></p>
<!-- /wp:paragraph -->

<!-- wp:paragraph -->
<p>ทีมเยาวชนหญิงทีมชาติไทย รุ่นอายุไม่เกิน 14 ปี ช่วยกันหวดเอาชนะ ทีมนิวซีแลนด์ 2-1 คู่ ในรอบจัดอันดับ ส่งท้ายศึกเทนนิสเยาวชนชิงแชมป์โลก ประเภททีมหญิง รุ่นอายุไม่เกิน 14 ปี รอบคัดเลือกตัวแทนโซนเอเชีย/โอเชียเนีย รายการ "2026 ไอทีเอฟ เวิลด์ จูเนียร์ เทนนิส, เอเชีย/โอเชียเนีย ไฟนอลส์ ควอลิฟายอิ้ง อีเวนท์" ที่เมืองกูชิง รัฐซาราวัก ประเทศมาเลเซีย เมื่อวันที่ 26 เม.ย. 2569</p>
<!-- /wp:paragraph -->

<!-- wp:paragraph -->
<p>ทีมนักหวดไทย ประกอบด้วย "น้องพลอย" พลอยเพชร ด้วงเขียว จากสงขลา "น้องจ๊ะจ๋า" อัญวีณ์ ไพศาลภาณุวงศ์ จากเชียงใหม่ และ "น้องเอมมี่" ศรุดา สุดตา จากกรุงเทพฯ แข่งขันรอบจัดอันดับ 7-8 กับทีมนักหวดนิวซีแลนด์</p>
<!-- /wp:paragraph -->

<!-- wp:paragraph -->
<p>คู่แรก เดี่ยวมือสอง ศรุดา สุดตา ชนะผ่าน ฮุยซิน โจเซลิน เค่อ ส่วนคู่สอง เดี่ยวมือหนึ่ง พลอยเพชร ด้วงเขียว แพ้ ลิลลี่ แฟนนิน 0-2 เซต 4-6, 0-6 ทำให้เสมอกัน 1-1 คู่</p>
<!-- /wp:paragraph -->

<!-- wp:paragraph -->
<p>ฉะนั้น ต้องตัดสินกันที่ประเภทคู่ และเป็น พลอยเพชร ด้วงเขียว กับ ศรุดา สุดตา ที่ช่วยกันหวดเอาชนะ ลิลลี่ แฟนนิส กับ คิรา บรูควินา ได้ 2 เซตรวด 7-5 และ 6-3</p>
<!-- /wp:paragraph -->

<!-- wp:paragraph -->
<p>สรุป ทีมไทย ชนะ ทีมนิวซีแลนด์ 2-1 คู่ ได้อันดับ 7 มาครอง ส่วนนิวซีแลนด์ อันดับ 8</p>
<!-- /wp:paragraph -->

<!-- wp:paragraph -->
<p>สำหรับทีมเทนนิสไทยชุดนี้ ประกอบด้วย "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาติ, นายอนุชิต เรือนก้อน เทรนเนอร์ และนักกีฬา พลอยเพชร ด้วงเขียว, อัญวีณ์ ไพศาลภาณุวงศ์ และ ศรุดา สุดตา</p>
<!-- /wp:paragraph -->

<!-- wp:paragraph -->
<p>โค้ชจิม กล่าวว่า แม้เป็นรอบจัดอันดับ แต่นักกีฬาทุกคนก็สู้เต็มที่ โดย อัญวีณ์ มีอาการบาดเจ็บ จึงได้พัก ส่วน ศรุดา กับ พลอยเพชร ก็พยายามสู้ จนกระทั่งได้อันดับ 7 มาครอง ทั้งนี้ต้องขอบคุณ นายอนุชิต เรือนก้อน เทรนเนอร์ ที่ทำหน้าที่ได้อย่างดี และช่วยกระตุ้นนักกีฬาให้ฮึดสู้</p>
<!-- /wp:paragraph -->

<!-- wp:paragraph -->
<p>และต้องขอขอบคุณ นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย, นายไทยทนุ วรรณสุข เลขาธิการสมาคมฯ, นายธานี แสนยาอุโฆษ กรรมการอำนวยการสมาคมฯ และประธานฝ่ายพัฒนาเยาวชน รวมทั้งคณะกรรมการอำนวยการสมาคมฯ ที่ให้การสนับสนุนทีมเทนนิสเยาวชนหญิงทีมชาติไทย รุ่นอายุไม่เกิน 14 ปี อย่างเต็มที่.</p>
<!-- /wp:paragraph -->

<!-- wp:image {"id":56043,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/04/680255069_1402555978574047_2222482939544355196_n-1024x693.jpg" alt="" class="wp-image-56043"/></figure>
<!-- /wp:image -->