<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ตามเป้า! เดวิสคัพวันแรก ไทยนำเปอร์โตริโก 2-0 <br>กัปตันภราดร ลั่นเก็บแต้มที่ 3 จากคู่ หวังปิดประตูชนะในบ้าน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมชาย รายการ "2026 เดวิสคัพ" เวิลด์ กรุ๊ป 2 เพลย์ออฟส์ ทีมชาติไทย พบ ทีมชาติเปอร์โตริโก ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 7 ก.พ. 2569 เป็นวันแรก โดย "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เดินทางมาร่วมรับชมด้วย</p>
<!-- /wp:paragraph -->

<!-- wp:paragraph -->
<p>ประเภทเดี่ยวสลับมือคู่แรก "แม็กซิ" แม็กซิมัส ภราพล โจนส์ เดี่ยวมือ 1 ทีมชาติไทย ซึ่งเป็นลูกครึ่งไทย-ออสเตรเลีย วัย 21 ปี มือ 304 ของโลก พบกับ ยานนิค อัลวาเรซ ดาวรุ่งวัย 17 ปี เดี่ยวมือ 2 ของเปอร์โตริโก ซึ่งเป็นมืออันดับ 23 เยาวชนโลก</p>
<!-- /wp:paragraph -->

<!-- wp:paragraph -->
<p>ตลอดการแข่งขัน แม็กซิมัส โชว์ฟอร์มได้ร้อนแรง ทั้งลูกเสิร์ฟที่ทรงพลัง และลูกยิงวินเนอร์ที่เฉียบขาด ใช้เวลาไปเพียง 52 นาทีเท่านั้น เอาชนะ ยานนิค อัลวาเรซ ได้แบบขาดลอย ด้วยสกอร์ 6-1 และ 6-2 พาทีมชาติไทยขึ้นนำเปอร์โตริโก 1-0 คู่</p>
<!-- /wp:paragraph -->

<!-- wp:paragraph -->
<p>จากนั้น ทีมชาติไทยมาได้แต้มที่ 2 จากเดี่ยวสลับมือคู่ที่สอง โดยฝีมือของ "บูม" กษิดิศ สำเร็จ หนุ่มไทยวัย 25 ปี เดี่ยวมือ 2 มือ 395 ของโลก ใช้การหวดที่เฉียบขาดเอาชนะ มาร์โก เมซาโรวิช เดี่ยวมือ 1 ทีมชาติเปอร์โตริโก วัย 21 ปี มือ 1307 ของโลก ได้อย่างขาดลอยเช่นกัน 2-0 เซต 6-2 และ 6-1 ในเวลาแข่งขันเพียง 65 นาที</p>
<!-- /wp:paragraph -->

<!-- wp:paragraph -->
<p>สรุปผลวันแรก ทีมชาติไทยนำทีมชาติเปอร์โตริโก 2-0 คู่ และต้องการคะแนนอีกเพียงแต้มเดียวเท่านั้น ก็จะเป็นฝ่ายคว้าชัยชนะในการแข่งขันครั้งนี้ ซึ่งยังเหลือการแข่งขันอีก 3 คู่ จากประเภทคู่ 1 คู่ และประเภทเดี่ยวชนมือ 2 คู่ ในวันที่ 8 ก.พ. 2569 คู่แรกเริ่ม เวลา 11.00 น. โดย ทีสปอร์ต 7 ถ่ายทอดสดการแข่งขัน</p>
<!-- /wp:paragraph -->

<!-- wp:paragraph -->
<p>บรรยากาศวันแรก นอกจากกองเชียร์ที่เข้ามาชมถึงขอบสนามแล้ว ยังได้รับเกียรติจาก คณะกรรมการอำนวยการสมาคมกีฬาลอนเทนนิสแห่งประเทศไทยฯ อาทิ พลเอก ณรงค์ฤทธิ์ อิศรัตน์, พลโท อุชุกร สาครนาวิน สองอุปนายกสมาคม, นายไทยทนุ วรรณสุข เลขาธิการสมาคม ร่วมด้วย 3 กรรมการ นายภุชงค์ เลาหศิริวงศ์, นายธานี แสนยาอุโฆษ และ นายกฤตชัย เนยโอชา เป็นต้น</p>
<!-- /wp:paragraph -->

<!-- wp:paragraph -->
<p>"ซูเปอร์บอล" ภราดร ศรีชาพันธุ์ กัปตันทีมไทย กล่าวว่า ผลวันแรกเป็นไปตามเป้าหมายที่ตั้งไว้คือ เก็บ 2 แต้มแรกให้ได้ จาก แม็กซิมัส และ กษิดิศ ที่ทำผลงานได้ดีมาก ในเกมทั้ง 2 แมทช์ เล่นได้คมและเฉียบขาดมาก เพราะไม่ประมาท แม้รู้ว่าอันดับโลกจะสูงกว่า แต่เกมเดวิสคัพต้องพยายามเล่นให้ดีตั้งแต่แรก เพื่อปิดโอกาสไม่ให้คู่ต่อสู้กลับมาได้ระหว่างเกม</p>
<!-- /wp:paragraph -->

<!-- wp:paragraph -->
<p>"ดีใจครับที่นำ 2-0 และจะพยายามเก็บแต้มที่ 3 จากประเภทคู่ให้ได้ โดยตอนแรกได้ส่งชื่อ ปรัชญา อิสโร กับ แม็กซิมัส ไว้ แต่ขอสรุปอีกครั้งว่าจะมีการเปลี่ยนตัวหรือไม่" กัปตันภราดรกล่าว</p>
<!-- /wp:paragraph -->

<!-- wp:image {"id":54460,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/02/626935723_1338561884973457_6851326230255051239_n-1024x683.jpg" alt="" class="wp-image-54460"/></figure>
<!-- /wp:image -->