<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a32e"}}} -->
<p class="has-text-align-center has-vce-bg-color has-text-color has-background" style="background-color:#00a32e;font-size:20px"><strong>"กษิดิศ" ฉลุยเข้ารอบก่อนรองฯ ศึกอาชีพที่มาเลเซีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสอาชีพชาย ไอทีเอฟ เมนส์ เวิล์ด เทนนิส ทัวร์ 2022 รายการ "M15 เซเรมบัน" ชิงเงินรางวัลรวม 15,000 ดอลลาร์สหรัฐ หรือราว 553,050 บาท ที่เซเรมบัน ประเทศมาเลเซีย เมื่อวันที่ 21 ก.ค.65 ชายเดี่ยว รอบสอง กษิดิศ สำเร็จ นักหวดทีมชาติไทย วัย 21 ปี มืออันดับ 631 ของโลก มือวาง 2 ของรายการ ใช้เวลา 1 ชั่วโมง 37 นาที หวดเอาชนะ เคนนี่ บัน นักเทนนิสวัย 32 ปี จากกัมพูชา มืออันดับ 1664 ของโลก 2 เซตรวด ด้วยสกอร์ 6-4 และ 6-3 ผ่านเข้ารอบก่อนรองชนะเลิศต่อไป
   ขณะที่ "แซค" ฐานทัพ สุขสำราญ นักหวดไทยวัย 21 ปี มืออันดับ 1179 ของโลก ลงสนามพบกับมือเก๋าจากอินเดีย วิสนุ วาร์ดาน วัย 34 ปี มืออันดับ 1170 ของโลก ซึ่งคู่นี้ต้องดวลแร็กเกตกันอย่างดุเดือด ฐานทัพ แพ้ไปในเซตแรก 3-6 และเซตสองหนุ่มไทยพลิกเฉือนชนะในการดวลไทเบรก 7-6ไทเบรก 7-2 แต่ในเซตสามเกมยังคงเป็นไปอย่างสนุกเร้าใจเมื่อทั้งคู่ยังต้องใช้การดวลไทเบรกตัดสิน แต่ในครั้งนี้เป็นนักหวดอินเดียที่ชนะ 7-6ไทเบรก 7-1 ส่งผลให้ ฐานทัพ พ่ายไปอย่างหวุดหวิด 1-2 เซตตกรอบไปอย่างน่าเสียดาย
   นอกจากนี้ ฐานทัพ ยังต้องตกรอบก่อนรองชนะเลิศมาในประเภทคู่อีก หลังจับคู่ ลี ดั๊ก ฮี นักเทนนิสเกาหลีใต้ และเป็นคู่มือวาง 2 ของรายการ ดวลแร็กเกตพ่ายให้กับ ชุย เจี๋ย จากจีน กับ หวง ซุง ห่าว จากไต้หวัน 2-6 และ 0-6
   ส่วน กฤตติน โกยกุล นักหวดไทยวัย 27 ปี มืออันดับ 2019  ของโลก ลงแข่งชายเดี่ยว รอบสอง แพ้ พัค อุย ซุง มือวาง 6 ของรายการ มืออันดับ 844 ของโลกชาวเกาหลีใต้ 0-6 และ 2-6</code></pre>
<!-- /wp:code -->

<!-- wp:image {"id":33011,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/521B11A5-E960-4F39-96DF-6E41AF9194BE-1024x768.jpeg" alt="" class="wp-image-33011"/></figure>
<!-- /wp:image -->