<!-- wp:paragraph {"align":"center","style":{"typography":{"fontSize":20},"color":{"background":"#eecbe7"}}} -->
<p class="has-text-align-center has-background" style="background-color:#eecbe7;font-size:20px"><strong>"ชมภู่ทิพย์"ชนะ2นัด-"พลภูมิ"หวดเจ๋ง!<br>มีลุ้นเข้า8คนเทนนิสคัดทีมชาติชุดใหญ่ </strong></p>
<!-- /wp:paragraph -->

<!-- wp:paragraph -->
<p>การแข่งขันคัดเลือกนักเทนนิสทีมชาติไทย ประจำปี 2564 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี ภายใต้มาตรการป้องกันโควิด-19 เมื่อวันที่ 29 มี.ค. คู่ที่น่าสนใจ ประเภทชายเดี่ยว รอบแบ่งกลุ่มรอบสอง (16 คน) พบกันหมด นัดที่สอง กลุ่ม บี "เน็ต" พลภูมิ โควาพิทักษ์เทศ นักหวดทีมชาติชุดเอเชียนเกมส์ 2018 และชุดเดวิสคัพสองสมัย วัย 21 ปี มือวางอันดับ 2 ของรายการ พบ "ซีเจ" คงทรัพย์ คงคา วัย 24 ปี มือวาง 10 ของรายการ โดยทั้งคู่ต่างคว้าชัยชนะนัดแรกมาได้และมีอยู่ 2 คะแนนเท่ากัน</p>
<!-- /wp:paragraph -->

<!-- wp:paragraph -->
<p>ในแมทช์นี้ พลภูมิ สามารถโชว์ฟอร์มการเล่นได้ดีและคุมเกมไว้ได้หมด ก่อนเป็นฝ่ายเอาชนะไป 2 เซตรวด ด้วยสกอร์ 6-3 และ 6-1 ทำให้เก็บชัยนัดที่สองได้สำเร็จ และมีอยู่ 4 คะแนน มีลุ้นเข้าไปเล่นรอบ 8 คนสุดท้าย ในขณะที่ คงทรัพย์ ชนะ 1 แพ้ 1 มีอยู่ 3 คะแนน ยังต้องลุ้นในการเล่นแมทช์สุดท้าย ซึ่งแมทช์สุดท้ายนั้น พลภูมิ จะพบ "โอเว่น" ธนเพชร ฉันทะ ที่ล่าสุดชนะ "แมงปอ" ภวิชญ์ สอนหลักทรัพย์ 2-0 เซต 6-1, 6-1 ส่วน คงทรัพย์ จะพบ ภวิชญ์ ต่อไป</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบแบ่งกลุ่มรอบสอง พบกันหมด กลุ่ม ซี "พราว" ชมภู่ทิพย์ จันดาเขต วัย 25 ปี มือวาง 3 ของรายการ พบ "แอนนา" ศุภาพิชญ์ เกือรัมย์ ดาวรุ่งวัย 19 ปี ปรากฏว่า ชมภู่ทิพย์ ที่แม้จะมีปัญหากับการเสิร์ฟ แต่ยังได้การตีที่หลากหลายและเล่นด้วยความมั่นใจ เป็นฝ่ายเอาชนะไป 2-0 เซต 6-4, 6-2 เก็บชัยชนะเป็นนัดที่ 2 ติดต่อกัน มีอยู่ 4 คะแนน มีลุ้นเข้าไปเล่นรอบ 8 คนสุดท้าย ส่วน ศุภาพิชญ์ ชนะ 1 แพ้ 1 มี 3 คะแนน ต้องลุ้นในการเล่นแมทช์สุดท้าย ซึ่ง ชมภู่ทิพย์ จะพบ กมลวรรณ บัวแย้ม ที่ล่าสุดชนะ ณัฐพัชร์ ผิวบางรักษ์ 6-1, 6-1 ขณะที่ ศุภาพิชญ์ จะพบ ณัฐพัชร์ ต่อไป</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่นๆ ประเภทชายเดี่ยว รอบแบ่งกลุ่มรอบสอง พบกันหมด นัดที่สอง กลุ่ม เอ กษิดิศ สำเร็จ (มือวาง1) ชนะ ธีรดนย์ ต่อตระกูล 6-4, 6-0 ยุทธนา เจริญผล ชนะ ณัฐสิทธิ์ กุลสุวรรณ์ 7-6(2), 6-0 /กลุ่ม ซี กันตินันท์ สูตินันท์โอภาส ชนะ จิรัฏฐ์ นวสิริสมบูรณ์ 6-1, 6-1 ฐานทัพ สุขสำราญ (มือวาง3) ชนะ แม็กซิมัส ภราพล โจนส์ 6-3, 6-3 และกลุ่ม ดี กฤติน โกยกุล (มือวาง4) ชนะ กิติรัตน์ เกิดลาภี 4-6, 6-1, 6-2 วิชยา ตรงเจริญชัยกุล ชนะ พงศภัค เกิดลาภี 6-7(6-8), 7-5, 6-2</p>
<!-- /wp:paragraph -->

<!-- wp:paragraph -->
<p>ขณะที่ หญิงเดี่ยว รอบแบ่งกลุ่มรอบสอง พบกันหมด นัดที่สอง กลุ่ม เอ อัญชิสา ฉันทะ (มือวาง5) ชนะ ณัฐนิดา หลวงแนม (มือวาง1) 6-3, 6-0 ณภัทร นิรันดร ชนะ วรรษชล สวัสดี 6-2, 6-0 /กลุ่ม บี มนัญชญา สว่างแก้ว (มือวาง2) ชนะ พิมพ์รดา จัตวาพรวนิช 6-4, 2-6, 6-4 ธมจันทร์ มอมขุนทด ชนะ เวียร่า ดีเพิ่ม 7-5, 6-3 /กลุ่ม ดี พัชรินทร์ ชีพชาญเดช (มือวาง4) ชนะ ลัลนา ธาราฤดี 7-6(5), 6-3 พัณณิน โควาพิทักษ์เทศ ชนะ ญาตาวี ฉิมฉ่ำ 1-6, 6-2 และ 7-5สำหรับภาพเพิ่มเติม</p>
<!-- /wp:paragraph -->

<!-- wp:paragraph -->
<p> สามารถดูได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.ltat.org%2Fphotos%2F%3Ffbclid%3DIwAR0kW7d5-8G9YYBP_dfHaFAq0GkabmRB68qlSgeyFdkzI7WZuSkCQ2mK9g4&amp;h=AT0G3g-PiSoDLfYfSkP6nm4lDXNw2CqSfTDwROjSzryOOJ5pHXJAwuetxGzsF1MLjI9OboZfM24fkOYR9v6YgsWvldXTsvqoKa-HtDwAfQ6BGfiZ4SdOsiPxsCwijdGKnNwUOSXja44b-IpsDxLyBVtVYw&amp;__tn__=-UK-R&amp;c[0]=AT2KpkqqD47cJguYXPz-fL5pQFXS8M2Nd4l0L4T6FcPilJguOAk1XH0YY3kwu7ZqK1kdCQBeZya1ZJRcjeMpXaI7Z2Y-XdD6TuGMCBm1g_mcrwRCZdO4OSmiezRFw9pBBB0x0Y55R8GYNQbbWZcT7ttbOvVWpm9BIqMpSRXUenb3jjk" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":27048,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/03/166238780_4038604479495823_8595781986546606712_o-1024x683.jpg" alt="" class="wp-image-27048"/></figure>
<!-- /wp:image -->