<!-- wp:paragraph {"align":"center","style":{"typography":{"fontSize":20},"color":{"background":"#d7dfe2"}}} -->
<p class="has-text-align-center has-background" style="background-color:#d7dfe2;font-size:20px"><strong>ยอดเยี่ยม! พัชรินทร์ปราบสาวญี่ปุ่นคว้าแชมป์หนุ่มเช็กขึ้นแท่นฝ่ายชายศึกไอทีเอฟที่นครปฐม </strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ และมหาวิทยาลัยเกษตรศาสตร์ วิทยาเขตกำแพงแสน จัดการแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์แรก ณ สนามเทนนิส ม.เกษตรศาสตร์ วิทยาเขตกำแพงแสน จ.นครปฐม และเมื่อวันที่ 20 ก.ค. 2568 เป็นวันสุดท้ายของสัปดาห์นี้ ไฮไลท์เทนนิสหญิง รายการ ITF Women's World Tennis Tour (3) ชิงเงินรางวัลรวม 15,000 ดอลลาร์สหรัฐ หรือประมาณ 513,450 บาท ในประเภทหญิงเดี่ยว "อีฟ" พัชรินทร์ ชีพชาญเดช นักหวดสาวไทยจากขอนแก่น มือวาง 3 ของรายการ และมือ 492 ของโลก โคจรมาชิงชนะเลิศกับ ฮารุนะ อาราคาวะ นักหวดสาวญี่ปุ่น มือวาง 4 และมือ 529 ของโลก และในแมทช์นี้ พัชรินทร์ ยังคงทำหน้าที่ของตัวเองได้อย่างดีเยี่ยม ทั้งลูกเสิร์ฟและลูกยิงเวอร์ที่วางบอลได้อย่างแม่นยำ ก่อนดับฝันในการคว้าแชมป์ของสาวญี่ปุ่น สรุป พัชรินทร์ ชนะ ฮารุนะ 2-0 เซต 6-1 และ 6-3 ในเวลาแข่งขัน 1 ชั่วโมง 29 นาที</p>
<!-- /wp:paragraph -->

<!-- wp:paragraph -->
<p>พัชรินทร์ ได้ครองแชมป์หญิงเดี่ยว รายการ ITF Women's World Tennis Tour (3) ซึ่งนับเป็นแชมป์ไอทีเอฟอาชีพรายการที่ 9 ของสาวขอนแก่นรายนี้ และยังได้รับเงินรางวัล จำนวน 2,352 ดอลลาร์สหรัฐ หรือประมาณ 80,508 บาท พร้อมคะแนนสะสมอันดับโลก จำนวน 15 คะแนน ส่วน ฮารุนะ ได้รองแชมป์ ได้รับเงินรางวัล จำนวน 1,470 ดอลลาร์สหรัฐ หรือประมาณ 50,318 บาท และ 10 คะแนน ทางด้านเทนนิสชาย รายการ ITF Men's World Tennis Tour (4) ชิงเงินรางวัลรวม 15,000 ดอลลาร์สหรัฐ หรือประมาณ 513,450 บาท ในประเภทชายเดี่ยว รอบชิงชนะเลิศ โดมินิค พาลัน นักเทนนิสหนุ่มเช็ก มือวาง 7 และมือ 643 ของโลก ปราบหนุ่มญี่ปุ่น ทาคุยะ คุมาซากะ มือวาง 3 และมือ 516 ของโลก 2-0 เซต 6-2, 6-4 ในเวลา 1 ชั่วโมง 43 นาที โดมินิค พาลัน ขึ้นแท่นแชมป์ชายเดี่ยว รายการ ITF Men's World Tennis Tour (4) ซึ่งนับเป็นแชมป์ไอทีเอฟอาชีพรายการที่ 4 ของตัวเอง พร้อมกันนี้ ยังได้รับเงินรางวัล 2,160 ดอลลาร์สหรัฐ หรือประมาณ 73,936 บาท และคะแนนสะสมอันดับโลก 15 คะแนน ส่วน ทาคุยะ ได้รองแชมป์ ได้รับเงินรางวัล จำนวน 1,272 ดอลลาร์สหรัฐ หรือประมาณ 43,540 บาท และ 8 คะแนน</p>
<!-- /wp:paragraph -->

<!-- wp:paragraph -->
<p>ทั้งนี้ หลังจบการแข่งขันได้มีพิธีมอบรางวัลเพื่อเป็นเกียรติแก่นักกีฬา โดย ดร.กันยารัตน์ เชี่ยวเวช ผู้อำนวยการสำนักส่งเสริมและฝึกอบรม กำแพงแสน มหาวิทยาลัยเกษตรศาสตร์ วิทยาเขตกำแพงแสน ให้เกียรติเป็นประธานมอบรางวัลให้แก่นักกีฬาทั้ง 2 ประเภท ท่ามกลางบรรยากาศชื่นมื่น.</p>
<!-- /wp:paragraph -->

<!-- wp:image {"id":50866,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/520874837_1174673674695613_3855633870338769269_n-1024x683.jpg" alt="" class="wp-image-50866"/></figure>
<!-- /wp:image -->