<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#5c00a3"}}} -->
<p class="has-text-align-center has-vce-bg-color has-text-color has-background" style="background-color:#5c00a3;font-size:22px"><strong>"ธนภัทร" โค่นเต็ง 2 ลิ่วตัดเชือกเดี่ยว<br>กมลวรรณควงสิงคโปร์ชิงฯคู่ศึกเจ200</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เก็บคะแนนเยาวชนโลก รายการ ITF Juniors World Tennis Tour J200 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 29 ก.พ. 2567 ไฮไลท์ประเภทชายเดี่ยว เป็นการแข่งขันของนักเทนนิสไทย "พัตเตอร์" ธนภัทร บุศราวงศ์ ดาวรุ่งวัย 18 ปี มืออันดับ 113 เยาวชนโลก และมือวางอันดับ 12 ของรายการ พบกับ คิม จางจุน ดาวรุ่งวัย 18 ปี ของเกาหลีใต้ มืออันดับ 26 เยาวชนโลก และมือวางอันดับ 2 ของรายการ
  ในแมทช์นี้ "พัตเตอร์" โชว์ฟอร์มได้อย่างยอดเยี่ยม เล่นได้ตามมาตรฐานของตัวเองและตามแผนการเล่นที่วางไว้ จนสามารถหวดโค่น "เต็ง 2" ของรายการลงได้สำเร็จ เอาชนะได้ภายในสองเซต 6-3 และ 6-3 ธนภัทร ทะยานสู่รอบรองชนะเลิศ ไปพบกับ เบนจามิน กูซิค แวน จากสหราชอาณาจักร มืออันดับ 50 เยาวชนโลก และมือวางอันดับ 4 ของรายการ ที่เข้ารอบหลังหวดชนะ ยูตะ โทมิดะ จากญี่ปุ่น มืออันดับ 89 ของโลก และมือวางอันดับ 8 ของรายการ 2-0 เซต 6-2, 7-5
  ทางด้านหญิงเดี่ยว 2 นักเทนนิสไทยต้องหยุดผลงานไว้เพียงรอบก่อนรองชนะเลิศ โดย "บัว" กมลวรรณ ยอดเพ็ชร มือ 103 เยาวชนโลก และมือวาง 11 ปราชัยให้แก่ เหว่ย จางเฉียน จากจีน มือ 138 เยาวชนโลก และมือวาง 15 ของรายการ 0-2 เซต 3-6, 0-6 ส่วน "ทีที" ไทรา ลิธิบี ลูกครึ่งไทย-อังกฤษ มือ 634 เยาวชนโลก พ่าย มิก้า สตอยซาฟเยวิช จากสหราชอาณาจักร มือ 30 เยาวชนโลก และมือวาง 1 ของรายการ 0-2 เซต 0-6, 1-6 ทั้งนี้ จากการตกรอบก่อนรองชนะเลิศ กมลวรรณ และ ไทรา ได้รับคะแนนสะสมอันดับเยาวชนโลกเป็นรางวัลปลอบใจ คนละ 60 แต้ม
  อย่างไรก็ตาม "บัว" กมลวรรณ มาแก้ตัวได้สำเร็จ ในการแข่งขันประเภทหญิงคู่ รอบรองชนะเลิศ โดยจับคู่กับ ชู หยาน ทัน จากสิงคโปร์ ช่วยกันหวดเอาชนะ เหว่ย จางเฉียน และ เหยอ ซีหยู่ คู่นักหวดชาวจีน ได้ 2-1 เซต 6-0, 5-7 และซูเปอร์ไทเบรก 10-4 โดยคู่ของ กมลวรรณ ผ่านเข้าไปชิงชนะเลิศกับ หวาง ยูฮาน และ ซี หนี่ จากจีน</code></pre>
<!-- /wp:code -->

<!-- wp:image {"id":41763,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4076-1024x683.jpeg" alt="" class="wp-image-41763"/></figure>
<!-- /wp:image -->