<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#002ea3"}}} -->
<p class="has-text-align-center has-vce-bg-color has-text-color has-background" style="background-color:#002ea3;font-size:20px"><strong>กฤติน-วิชยา"ควงคู่หูฉลุยเข้ารอบศึกอาชีพที่เวียดนาม</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพชาย ไอทีเอฟ เวิลด์ เทนนิส ทัวร์ รายการ "M25 เตยนินห์" ชิงเงินรางวัลรวม 25,000 ดอลลาร์สหรัฐ หรือราว 925,000 บาท ที่จังหวัดเตยนินห์ ประเทศเวียดนาม สัปดาห์ที่สอง เมื่อวันที่ 4 ตุลาคม เริ่มแข่งรอบเมนดรอว์ โดยประเภทชายคู่มีนักเทนนิสไทยสามารถคว้าชัยชนะผ่านเข้ารอบก่อนรองชนะเลิศได้สำเร็จถึง 2 คน<br>กฤติน โกยกุล นักหวดไทยวัย 27 ปี มืออันดับคู่ 1601 ของโลก จับคู่กับ ริชฮาบ เอการ์วาล จากอินเดีย ช่วยกันหวดเอาชนะ ทู ลา คานห์ ซวี กับ เหวียน ไท่ ตัด คู่นักหวดไวล์การ์ดเจ้าถิ่น เวียดนาม 6-0, 6-1<br>ขณะที่ วิชยา ตรงเจริญชัยกุล นักหวดไทยวัย 26 ปี มืออันดับคู่ 1315 ของโลก จับคู่กับหนุ่มไต้หวัน ซู หยู เซียว มืออันดับคู่ 158 ของโลก คู่มือวาง 2 ของรายการ หวดเอาชนะ คูราฟ กูเลีย กับ พราทาป ดิกวิเจย์ ซิงห์ คู่นักเทนนิสอินเดีย 7-6(7), 6-4<br>ด้านผลแข่งขันของนักเทนนิสไทยคนอื่นๆมีดังนี้ ชายเดี่ยว รอบแรก คงทรัพย์ คงคา มืออันดับ 1532 ของโลก แพ้ นิติน กุมาร ซินฮา มืออันดับ 790 ของโลก มือวาง 8 ของรายการจากอินเดีย 6-7(4), 1-6, เครดิต ไชยรินทร์ มืออันดับ 234 ไอทีเอฟแรงกิ้ง แพ้ หวู ฮา มินห์ ดึ๊ก มืออันดับ 1447 ของโลกชาวเวียดนาม 6-7(6), 1-6<br>ชายคู่ รอบแรก คงทรัพย์ คงคา คู่กับ ทอมมาโซ่ คอมปาจ์นุชชี่ จากอิตาลี แพ้คู่มือวาง 1 ของรายการ ฟรานซิส เคย์ซี่ อัลแคนทาร่า จากฟิลิปปินส์ กับ ลี ฮวง นัม จากเวียดนาม 4-6, 4-6</p>
<!-- /wp:paragraph -->

<!-- wp:image {"id":34049,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/24D82DD6-82B1-481A-B373-87BD7F12AD2D-768x1024.jpeg" alt="" class="wp-image-34049"/></figure>
<!-- /wp:image -->