<!-- wp:paragraph {"align":"center","style":{"elements":{"link":{"color":{"text":"var:preset|color|vce-bg"}}}},"backgroundColor":"vce-acc","textColor":"vce-bg"} -->
<p class="has-text-align-center has-vce-bg-color has-vce-acc-background-color has-text-color has-background has-link-color"><strong>นักหวดเยาวชนไทยพาเหรดเข้ารอบศึก J30 ที่บังกลาเทศ</strong></p>
<!-- /wp:paragraph -->

<!-- wp:code -->
<pre class="wp-block-code"><code> การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส ระดับ J30 รายการ "J30 ราชชาฮี" ที่ประเทศบังกลาเทศ เมื่อวันที่ 6 ต.ค.68 เป็นการแข่งขันรอบเมนดรอว์

 ประเภทชายเดี่ยว รอบแรก ณภัทร พัฒนเลิศพันธ์ นักเทนนิสเยาวชนไทย มืออันดับ 1,960 เยาวชนโลก ซึ่งเป็นมือวาง 1 ของรายการ คว้าชัยเหนือ อีธาน เชียง จากสิงคโปร์ 2-0 เซต 6-1, 6-0

 ส่วน อริยพล หลีกุล มือ 2,257 เยาวชนโลก และมือวาง 2 ของรายการ เอาชนะ ซัฟวัน ซามี ดรีก จากบังกลาเทศ 2-0 เซต 6-0, 6-0

 ขณะที่ ชนภัทร พิสุทธอานนท์ มือ 4,337 เยาวชนโลก เอาชนะ เอ็มดี ตันวีร์ นักหวดเจ้าถิ่น 2-0 เซต 6-0, 6-1

 ด้าน ธีรพัทธิ์ สัมฤทธิวณิชชา มือ 3,288 เยาวชนโลก และมือวาง 8 ของรายการ ปราชัยให้ ซารีฟ อับรา นักหวดเจ้าถิ่น 0-2 เซต 2-6, 1-6

 ปาณะวัฒศ์ เซี่ยงเห็น พ่ายให้ มนัน ไร นักหวดอินเดีย มือ 2,586 เยาวชนโลก และมือวาง 4 ของรายการ 1-2 เซต 5-7, 6-0 และ 3-6

 ประเภทชายคู่ รอบแรก อริยพล จับคู่กับ ณภัทร เป็นคู่มือวาง 1 เอาชนะคู่ของ โช อึน ซอง จากเกาหลีใต้ และ อาช วัลเก มือ 2,834 เยาวชนโลกจากอินเดีย 2-0 เซต 6-0, 6-2

 ด้าน ธีรพัทธิ์ จับคู่กับ ชนภัทร เป็นคู่มือวาง 4 พ่ายให้คู่นักหวดเจ้าถิ่น เอ็มดี ตันวีร์ และ เอ็มดี มาฮัด บิน มาเล็ก มาฮัด 1-2 เซต 4-6, 6-4 และซูเปอร์ไทเบรก 4-10

 ส่วน ปาณะวัฒศ์ จับคู่กับ ชีฟ โมฮัน จากฮ่องกง ปราชัยให้คู่บังกลาเทศ ซารีฟ อับรา และ เอ็มดี ซายาม 1-2 เซต 7-5, 3-6 และซูเปอร์ไทเบรก 6-10

 ประเภทหญิงเดี่ยว รอบแรก ณธิดา คู่พงศกร เอาชนะนักหวดเจ้าถิ่น เยอันนา โชว์ดูรี 2-0 เซต 7-6(7-4), 6-2

 ประเภทหญิงคู่ รอบแรก ณธิดา จับคู่กับ คาทุน ซูบอร์นา นักหวดบังกลาเทศ แพ้ให้คู่จากอินเดีย ยาชิตา เอเรติ และ ทมันนา นาอีร์ 0-2 เซต 1-6, 3-6</code></pre>
<!-- /wp:code -->

<!-- wp:image -->
<figure class="wp-block-image"><img/></figure>
<!-- /wp:image -->