<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a394"}}} -->
<p class="has-text-align-center has-vce-bg-color has-text-color has-background" style="background-color:#00a394;font-size:20px"><strong>"ลักษิกา"ไม่ผ่านรอบแรกเทนนิสอาชีพทําญี่ปุ่น</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพหญิง ไอทีเอฟ เวิลด์ เทนนิส ทัวร์ รายการ "W25 โยโกฮาม่า เคโอ ชาลเลนเจอร์ วีเมนส์ อินเตอร์เนชั่นแนล เทนนิส ทัวร์นาเม้นท์" ชิงเงินรางวัลรวม 25,000 ดอลลาร์สหรัฐ หรือราว 925,000 บาท ที่โยโกฮาม่า จังหวัด คานางาวะ ประเทศญี่ปุ่น วันที่ 9 พ.ย.65 ลักษิกา คำขำ นักเทนนิสไทย มืออันดับ 330 ของโลก มือวาง 6 ของรายการ ลงแข่งหญิงเดี่ยว รอบแรก พบกับนักเทนนิสเจ้าถิ่น โมโมโกะ โคโบริ มืออันดับ 406 ของโลก ผลปรากฎว่า ลักษิกาได้เซตแรกก่อน 6-3 และเซตสองเกมค่อนข้างสูสีทำสกอร์เบียดกันมาตลอดจน ลักษิกา ได้จังหวะขึ้นนำ 6-5 แต่ก็ถูกสาวญี่ปุ่นตีเสมอและพลิกชนะในการดวลไทเบรก 7-6(2) ทำให้เสมอ 1-1 เซต ต้องมาตัดสินในเซตสาม ซึ่งสาวญี่ปุ่นนอกจากจะมีเกมรับที่เหนียวแน่นแล้วยังอาศัยการยิงสโตรกที่เฉียบขาด ลักษิกา พยายามสู้เต็มที่แต่ต้านไม่ไหวแพ้ไปอีก 3-6 ส่งผลให้ ลักษิกา ต้องปราชัยไปอย่างน่าเสียดาย 1-2 เซต 6-3, 6-7(2) และ 3-6<br>ส่วนประเภทคู่ รอบแรก ลักษิกา กับ โมโมโกะ ได้จับคู่กันลงแข่งในฐานะคู่มือวาง 2 ของรายการ แพ้ให้กับ เอรินะ ฮายาชิ กับ คานาโกะ โมริซากิ คู่นักเทนนิสญี่ปุ่น 1-2 เซต 6-2, 4-6, 7-10</p>
<!-- /wp:paragraph -->

<!-- wp:image {"id":34774,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/CC2E0568-EDEA-42D1-B7A6-8387DB1AFF89-768x1024.jpeg" alt="" class="wp-image-34774"/></figure>
<!-- /wp:image -->