<!-- wp:paragraph {"align":"center","textColor":"vce-bg","style":{"color":{"background":"#7600a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#7600a3;font-size:22px"><strong>"บัว" หวดสบายมือ - "พุฒิ" ปราบเต็ง 5<br>ฉลุยศึกเยาวชนโลก "แอลทีเอที-ไอทีเอฟ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ "แอลทีเอที-ไอทีเอฟ จูเนียร์ส แชมเปี้ยนชิพส์ เจ60" เก็บคะแนนสะสมอันดับเยาวชนโลก ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 31 ต.ค. 2566 เป็นการแข่งขันรอบสอง (32 คน)
        ประเภทหญิงเดี่ยว "บัว" กมลวรรณ ยอดเพ็ชร นักเทนนิสไทย วัย 16 ปี ดีกรีแชมป์สัปดาห์ที่แล้ว ปัจจุบันเป็นมืออันดับ 140 เยาวชนโลก และเป็นเต็ง 1 ของรายการนี้ พบกับ หริธา ศรี เวนกาเตช นักเทนนิสจากอินเดีย มืออันดับ 1,545 เยาวชนโลก ผลปรากฏว่า กมลวรรณ เล่นได้ยอดเยี่ยม ใช้การหวดที่หลากหลาย และการยิงสวนกลับบีบให้คู่แข่งขันหวดพลาด จนสามารถเอาชนะได้ 2-0 เซต 6-1 และ 6-2 ส่งผลให้ กมลวรรณ ผ่านเข้ารอบสาม หรือ 16 คนสุดท้าย ไปพบกับ เฉิน หยูฮัน จากจีน มืออันดับ 1,248 เยาวชนโลก และมือวางอันดับ 15 ของรายการ
        ด้านชายเดี่ยว "พุฒิ" คุณานันท์ พันธราธร นักเทนนิสดาวรุ่งไทย วัย 15 ปี มืออันดับ 1,473 เยาวชนโลก ดวลแร็กเกตกับ เหวียน มินห์ พัต จากเวียดนาม ที่เป็นต่อนักเทนนิสไทยด้วยอันดับเยาวชนโลก ซึ่งปัจจุบันเป็นมืออันดับ 464 เยาวชนโลก และยังเป็นมือวางอันดับ 5 ของรายการ ผลปรากฏว่า แข่งขันกันได้อย่างสนุก ก่อนที่ คุณานันท์ จะใช้ความมั่นใจพาตัวเองคว้าชัยได้สำเร็จ 2-0 เซต 7-5, 7-6 ไทเบรก 7-2 ผ่านเข้ารอบสาม หรือ 16 คนสุดท้าย ไปพบกับ ฮัดสัน แบ็กซ์เตอร์ จากออสเตรเลีย มืออันดับ 681 เยาวชนโลก และมือวางอันดับ 11 ของรายการ
        ในส่วนผลการแข่งขันของนักเทนนิสไทยรายอื่น หญิงเดี่ยว รอบสอง มาหยา บุญญาอรุณเนตร (วาง 13) ชนะ วาร์วารา โปปาดินา 6-0,  6-1 พิมพ์มาดา ทองคำ (วาง 7) ชนะ จิณห์นิภา ตราชูวณิช 6-4, 6-1 เพอร์ลีน จิ๋วพัฒนกุล ชนะ ศรีนิธิ บาลาจี (วาง 10-อินเดีย) 6-4 Retd. (เจ็บข้อเท้าขวา)
        ปารมี ทัดแก้ว แพ้ โซฮินี ซานเจย์ โมฮันตี (วาง 5-อินเดีย) 6-7(6-8), 7-5 และ 3-6 ภัทรวดี ชนะวงศ์ แพ้ ไซ่ หยูหนิง (วาง 4-ไต้หวัน) 0-6, 0-6 พิมพ์มาดา ลิม แพ้ ริโอโกะ อุเมะคุนิ (วาง 8-ญี่ปุ่น) 2-6, 0-6 พรนภัส หงส์จำรัสศิลป์ แพ้ จิเซลล์ สิไบ (วาง 6-ออสเตรเลีย) 2-6, 1-6 ริโอะ ฮิกาชิ แพ้ มาลิกา อมีร์กาลิเอวา (วาง 11-คาซัคสถาน) 1-6, 0-6
        ชายเดี่ยว รอบสอง ริว โกฎิกุล ชนะ วิตาลี ซัตเซปิน (วาง 1-คาซัคสถาน) 6-4, 3-2 Retd. (เจ็บหน้าอก) พชร ทวีกุล แพ้ ครูซ ฮิววิตต์ (วาง 3-ออสเตรเลีย) 2-6, 2-6 กฤตเมธ ธรรมกุล แพ้ เหวียน ได คันห์ (วาง 14-เวียดนาม) 3-6, 2-6 กานต์ธัช สุรฤทธิ์โยธิน แพ้ เอราซิล บัคติยาร์ (วาง 12-คาซัคสถาน) 6-4, 2-6 และ 4-6
        สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j60-nonthaburi/tha/2023/j-j60-tha-06a-2023/order-of-play/</code></pre>
<!-- /wp:code -->

<!-- wp:image {"id":40066,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_3706-1024x683.jpeg" alt="" class="wp-image-40066"/></figure>
<!-- /wp:image -->