<!-- wp:paragraph {"align":"center","style":{"typography":{"fontSize":20},"color":{"background":"#c0cfe7"}}} -->
<p class="has-text-align-center has-background" style="background-color:#c0cfe7;font-size:20px"><strong>หนุ่มสวิสเบิ้ลแชมป์เกรด 2 "พีทีที ไอทีเอฟ"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ 2022 เกรด 2 "พีทีที ไอทีเอฟ จูเนียร์ส เจ 2" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 22 ต.ค. 2565 เป็นวันสุดท้าย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัล</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบชิงชนะเลิศ เป็นการโคจรมาพบกันระหว่าง อันดริน คาซาโนว่า นักหวดจากสวิตเซอร์แลนด์ วัย 18 ปี มือวาง 5 และมืออันดับ 136 เยาวชนโลก พบกับ อารยัน ชาห์ นักหวดดาวรุ่งจากอินเดีย วัย 16 ปี มือวาง 3 และมือ 101 เยาวชนโลก ปรากฏว่าเป็น อันดริน คาซาโนว่า ที่โชว์ฟอร์มได้ยอดเยี่ยม เอาชนะได้อย่างขาดลอย 2-0 เซต 6-1, 6-1 ได้แชมป์ชายเดี่ยวไปครอง รับคะแนนสะสมอันดับเยาวชนโลก 200 แต้ม ส่วน อารยัน ชาห์ รองแชมป์ ได้รับ 140 แต้ม ทั้งนี้ จากการได้แชมป์ชายเดี่ยวดังกล่าวของ อันดริน คาซาโนว่า นับเป็นแชมป์ที่ 2 ในรายการนี้ของเจ้าตัว หลังจากได้แชมป์ประเภทชายคู่ไปเมื่อวันก่อน</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบชิงชนะเลิศ อิโมเยน ฮัดดาด นักเทนนิสจากสหราชอาณาจักร วัย 17 ปี มือวาง 11 และมือ 274 เยาวชนโลก พบกับ ลิลี่ แฟร์เคลาห์ จากออสเตรเลีย วัย 17 ปี มือวาง 6 และมือ 148 เยาวชนโลก ปรากฏว่า คู่นี้แข่งขันกันถึง 3 เซต ก่อนจะได้ผู้ชนะ ซึ่งเป็น อิโมเยน ฮัดดาด ที่เฉือนคว้าชัย 2-1 เซต 6-4, 3-6 และ 6-2 ได้ครองแชมป์หญิงเดี่ยว รับคะแนนสะสมอันดับเยาวชนโลก 200 แต้ม ส่วน ลิลี่ แฟร์เคลาห์ ในฐานะรองแชมป์ ได้รับ 140 แต้ม</p>
<!-- /wp:paragraph -->

<!-- wp:image {"id":34352,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/312714724_487087663454221_5236794410605700363_n-1024x683.jpg" alt="" class="wp-image-34352"/></figure>
<!-- /wp:image -->