<!-- wp:paragraph {"align":"center","style":{"typography":{"fontSize":20},"color":{"background":"#cddde4"}}} -->
<p class="has-text-align-center has-background" style="background-color:#cddde4;font-size:20px"><strong>"ธีรภัทร-มาหยา" ได้ครองถ้วยพระราชทานเทนนิสเยาวชนประเทศไทย ครั้งที่ 63 ปี 68</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 63 ประจำปี 2568 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี และเมื่อวันที่ 10 เม.ย. 2568 เป็นการแข่งขันวันสุดท้าย ในพิธีรับถ้วยรางวัลพระราชทาน นายสุชัย พรชัยศักดิ์อุดม นายกสมาคมกีฬาลอนเทนนิสฯ ได้เปิดกรวยกระทงดอกไม้ถวายราชสักการะเบื้องหน้าพระบรมฉายาลักษณ์ พระบาทสมเด็จพระเจ้าอยู่หัว จากนั้น นายสุชัย ได้อัญเชิญถ้วยรางวัลพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี</p>
<!-- /wp:paragraph -->

<!-- wp:paragraph -->
<p>ขณะที่ผลการแข่งขัน ประเภทเยาวชนชายเดี่ยว รุ่นอายุไม่เกิน 18 ปี รอบชิงชนะเลิศ ธีรภัทร ขันติวีรวัฒน์ มือวางอันดับ 2 จากขอนแก่น โชว์ฟอร์มการหวดที่เฉียบขาดปราบ ปวรปรัชญ์ งั่นบุญศรี มือวางอันดับ 1 จากกรุงเทพฯ ภายใน 2 เซต เอาชนะไปด้วยสกอร์ 6-1 และ 6-2 ธีรภัทรขึ้นแท่นแชมป์ทันที และได้ครองถ้วยรางวัลพระราชทานพระบาทสมเด็จพระเจ้าอยู่หัว ประเภทเยาวชนชายคู่ รุ่นอายุไม่เกิน 18 ปี รอบชิงชนะเลิศ ภาธรรม เหล่าสกุลพร จาก กทม. กับ ปวรปรัชญ์ งั่นบุญศรี จาก กทม. เอาชนะ ธีรภัทร ขันติวีรวัฒน์ จากขอนแก่น กับ ธีร์ธวัช ธวัชผ่องศรี จาก กทม. 2-0 เซต 7-6(3), 7-6(4) โดย ภาธรรม กับ ปวรปรัชญ์ ได้ครองถ้วยรางวัลพระราชทานพระบาทสมเด็จพระเจ้าอยู่หัว</p>
<!-- /wp:paragraph -->

<!-- wp:paragraph -->
<p>ทางด้านประเภทเยาวชนหญิงเดี่ยว รุ่นอายุไม่เกิน 18 ปี รอบชิงชนะเลิศ มาหยา บุญญาอรุณเนตร มือวางอันดับ 6 จากกรุงเทพฯ พลิกจากที่แพ้เซตแรกให้แก่ ศรร์วิศา กุลพิศาลรัศม์ มือวางอันดับ 1 จากกรุงเทพฯ กลับมาเป็นฝ่ายเฉือนชนะ 2-1 เซต 4-6, 6-3 และ 6-4 มาหยาได้แชมป์ และได้ครองถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประเภทเยาวชนหญิงคู่ รุ่นอายุไม่เกิน 18 ปี รอบชิงชนะเลิศ มาหยา บุญญาอรุณเนตร จาก กทม. กับ โยษิตา ศรีพร จากสุราษฎร์ธานี เอาชนะ พรนภัส หงส์จำรัสศิลป์ จากนครปฐม กับ ศรร์วิศา กุลพิศาลรัศม์ จาก กทม. 2-0 เซต 6-4, 6-4 โดย มาหยา กับ โยษิตา ได้แชมป์ และได้ครองถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันรอบชิงชนะเลิศ รุ่นอายุไม่เกิน 16 ปี มีดังนี้ ชายเดี่ยว กานต์ธัช สุรฤทธิ์โยธิน (ชลบุรี) ชนะ วีรวิชญ์ กำพุฒ (กทม.) 6-3, 6-2 หญิงเดี่ยว ณัฐลียา ชาลินสกี้ (ภูเก็ต) ชนะ สุกฤตา สุขแก้ว (พัทลุง) 6-4, 6-3 ชายคู่ อริยพล หลีกุล (สงขลา) /แดนไทย ตาก้อง (ปทุมธานี) ชนะ วรเมธ บุญพึ่ง (สุรินทร์) /วีรวิชญ์ กำพุฒ (กทม.) 7-5, 7-6(2) และหญิงคู่ จิตตานันท์ วิมุกตานนท์ (พิษณุโลก) /ณัฐลียา ชาลินสกี้ (ภูเก็ต) ชนะ ณัฐรดา ผลเจริญ (กทม.) /โชติรินทร์ แก้วก่า (ชลบุรี) 6-4, 6-1 ในงานยังมีคณะกรรมการอำนวยการสมาคมกีฬาลอนเทนนิสฯ ร่วมในพิธีด้วย โดย พล.อ.กู้เกียรติ ศรีนาคา อุปนายกสมาคมกีฬาลอนเทนนิสฯ มอบรางวัลให้แก่นักกีฬาที่ได้รางวัลรองชนะเลิศ รุ่นอายุไม่เกิน 18 ปี ทั้งหมด</p>
<!-- /wp:paragraph -->

<!-- wp:paragraph -->
<p>นอกจากนี้ยังมี นายพรชลิต จุรารักษ์พงศ์ ผู้อำนวยการกองวิทยาศาสตร์การกีฬา การกีฬาแห่งประเทศไทย (กกท.) มอบรางวัลให้แก่นักกีฬาที่ได้รางวัลชนะเลิศและรองชนะเลิศ ประเภทเยาวชนชายเดี่ยว และเยาวชนชายคู่ รุ่นอายุไม่เกิน 16 ปี ขณะที่ นางมีนา ศุภวิวรรธน์ ผู้ช่วยกรรมการผู้จัดการใหญ่บริหารชื่อเสียงองค์กรและกิจการเพื่อสังคม บริษัท ปตท. จำกัด (มหาชน) เป็นผู้แทนจากบริษัท ปตท. จำกัด (มหาชน) ซึ่งเป็นผู้ให้การสนับสนุนสมาคมกีฬาลอนเทนนิสฯ มานานถึง 19 ปี มอบรางวัลให้แก่นักกีฬาที่ได้รางวัลชนะเลิศ และรองชนะเลิศ ประเภทเยาวชนหญิงเดี่ยว และเยาวชนหญิงคู่ รุ่นอายุไม่เกิน 16 ปี</p>
<!-- /wp:paragraph -->

<!-- wp:image {"id":48747,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/489963313_1097542235742091_402784704001787038_n-682x1024.jpg" alt="" class="wp-image-48747"/></figure>
<!-- /wp:image -->