<!-- wp:paragraph {"align":"center","style":{"typography":{"fontSize":20},"color":{"background":"#d8c3c0","text":"#000000"}}} -->
<p class="has-text-align-center has-text-color has-background" style="background-color:#d8c3c0;color:#000000;font-size:20px"><strong>จัดสายเทนนิสเยาวชนชิงชนะเลิศแห่งอาเซียนทีมชายไทยรุ่น 12 ปี ประเดิมสนามกับ เวียดนาม</strong></p>
<!-- /wp:paragraph -->

<!-- wp:paragraph -->
<p>ตามที่ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จะเป็นเจ้าภาพจัดการแข่งขันเทนนิสเยาวชน ประเภททีมชายและทีมหญิง รุ่นอายุไม่เกิน 12 ปี (ยู-12) รอบคัดเลือกของภูมิภาคเอเชียตะวันออกเฉียงใต้ หรือเรียกว่า เทนนิสเยาวชนชิงชนะเลิศแห่งเอเชียตะวันออกเฉียงใต้ รายการ "เอทีเอฟ ทเวลฟ์ แอนด์ อันเดอร์ ทีม คอมเพทติชั่น - ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 9 - 13 มิ.ย. 2568 นั้น ล่าสุด วันที่ 8 มิ.ย. 2568 มร.โจนาธาน สตั๊ปปส์ เจ้าหน้าที่จากสหพันธ์เทนนิสนานาชาติ (ไอทีเอฟ) ชาวอังกฤษ พร้อมด้วย นายอมร ดวงปิ่นคำ ผู้ตัดสินชี้ขาดระดับนานาชาติ ชาวไทย ระดับเหรียญเงินของ ไอทีเอฟ (Silver Badge Referee by ITF) มร.สุพรีธ กาดาวิเกร์ เจ้าหน้าที่จากสหพันธ์เทนนิสแห่งเอเชีย (เอทีเอฟ) และ น.ส.นันท์นภัส นันตะสุข ทัวร์นาเมนท์ ไดเรคเตอร์ ได้ร่วมกันดำเนินการประชุมกัปตันทีม และจับสลากแบ่งสายการแข่งขัน ณ ห้องประชุมชั้น 2 ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ในการประชุมและจับสลากแบ่งสายการแข่งขันครั้งนี้ ยังได้รับเกียรติจาก นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน และ น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทยฯ ร่วมเป็นสักขีพยาน</p>
<!-- /wp:paragraph -->

<!-- wp:paragraph -->
<p>การแข่งขันดังกล่าว ได้รับความสนใจจาก 11 ประเทศในเอเชียตะวันออกเฉียงใต้ หรืออาเซียน ส่งนักกีฬามาร่วมการแข่งขัน ทั้งประเภททีมชายและทีมหญิง ของรุ่นอายุไม่เกิน 12 ปี กันอย่างคึกคัก ได้แก่ อินโดนีเซีย เวียดนาม ลาว บรูไน เมียนมาร์ ฟิลิปปินส์ กัมพูชา สิงคโปร์ มาเลเซีย ติมอร์-เลสเต และไทย เจ้าภาพ โดยเป็นทีมชาย 11 ทีม และทีมหญิง 9 ทีม ผลการจับสลากแบ่งสาย ทีมชาย มีดังนี้ กลุ่ม เอ อินโดนีเซีย (ทีมวาง 1) กัมพูชา ติมอร์-เลสเต, กลุ่ม บี ไทย (ทีมวาง 2) ฟิลิปปินส์ (ทีมวาง 5) บรูไน เวียดนาม, กลุ่ม ซี มาเลเซีย (ทีมวาง 3) สิงคโปร์ (ทีมวาง 4) เมียนมาร์ ลาว ทีมหญิง มีดังนี้ กลุ่ม เอ ไทย (ทีมวาง 1) เวียดนาม ฟิลิปปินส์, กลุ่ม บี มาเลเซีย (ทีมวาง 2) บรูไน ติมอร์-เลสเต, กลุ่ม ซี อินโดนีเซีย (ทีมวาง 3) สิงคโปร์ เมียนมาร์ ทั้งนี้ จะใช้ระบบการแข่งขันแบบพบกันหมดในกลุ่ม ทีมที่ได้อันดับ 1 ของแต่ละกลุ่ม จะได้สิทธิ์เข้ารอบรองชนะเลิศ ซึ่งรวมเป็น 3 ทีม ส่วนทีมที่ได้อันดับ 2 ของกลุ่ม ซึ่งมีคะแนนดีที่สุดจากการเทียบกัน จะได้สิทธิ์เข้ารอบรองชนะเลิศเป็นทีมสุดท้าย (อย่างไรก็ตาม สำหรับทีมชาย จะพิจารณาอันดับ 2 เฉพาะกลุ่ม บี กับ ซี เท่านั้น เนื่องจากมี 4 ทีมในกลุ่ม)</p>
<!-- /wp:paragraph -->

<!-- wp:paragraph -->
<p>สำหรับการแข่งขันในแมทช์แรก ทีมนักหวดลูกสักหลาดเยาวชนชายทีมชาติไทย รุ่นอายุไม่เกิน 12 ปี จะประเดิมสนามกับ เวียดนาม ณ คอร์ต เอ ในศูนย์พัฒนากีฬาเทนนิสแห่งชาติ เมืองทองธานี เริ่มแข่งขันเวลา 09.30 น. ขณะที่ทีมหญิงของไทยไม่มีโปรแกรมลงสนามในวันแรก ขณะที่พิธีเปิดการแข่งขัน กำหนดจัดขึ้นในวันจันทร์ที่ 9 มิ.ย. 2568 เวลา 08.30 น. โดย "บิ๊กเอ๋" นายกิตตน์สมบัติ เอื้อมมงคล รองประธานกิตติมศักดิ์ตลอดชีพ สหพันธ์เทนนิสแห่งเอเชีย (เอทีเอฟ) และอดีตนายกสมาคมกีฬาลอนเทนนิสแห่งประเทศไทยฯ จะเป็นประธานในพิธีเปิดดังกล่าว.</p>
<!-- /wp:paragraph -->

<!-- wp:image {"id":50004,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/505587865_1141846944644953_1278479898666163861_n-1024x576.jpg" alt="" class="wp-image-50004"/></figure>
<!-- /wp:image -->