<!-- wp:paragraph {"align":"center","style":{"typography":{"fontSize":20},"color":{"background":"#c2d4db"}}} -->
<p class="has-text-align-center has-background" style="background-color:#c2d4db;font-size:20px"><strong>"มนัญชญา" คว้าชัยเดี่ยว-คู่ ศึกเทนนิสดับเบิลยู100 ที่ญี่ปุ่น</strong></p>
<!-- /wp:paragraph -->

<!-- wp:paragraph -->
<p>"ไหม" มนัญชญา สว่างแก้ว นักเทนนิสไทย เก็บชัยชนะได้ทั้งในประเภทเดี่ยวและคู่ ในการแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ "ดับเบิลยู 100 ทากาซากิ" ชิงเงินรางวัลรวม 100,000 ดอลลาร์สหรัฐฯ (ราว 3.4ล้านบาท) ที่ประเทศญี่ปุ่น เมื่อวันที่ 21 พ.ย.67 ในประเภทหญิงเดี่ยว รอบแรก มนัญชญา มืออันดับ 139 ของโลก และเป็นมือวางอันดับ 3 ของรายการ เอาชนะ เจา เชีย-อี้ จากไต้หวัน 2-1 เซต 4-6, 6-3, 6-2 ทำให้ มนัญชญา ผ่านเข้ารอบสองไปพบ มาลีน เฮลโก จากนอร์เวย์</p>
<!-- /wp:paragraph -->

<!-- wp:paragraph -->
<p>นอกจากนี้ มนัญชญา ยังจับคู่กับปริซกา มาเดอลิน นูโกรโฮ จากอินโดนีเซีย ลงแข่งหญิงคู่รอบแรก ช่วยกันหวดเอาชนะคู่นักเทนนิสเจ้าถิ่น มายูกะ ไอคาวะ กับ นานาริ คัตสึมิ 2-0 เซต 6-4, 6-2 ทำให้ มนัญชญา กับ นูโกรโฮ ผ่านเข้ารอบก่อนรองชนะเลิศไปพบ โมโมโกะ โกโบริ กับ อายาโนะ ชิมิสึ คู่นักหวดสาวเจ้าถิ่น และเป็นคู่มือวางอันดับ 2 ของรายการ ขณะที่ผลงานของนักกีฬาไทย ในประเภทหญิงคู่รอบแรก เพียงธาร ผลิพืช จับคู่กับ อากิโกะ โอมาเอะ จากญี่ปุ่น ในฐานะคู่มือวางอันดับ 4 ของรายการ ชนะ คาโย นิชิมูระ กับ คันนา โซเอดะ คู่นักเทนนิสญี่ปุ่น 2-0 เซต 6-2, 6-3 ทำให้ เพียงธาร กับ โอมาเอะ ผ่านเข้ารอบก่อนรองชนะเลิศไปพบ มานะ อายูคาว่าจากญี่ปุ่น กับ หลี่เป่ยฉี จากไต้หวัน</p>
<!-- /wp:paragraph -->

<!-- wp:image {"id":46716,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/467830688_991222263040756_2098807390947246435_n-768x1024.jpg" alt="" class="wp-image-46716"/></figure>
<!-- /wp:image -->