<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#2f00a3"}}} -->
<p class="has-text-align-center has-vce-bg-color has-text-color has-background" style="background-color:#2f00a3;font-size:22px"><strong>นักหวดชาวปักษ์ใต้ฟอร์มเฉียบ<br>ลิ่วเมนดรอว์เทนนิสโลกที่นครศรีฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสนานาชาติ เก็บคะแนนโลก ไอทีเอฟ เวิลด์ เทนนิส ทัวร์ ประจำปี ค.ศ. 2024 สัปดาห์แรก เทนนิสหญิง รายการ "ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3)" ชิงเงินรางวัลรวม 25,000 ดอลลาร์สหรัฐ หรือประมาณ 900,000 บาท และเทนนิสชาย รายการ "ไอทีเอฟ เวิลด์ ทัวร์ (เอ็ม 1) ชิงเงินรางวัลรวม 15,000 ดอลลาร์สหรัฐ หรือประมาณ 540,000 บาท ที่สนามกีฬาเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 12 ก.พ. เป็นการแข่งขันรอบคัดเลือกรอบสุดท้าย ผู้ชนะได้ผ่านเข้ารอบเมนดรอว์ต่อไป
  ประเภทหญิงเดี่ยว รอบคัดเลือกรอบสุดท้าย "แอ๊ตต้า" พิมพ์มาดา ทองคำ นักหวดลูกสักหลาดจากสุราษฎร์ธานี วัย 17 ปี มืออันดับ 1,369 ของโลก ที่เคยสร้างผลงานในระดับเยาวชนทีมชาติไทย อยู่ในชุดทีมหญิงที่คว้าอันดับ 9 ของโลก ศึกจูเนียร์ บิลลี จีน คิง คัพ 2021 มาแล้ว ยังระเบิดฟอร์มเก่งออกมาได้ต่อเนื่อง โดยใช้เวลาไปเพียง 50 นาที เอาชนะ เวียร่า ดีเพิ่ม นักหวดสาวลูกครึ่งไทย-รัสเซีย วัย 19 ปี มือ 2,037 ไอทีเอฟ แร้งกิ้ง ด้วยสกอร์ 6-0 ทั้งสองเซต
  พิมพ์มาดา คว้าโควตาเข้าไปแข่งขันในรอบเมนดรอว์ต่อไป ซึ่งในการแข่งขันรอบแรก จะพบกับ เฟิง ซั่ว นักหวดจีน วัย 26 ปี มืออันดับ 789 ของโลก ที่ผ่านเข้ามาจากรอบคัดเลือกเช่นกัน
  ประเภทชายเดี่ยว รอบคัดเลือกรอบสุดท้าย "ปันปัน" ศิวณัฎฐ์ อุ้ยตยะกุล นักหวดหนุ่มพัทลุง วัย 19 ปี มืออันดับ 1,588 ของโลก ตีตั๋วสู่รอบเมนดรอว์ได้สำเร็จ หลังจากเอาชนะ ฌูเลียง เดอ คุยเปร์ นักเทนนิสหนุ่มจากเมืองน้ำหอม ประเทศฝรั่งเศส วัย 24 ปี มืออันดับ 1,588 ของโลก ได้ 2-0 เซต ด้วยสกอร์ 6-4 และ 6-0
  ขณะที่ "ก็อต" กฤติน โกยกุล นักเทนนิสจากพังงา วัย 28 ปี มืออันดับ 1,451 ของโลก และเป็นมือวางอันดับ 15 ของรอบนี้ พบกับ จุมเปอิ ยามาซากิ นักเทนนิสชาวญี่ปุ่น วัย 26 ปี มืออันดับ 915 ของโลก และเป็นเต็ง 5 ของรอบนี้ ผลปรากฏว่า เซตแรก เป็นหนุ่มไทยที่เล่นได้ดี เอาชนะได้ก่อน 6-4 จากนั้นเซตสอง ขณะที่หนุ่มไทยเป็นฝ่ายนำ 3-0 เกม ได้มีฝนตกลงมาหยุดเกม โดยหลังจากหยุดการแข่งขันไปเกือบ 2 ชั่วโมง ได้กลับมาแข่งขันกันต่อ และเป็น กฤติน ที่ยังคงเล่นได้อย่างยอดเยี่ยม จนกระทั่งเป็นฝ่ายชนะ 2-0 เซต 6-4 และ 6-3 ทะลุสู่รอบเมนดรอว์ได้เช่นกัน
  นอกจากนี้ยังมี "วิน" ณัฐสิทธิ์ กุลสุวรรณ์ นักเทนนิสจากกาญจนบุรี วัย 23 ปี มืออันดับ 1,641 ของโลก ที่สามารถผ่านเข้ารอบเมนดรอว์ได้เช่นกัน หลังจากในรอบคัดเลือกรอบสุดท้าย สามารถเอาชนะ ซามูเอล บรอสเซ็ต มือวาง 11 จากฝรั่งเศส วัย 26 ปี มืออันดับ 1,327 ของโลก ได้ 2 เซตรวด 6-4 และ 7-5
  ในส่วนผลการแข่งขันคู่อื่น ๆ ประเภทหญิงเดี่ยว รอบคัดเลือกรอบสุดท้าย ภาวินี ร่วมรักษ์ แพ้ หยาง อี้ดี้ (วาง 4-จีน) 2-6, 0-6 นางิ ฮานาทานิ (ญี่ปุ่น) ชนะ กัว เหมยฉี (จีน) 6-3, 6-3 อนาสตาเซีย สุโคติน่า ชนะ ลอร่า ชิเลโควา (สโลวาเกีย) 7-6(2), 6-2  เฟิง ซั่ว  (จีน) ชนะ แคโรลันน์ เดโลเนย์ (นิวแคลิโดเนีย) 6-2, 3-6 และซูเปอร์ไทเบรก 10-5 จ้าว ซีเฉิน (จีน) ชนะ โกติษฐา โมทัก (อินเดีย) 6-2, 6-4 ซุน ฟาง หยิง (จีน) ชนะ ยู่ เวินเฟย (จีน) 6-1, 6-3</code></pre>
<!-- /wp:code -->

<!-- wp:image {"id":41546,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_4013-1024x683.jpeg" alt="" class="wp-image-41546"/></figure>
<!-- /wp:image -->