<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><strong>"แทมมี่-เพียงธาร"ทะลุชิงหญิงคู่,หวดไทยมีลุ้น 2 ทองซีเกมส์</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสซีเกมส์ ครั้งที่ 30 ที่ริซาล เมมโมเรียล เทนนิส คอร์ท เมื่อวันที่ 6 ธ.ค.62 นักเทนนิสไทยลงแข่งขันประเภทหญิงคู่ รอบรองชนะเลิศ "แทมมี่" แทมมารีน ธนสุกาญจน์ กับ "เอิร์ธ" เพียงธาร ผลิพืช คู่มือวาง 2 ของรายการ พบกับ ฟาน ธิ ธาน บินห์ กับ ตรัน ทุย ธาน ตั๊ค คู่นักเทนนิสเวียดนามโดยแมทช์นี้ คู่หวดสาวไทยอาศัยประสบการณ์ที่เหนือชั้นกว่าคว้าชัยชนะ 2-0 เซตด้วยสกอร์ 6-3 และ 6-2<br>แทมมารีน กับ เพียงธาร ผ่านเข้าสู่รอบชิงชนะเลิศไปพบกับ บีทรีซ กูมูลย่า กับ เจสซี่ พริสก้า รอมไพรส์ คู่นักหวดอิเหนา อินโดนีเซีย คู่มือวาง 1 ของรายการ หลังสามารถตัดเชือกชนะคู่สาวไทย ลักษิกา คำขำ กับ พัชรินทร์ ชีพชาญเดช คู่มือวาง 3 ของรายการ 2-0 เซตด้วยสกอร์ 6-4 และ 7-5<br>สรุปศึกซีเกมส์ ครั้งที่ 30 นักเทนนิสไทยสามารถผ่านเข้ารอบชิงชนะเลิศ 2 รายการ คือ หญิงคู่ และ คู่ผสม โดย "แทมมี่" แทมมารีน ธนสุกาญจน์ นักเทนนิสขวัญใจชาวไทย อดีตมือ 19 ของโลก สามารถผ่านเข้าชิงชนะเลิศไปลุ้นคว้าเหรียญทองทั้ง 2 รายการ<br>"แทมมี่" กล่าวว่า การแข้าชิงชนะเลิศทั้ง 2 รายการถือว่าไม่ง่าย เพราะแข่งวันเดียวกัน และต้องเจอกับ อินโดนีเซียทั้ง 2 รายการซึ่งเป็นทีมที่แข็งแกร่ง อย่างหญิงคู่ก็เล่นได้ดีเหนียวแน่น ส่วนคู่ผสมก็มีดีกรีเหรียญทองเอเชียนเกมส์ ดังนั้นประมาทไม่ได้ อย่างไรก็ตามตนก็พร้อมสู้เต็มที่ รวมถึงน้องๆในทีมทุกคนก็เต็มที่เช่นกัน ทุกคนหวังและอยากจะคว้าเหรียญทองไปฝากคนไทยให้ได้<br>ในวันเดียวกันได้มีพิธีมอบเหรียญรางวัล ชายเดี่ยว และ หญิงเดี่ยว โดยมี "บิ๊กเอ๋" นายกิตตน์สมบัติ เอื้อมมงคล ประธานสหพันธ์เทนนิสเอเชีย และ นายกสมาคมกีฬาเทนนิส ลอนเทนนิสสมาคมแห่งประเทศไทย ร่วมมอบรางวัล ซึ่งประเภทหญิงเดี่ยว "ออมสิน" อัญชิสา ฉันทะ นักเทนนิสเยาวชนไทยวัย 17 ปีที่เพิ่งติดทีมชาติครั้งแรกได้ขึ้นรับรางวัลเหรียญทองแดง<br>ส่วนเหรียญทองเป็นของ อัลดิล่า ซูต์เจียดี(อินโดนีเซีย), เหรียญเงิน เหงียน ซาวาร่า ลี(เวียดนาม) และ ทองแดง พริสก้า เมเดลีน นูโกรโฮ่(อินโดนีเซีย)<br>สำหรับโปรแกรมการชิงชนะเลิศ หญิงคู่ และ คู่ผสม ของกีฬาเทนนิสซีเกมส์ ครั้งที่ 30 จะมีขึ้นวันที่ 7 ธ.ค.นี้ โดยจะเริ่มเวลา 10.00 น.หญิงคู่ แทมมารีน ธนสุกาญจน์ กับ เพียงธาร ผลิพืช พบ บีทรีซ กูมูลย่า กับ เจสซี่ พริสก้า รอมไพรส์ คู่นักหวดอิเหนา อินโดนีเซีย คู่มือวาง 1 ของรายการ<br>ขณะที่คู่ผสม สรรค์ชัย รติวัฒน์ กับ แทมมารีน ธนสุกาญจน์ จะลงชิงชนะเลิศ พบ คริสโตเฟอร์ รุงกัท กับ อัลดิล่า ซูต์เจียดี้ คู่มือวาง 1 ของรายการจากอินโดนีเซีย เป็นคู่ที่สาม </p>
<!-- /wp:paragraph -->

<!-- wp:paragraph -->
<p>                สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24678} -->
<figure class="wp-block-image"><img src="https://www.bucket.cloudaccess9.com/ltatorg/2019/12/79362523_2766250113397939_8582292397776437248_o.jpg" alt="" class="wp-image-24678"/></figure>
<!-- /wp:image -->