<!-- wp:paragraph {"align":"center","style":{"typography":{"fontSize":20},"color":{"background":"#d8dee0"}}} -->
<p class="has-text-align-center has-background" style="background-color:#d8dee0;font-size:20px"><strong>"พัชรินทร์-อัญชิสา" แท็กทีมคว้าแชมป์คู่แถมชิงหญิงเดี่ยวกันเองหวดไทยแลนด์ฯ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2568 สนาม 5 ชิงเงินรางวัลรวม 600,000 บาท ที่สนามเทนนิสศรีชาพันธุ์ จ.ขอนแก่น เมื่อวันที่ 7 มิ.ย. 2568 มีพิธีมอบรางวัลในประเภทคู่ โดยนายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานในพิธี ประเภทหญิงคู่ รอบชิงชนะเลิศ พัชรินทร์ ชีพชาญเดช จากขอนแก่น และ อัญชิสา ฉันทะ จากประจวบคีรีขันธ์ คู่มือวาง 1 ของรายการ โชว์ฟอร์มการเล่นที่เข้าขา ช่วยกันหวดเอาชนะคู่พี่น้องลูกครึ่งไทย-สิงคโปร์ พิมพ์มาดา และ พิมพ์ลภัส ลิม คู่มือวาง 2 จาก กทม. 2-0 เซต 7-5 และ 6-2 ส่งให้ พัชรินทร์ กับ อัญชิสา ได้ครองแชมป์หญิงคู่ ได้รับเงินรางวัลไปแบ่งกัน จำนวน 14,000 บาท ส่วนคู่พี่น้องรองแชมป์ได้รับ 8,000 บาท</p>
<!-- /wp:paragraph -->

<!-- wp:paragraph -->
<p>นอกจากนี้ พัชรินทร์ กับ อัญชิสา ยังเป็นคู่ชิงชนะเลิศ ในประเภทหญิงเดี่ยวด้วย โดยในรอบรองชนะเลิศ พัชรินทร์ ซึ่งเป็นมือวาง 1 ของรายการ ใช้การหวดที่เฉียบขาดปราบรุ่นน้องดาวรุ่ง ลีเดียร์ พอดโกริชานี่ ลูกครึ่งไทย-รัสเซีย มือวาง 6 จากสุราษฎร์ธานี 2-0 เซต 6-2, 6-1 ด้าน อัญชิสา มือวาง 2 เอาชนะ พิมพ์มาดา ทองคำ มือวาง 3 จากสุราษฎร์ธานี 2-0 เซต 6-2, 6-4 ขณะที่คู่ชิงชนะเลิศ ประเภทชายเดี่ยว จะเป็นการพบกันระหว่าง ฐานทัพ สุขสำราญ มือวาง 2 จากลพบุรี กับ คงทรัพย์ คงคา จาก กทม. หลังจากทั้งคู่เข้ารอบโดยไม่ต้องออกแรงหวด ซึ่งในรอบรองชนะเลิศ ฐานทัพ ชนะผ่าน เซเมน วอโรนิน ที่แจ้งต่อกรรมการผู้ตัดสินก่อนการแข่งขันว่า มีอาการเจ็บไหล่ ส่วน คงทรัพย์ ชนะผ่าน จิรัฏฐ์ นวสิริสมบูรณ์ มือวาง 1 จาก กทม. ที่แจ้งก่อนการแข่งขันว่ามีอาการป่วย ส่วนประเภทชายคู่ รอบชิงชนะเลิศ ธีรภัทร ขันติวีรวัฒน์ จากขอนแก่น กับ นพดล น้อยกอ จากพิจิตร คู่มือวาง 1 ชนะคู่มือวาง 2 วีรวิชญ์ กำพุฒ จาก กทม. กับ กีรติ ศิริบุตรวงศ์ จากนนทบุรี ด้วยสกอร์ 2-1 Ret. (รีไทร์) เนื่องจาก กีรติ เจ็บหลัง ส่งผลให้ ธีรภัทร กับ นพดล ได้ครองแชมป์ชายคู่ ได้รับเงินรางวัลไปแบ่งกัน จำนวน 20,000 บาท ส่วน วีรวิชญ์ กับ กีรติ คู่รองแชมป์ ได้รับไปแบ่งกัน จำนวน 10,000 บาท </p>
<!-- /wp:paragraph -->

<!-- wp:paragraph -->
<p>ประเภทคู่ผสม รอบชิงชนะเลิศ ลัลดา กำหอม จาก กทม. กับ ฐานทัพ สุขสำราญ จากลพบุรี คู่มือวาง 1 เอาชนะคู่มือวาง 4 ณพัฐธิกา ราศรี กับ นิติศักดิ์ เมืองเหนือ คู่นักหวดจากอุบลราชธานี 2-0 เซต 6-1, 6-0 ลัลดา กับ ฐานทัพ ได้ครองแชมป์คู่ผสม ได้รับเงินรางวัลไปแบ่งกัน จำนวน 14,000 บาท ส่วนคู่รองแชมป์ ณพัฐธิกา กับ นิติศักดิ์ ได้รับเงินรางวัลไปแบ่งกัน จำนวน 8,000 บาท.</p>
<!-- /wp:paragraph -->

<!-- wp:image {"id":49970,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/504634472_1141013381394976_3895515471005805499_n-1024x666.jpg" alt="" class="wp-image-49970"/></figure>
<!-- /wp:image -->