<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0094a3"}}} -->
<p class="has-text-align-center has-vce-bg-color has-text-color has-background" style="background-color:#0094a3;font-size:22px"><strong>"ณัฐรดา" ควงคู่หูไต้หวันทะลุชิงฯศึกเจ30สิงคโปร์</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชน ไอทีเอฟ เวิลด์ ทัวร์ จูเนียร์ส "เจ30 สิงคโปร์" ที่ประเทศสิงคโปร์ เมื่อวันที่ 26 มกราคม "พิณเพลง" ณัฐรดา สกุลวงศ์ธนา นักเทนนิสเยาวชนไทย วัย 15 ปี มืออันดับ 980 เยาวชนโลก ควงคู่ เซี๊ยะ เจีย อัน จากไต้หวัน คู่มือวาง 3 ของรายการ ทะลุเข้าสู่รอบชิงชนะเลิศ ประเภทคู่ได้สำเร็จ หลังทั้งคู่ช่วยกันเก็บชัยชนะ 2 แมทช์รวดในวันเดียว
   รอบก่อนรองชนะเลิศที่ถูกเลื่อนมา 2 วันติดจากพิษฝนที่ตกถล่มมาตลอด ณัฐรดา กับคู่หูชาวไต้หวันสามารถเอาชนะ อันจาลี ไครานา จูนาร์โต้ จากอินโดนีเซีย กับ เถียน ยู่เฉิง จากจีน 6-3, 7-6(6)
   ต่อด้วยรอบรองชนะเลิศที่แข่งในวันเดียวกัน ณัฐรดา กับ เซี๊ยะ ยังช่วยกันโชว์ฟอร์มสุดแกร่งด้วยการเฉือนชนะ  เอลิย่า ดิวเซอร์ จากออสเตรเลีย กับ ซีโลว่า ซูเลย์ก้า ฮูค์มาซาบิย์ย่า จากอินโดนีเซีย ได้แบบหืดขึ้นคอ 2-1 เซต ด้วยสกอร์ 6-3, 4-6 และซูเปอร์ไทเบรก 10-2
   ขณะที่ กฤตเมธ ธรรมกุล กับ ปวรปรัชญ์ งั่นบุญศรี ชวดโอกาสเข้าชิงชนะเลิศ ประเภทชายคู่ไปอย่างน่าเสียดาย หลังตัดเชือกพ่าย คู่มือวาง 2 ราฟาเลนติโน่ อาลี ดา คอสต้า กับ อัลดิโต้ รามาด์ฮาน ดีวี คูร์เนียวาน จากอินโดนีเซียได้ 0-2 เซต ด้วยสกอร์ 2-6 และ 2-6 
   ด้านคู่พี่น้อง พิมพ์มาดา กับ พิมพ์ลภัส ลิม พ่ายคู่มือวาง 2 หวง ยี่ชิง กับ เจิ้ง อันเจีย จากไต้หวัน ในรอบก่อนรองชนะเลิศ 7-5, 6-7(3) และซูเปอร์ไทเบรก 8-10</code></pre>
<!-- /wp:code -->

<!-- wp:image {"id":41305,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3950.jpeg" alt="" class="wp-image-41305"/></figure>
<!-- /wp:image -->