<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#2600a3"}}} -->
<p class="has-text-align-center has-vce-bg-color has-text-color has-background" style="background-color:#2600a3;font-size:20px"><strong>เสียดาย "กษิดิศ" เกินต้านหนุ่มฝรั่งเศส<br>ลุ้นต่อศึกคู่ "บางกอก โอเพ่น ชาเลนเจอร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "บางกอก โอเพ่น ชาเลนเจอร์" สนามที่ 1 (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,313,200 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 23 ส.ค. 2565 ในประเภทเดี่ยว รอบแรก "บูม" กษิดิศ สำเร็จ นักเทนนิสไทย วัย 21 ปี มือ 609 ของโลก ที่ได้ไวลด์การ์ดหรือสิทธิพิเศษเข้าร่วมการแข่งขัน พบกับ คีเรียง ฌาคเก้ต์ นักหวดหนุ่มฝรั่งเศส วัย 21 ปี มือ 248 ของโลก ที่เข้ามาจากรอบคัดเลือก
       ผลการแข่งขัน ปรากฏว่า หลังจากพ่ายในเซตแรก กษิดิศ พยายามรวบรวมสมาธิตั้งหลักสู้ใหม่ จนสามารถเก็บชัยในเซตสอง ตีเสมอเป็น 1-1 เซตสาม สู้กันสนุก แต่สุดท้ายเป็น คีเรียง ฌาคเก้ต์ ที่ทำได้ดีในแต้มสำคัญ ส่งผลให้ กษิดิศ พ่ายไปอย่างน่าเสียดาย 1-2 เซต 2-6, 6-4 และ 4-6 ในขณะที่ คีเรียง ฌาคเก้ต์ ได้ผ่านเข้ารอบสองไปพบกับ เดนิส เยสเซเยฟ มือวาง 3 จากคาซัคสถาน ที่เข้ารอบด้วยการชนะ ชูว ยู่ เชียว จากไต้หวัน ด้วยสกอร์ 2-1Retd. (เจ็บข้อเท้าซ้าย)
       อย่างไรก็ตาม กษิดิศ ยังเหลือลุ้นในการแข่งขันประเภทคู่ โดยจับคู่กับ ยุทธนา เจริญผล ลงแข่งขันรอบแรก (วันที่ 24 ส.ค. 2565) พบกับ อาคิระ ซานติลลัน (ออสเตรเลีย) และ ไบบิท ซูคาเยฟ (คาซัคสถาน) นอกจากนี้ยังมีคู่คนไทยอีกคู่คือ ปรัชญา อิสโร และ ฐานทัพ สุขสำราญ จะแข่งขันกับ ชูว ยู่ เชียว (ไต้หวัน) และ เบนจามิน ล็อค (ซิมบับเว)  
       ผลการแข่งขันคู่อื่น ประเภทเดี่ยว รอบแรก (32 คน) เฟเดริโก้ ไกโอ (อิตาลี) ชนะ อีไช โอเลียล (มือวาง 6-อิสราเอล) 6-2, 3-6 และ 6-1 ฮอง ซอง ชาน (เกาหลีใต้) ชนะ ปู๋ ยุนเชาเกเต (จีน) 4-6, 6-1 และ 3-0Retd. (ตะคริว) กาเบรียล เดคัมป์ส (มือวาง 5-บราซิล) ชนะ เซอร์เกย์ โฟมิน (อุซเบกิสถาน) 6-2, 4-3Retd. (ปวดศีรษะ)
       อูจิยามะ ยาสึทากะ (มือวาง 2-ญี่ปุ่น) ชนะ ชิมิสุ ยูตะ (ญี่ปุ่น) 6-2, 6-3 นิโคล่า คุห์น (มือวาง 7-เยอรมนี) ชนะ เบนจามิน ล็อค (ซิมบับเว) 7-5, 6-3 ลี ฮวง นัม (เวียดนาม) ชนะ เดย์น เคลลี (ออสเตรเลีย) 6-4, 7-6(4) โอมาร์ เจสิก้า (ออสเตรเลีย) ชนะ ไบบิท ซูคาเยฟ (คาซัคสถาน) 4-6, 6-3 และ 6-3 วาเลนติน วาเชรอต (โมนาโก) ชนะ เกจ ไบรเมอร์ (สหรัฐฯ) 6-1, 6-4</code></pre>
<!-- /wp:code -->

<!-- wp:image {"id":33469,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/56FD4E55-390D-43AE-BCA4-30376D5CF44D-1024x683.jpeg" alt="" class="wp-image-33469"/></figure>
<!-- /wp:image -->