<p style="text-align: center;"><strong><span style="font-size: 14pt;">ทีมหวดไทยประเดิมชัย “จูเนียร์เฟดคัพ”</span></strong>
<strong><span style="font-size: 14pt;">นัดหน้าดวล “เลบานอน” ลั่นชนะเท่านั้น</span></strong></p>

ทีมนักหวดเยาวชนหญิงทีมชาติไทย ไล่ต้อนเอาชนะ มาเลเซีย ได้ 3 คู่รวด ประเดิมชัยได้สำเร็จ ในศึกเทนนิส จูเนียร์ เฟดคัพ บาย บีเอ็นพี พาริบาส์ 2019 เตรียมลุยต่อในรอบแบ่งกลุ่มนัดที่สอง พบกับ เลบานอน "กัปตันเอ็กซ์" พชรพล คำสมาน ประกาศเก็บชัยชนะต่อเนื่อง หวังกรุยทางสู่รอบก่อนรองชนะเลิศต่อไป
<div class="text_exposed_show">

การแข่งขันเทนนิสเยาวชนชิงแชมป์โลก ประเภททีมหญิง รุ่นอายุไม่เกิน 16 ปี รายการ "จูเนียร์ เฟดคัพ บาย บีเอ็นพี พาริบาส์ 2019" รอบคัดเลือกรอบสุดท้ายของโซนเอเชีย/โอเชียเนีย ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 15 เม.ย. เป็นวันแรก และมีพิธีเปิดการแข่งขัน ดร.ทวีศักดิ์ ศิลกุล อุปนายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ เป็นประธาน ร่วมด้วย นายปูนีท คุปต้า ผู้ตัดสินชี้ขาดจากสหพันธ์เทนนิสนานาชาติ (ไอทีเอฟ) ชาวอินเดีย กับ นายราจาท คาร์ปูร์ ผู้แทนไอทีเอฟ ชาวอินเดีย

การแข่งขันครั้งนี้มี 16 ประเทศร่วมชิงชัย โดยแบ่งออกเป็น 4 กลุ่มๆ ละ 4 ทีม และในรอบแบ่งกลุ่ม จะแข่งขันพบกันหมดในกลุ่ม เพื่อคัดเอา 2 ทีมของแต่ละกลุ่ม ผ่านเข้าไปเล่นรอบ 8 ทีมสุดท้ายหรือรอบก่อนรองชนะเลิศ และ 4 ทีมที่ผ่านเข้ารอบรองชนะเลิศ จะได้เป็นตัวแทนของโซนไปแข่งขัน "จูเนียร์ เฟดคัพ บาย บีเอ็นพี พาริบาส์ ไฟนอลส์ 2019" หรือรอบสุดท้ายของโลก ระหว่างวันที่ 25-30 กันยายน 2562 ที่ประเทศสหรัฐอเมริกา

ในส่วนทีมนักหวดเยาวชนหญิงทีมชาติไทย รุ่นอายุไม่เกิน 16 ปี ที่มี "เอ็กซ์" นายพชรพล คำสมาน เป็นกัปตันทีม ถูกจัดให้เป็นทีมวางอันดับ 2 ของรายการ และอยู่ใน กลุ่ม บี ร่วมกับ เลบานอน, มาเลเซีย และไต้หวัน ทีมวางอันดับ 7 มีคิวลงเล่นนัดแรกกับ มาเลเซีย และผลการแข่งขันคู่แรก เดี่ยวมือ 2 "รวงข้าว" ลัลนา ธาราฤดี ของไทย หวดชนะ ลิม ซาน หนิง 2-0 เซต 6-2, 7-6(6) จากนั้น เดี่ยวมือ 1 "แพ็ตตี้" พิมพ์รดา จัตวาพรวนิช ชนะ วาน อับดุล เราะห์มาน ชาริฟะห์ เอลซ่า ด้วยสกอร์ 6-1, 2-0 Ret. เนื่องจากนักหวดมาเลเซียเป็นลมแดดหรือฮีทสโตรก

ขณะที่ประเภทคู่ พิมพ์รดา จับคู่กับ “เบลล์” ธมนพรรณ จงเลิศตระกูล ไล่ต้อนเอาชนะ ลิม เซอะ ซวน และ ลิม ซาน หนิง ได้อย่างขาดลอย 2-0 เซต 6-1 และ 6-0 ส่งผลให้ ทีมนักหวดเยาวชนหญิงทีมชาติไทย ประเดิมชัยด้วยการเอาชนะ มาเลเซีย ได้ 3 คู่รวด ส่วนรอบแบ่งกลุ่มนัดที่สอง ทีมไทยจะพบทีมเลบานอน ที่รอบแบ่งกลุ่มนัดแรก แพ้ ไต้หวัน 0-3 คู่

หลังการแข่งขัน นายพชรพล คำสมาน กัปตันทีมจูเนียร์เฟดคัพไทย กล่าวว่า พอใจกับผลงานของลูกทีมในการเล่นนัดแรก ซึ่งสู้เต็มที่ สำหรับนัดต่อไปกับ เลบานอน ถือว่าเป็นทีมที่ไม่หนักมาก แต่ก็ประมาทไม่ได้ จะกำชับให้ลูกทีมเล่นให้ดีที่สุด เพราะต้องการคว้าชัยชนะ ซึ่งหากชนะได้ 2 นัด ก็จะผ่านเข้าไปเล่นในรอบก่อนรองชนะเลิศต่อไป

ส่วนผลการแข่งขันคู่อื่นๆ มีดังนี้ กลุ่ม เอ ออสเตรเลีย ชนะ นิวซีแลนด์ 3-0 คู่, ญี่ปุ่น ชนะ อินเดีย 3-0 คู่ ด้าน กลุ่ม ซี จีน ชนะ ฮ่องกง 3-0 คู่, อินโดนีเซีย ชนะ แปซิฟิก โอเชียเนีย 2-1 คู่ ขณะที่ กลุ่ม ดี เกาหลี ชนะ อุซเบกิสถาน 3-0 คู่ และ คาซัคสถาน ชนะ ศรีลังกา 2-1 คู่

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>