<!-- wp:paragraph {"align":"center","textColor":"vce-bg","style":{"color":{"background":"#00a30f"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a30f;font-size:22px"><strong>"เพียงธาร"หืดจับเฉือน"พัชรินทร์"<br>ลิ่ว16คนหวดไอทีเอฟบายเอสเอที</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 5 ชิงเงินรางวัลรวม 25,000 ดอลลาร์สหรัฐ หรือประมาณ 909,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 4 ก.ค. ที่ผ่านมา เป็นการแข่งขันรอบเมนดรอว์วันแรก
       ประเภทหญิงเดี่ยว รอบแรก (สาย 32) ระหว่างนักเทนนิสไทย "เอิร์ธ" เพียงธาร ผลิพืช วัย 30 ปี มือ 343 ของโลก และเป็นมือวางอันดับ 4 ของรายการ พบกับรุ่นน้อง "อีฟ" พัชรินทร์ ชีพชาญเดช วัย 28 ปี มือ 662 ของโลก ปรากฏว่า หลังจากใช้เวลาหวดสู้กันนานถึง 2 ชั่วโมง 22 นาที ซึ่งดวลกัน 3 เซต สุดท้ายเป็น เพียงธาร ที่ยังไว้ลายมือ 1 ของประเทศไทย เป็นฝ่ายเก็บชัย เฉือนชนะ 2-1 เซต 6-1, 1-6 และ 7-5 เพียงธารผ่านเข้ารอบสองหรือ 16 คนสุดท้าย ไปรอพบผู้ชนะระหว่าง วรรษชล สวัสดี จากไทย กับ เมะอิ ฮะเซะงะวะ จากญี่ปุ่น ที่ผ่านเข้ามาจากรอบคัดเลือกทั้งคู่
       ด้านหญิงเดี่ยวอีกคู่ "ลักส์" ลักษิกา คำขำ นักเทนนิสไทย วัย 29 ปี มือ 467 ของโลก ใช้ชั้นเชิงและประสบการณ์ เก็บชัยชนะในรอบแรกด้วยเวลา 54 นาที เอาชนะ "ทีที" ไทร่า ลิธิบี ลูกครึ่งไทย-อังกฤษ วัย 16 ปี ได้อย่างขาดลอย 2-0 เซต 6-1 และ 6-0 ลักษิกา ผ่านเข้ารอบสอง ไปรอพบผู้ชนะระหว่าง "รวงข้าว" ลัลนา ธาราฤดี จากไทย มือ 363 ของโลก และมือวาง 5 ของรายการ กับ โมนิค แบร์รี่ จากนิวซีแลนด์ มือ 650 ของโลก
       ขณะที่การแข่งขันเทนนิสอาชีพชายนานาชาติ รายการ "ไอทีเอฟ เมนส์ เซอร์กิต ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 545,400 บาท ที่ ม.วลัยลักษณ์ เช่นกัน เป็นการแข่งขันในประเภทชายคู่ รอบแรก (สาย 16) "บูม" กษิดิศ สำเร็จ และ "สอง" ยุทธนา เจริญผล สองนักเทนนิสหนุ่มไทย เจ้าของแชมป์ชายคู่ ศึกไอทีเอฟ โปร เซอร์กิต พรีเซนเต็ด บาย เอสเอที สนามที่ 4 พบกับ โคโคะโระ อิโซะมุระ กับ ยามาโตะ ซุเอะโอกะ คู่นักหวดชาวญี่ปุ่น และเป็นคู่มือวาง 4 ของรายการ ผลปรากฏว่า กษิดิศ กับ ยุทธนา โชว์ฟอร์มการเล่นที่เข้าขา ใช้เวลาไปเพียง 57 นาที เอาชนะได้ 2 เซตรวด 6-0 และ 6-4 ฉลุยสู่รอบก่อนรองชนะเลิศ หรือ 8 คู่สุดท้าย ไปพบกับ คงทรัพย์ คงคา กับ ริมเปอิ คาวากะมะ จากญี่ปุ่น ที่ชนะ ทรงฤทธิ์ เดวิด จั่นบุบผา กับ ธีรภัทร ขันติวีรวัฒน์ ของไทย 2-0 เซต 6-1, 6-1
       ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก มนัญชญา สว่างแก้ว (วาง 6) ชนะ มิโฮะ คุระโมจิ (ญี่ปุ่น) 6-4, 6-1 พัณณิน โควาพิทักษ์เทศ ชนะ ภาสิน สมริติ (อินเดีย) 6-2, 6-3 ส่วนชายเดี่ยว รอบแรก ชนน พูลสวัสดิ์ แพ้ อี แจ มูน (วาง 2-เกาหลีใต้) 2-6, 1-6
       ชายคู่ รอบแรก แม็กซิมัส ภราพล โจนส์-ทาคุยะ คุมะซากะ (ไทย-ญี่ปุ่น) ชนะ ไมเคิล มัธยมจันทร์-ณัฏฐยุตม์ นิธิธนนนท์ 6-3, 7-6(4) ฐานทัพ สุขสำราญ-ทาอิเซอิ อิจิคาวะ (วาง 2 ไทย-ญี่ปุ่น) ชนะ จอง ยองซอค -ซอน จี ฮุน (เกาหลีใต้) 7-5, 6-4 เครดิต ไชยรินทร์-ธนเพชร ฉันทะ แพ้ คาซูมะ คาวาจิ-เรนตะ โตกุดะ (ญี่ปุ่น) 3-6, 3-6
       หญิงคู่ รอบแรก อัญชิสา ฉันทะ-ลัลนา ธาราฤดี ชนะ ริกเก้ เดอ โคนิง-มาเรนเต้ ไซจ์เบสมา (เนเธอร์แลนด์) 6-3, 6-1 ลัลดา กำหอม-สลักทิพย์ อุ่นเมือง ชนะ โฮโนกะ โคบายาชิ-วี ฮวุยวอน (ญี่ปุ่น-เกาหลีใต้) 1-6, 7-6(6) และซูเปอร์ไทเบรก 10-7
       พัณณิน โควาพิทักษ์เทศ-มนัญชญา สว่างแก้ว ชนะ ลักษิกา คำขำ-เพียงธาร ผลิพืช (วาง 1) 5-7, 6-2 และซูเปอร์ไทเบรก 14-12 ไทร่า ลิธิบี-กมลวรรณ ยอดเพ็ชร แพ้ ดาช่า อิวาโนว่า-ปาร์ค โซยุน (สหรัฐฯ-เกาหลีใต้) 1-6, 5-7 ภาวินี ร่วมรักษ์-จุฬาลักษณ์ แซ่อึ้ง แพ้ ชริวาลลี รัชมิก้า ภามิดีพาตี-ไวเดฮี เชาดารี (วาง 4 อินเดีย) 1-6, 3-6</code></pre>
<!-- /wp:code -->

<!-- wp:image {"id":37919,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/DF4089E0-EBA6-4F30-944F-5E5727F2EBBE-1024x683.jpeg" alt="" class="wp-image-37919"/></figure>
<!-- /wp:image -->