<!-- wp:paragraph {"align":"center","style":{"typography":{"fontSize":22},"color":{"background":"#94dfff"}}} -->
<p class="has-text-align-center has-background" style="background-color:#94dfff;font-size:22px"><strong>"กษิดิศ"ทะลุ8คนชนเวียดนาม<br>"ลักษิกา"งานดี-หวดที่เชียงราย </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 2" ชิงเงินรางวัลรวม 15,000 ดอลลาร์สหรัฐ หรือประมาณ 502,500 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 2" ชิงเงินรางวัลรวม 25,000 ดอลลาร์สหรัฐ หรือประมาณ 837,500 บาท ณ สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 14 เม.ย. เป็นการแข่งขันรอบสอง</p>
<!-- /wp:paragraph -->

<!-- wp:paragraph -->
<p>"บูม" กษิดิศ สำเร็จ นักเทนนิสทีมชาติไทย วัย 21 ปี มือ 1280 ของโลก ที่ได้ไวลด์การ์ดเข้าร่วมการแข่งขัน หนึ่งเดียวของไทยที่เหลืออยู่ในประเภทชายเดี่ยว เดินหน้าทำผลงานได้ดีต่อเนื่อง เรียกฟอร์มเก่งออกมาหวดเอาชนะ คอนเนอร์ ฟาร์เรน นักเทนนิสชาวอเมริกัน วัย 27 ปี มือ 917 ของโลก ได้ 2 เซตรวด ด้วยสกอร์ 6-2, 7-6(2) กษิดิศ ทะยานสู่รอบก่อนรองชนะเลิศหรือ 8 คนสุดท้าย พบ นัม ฮวง ลี มือวาง 3 จากเวียดนาม ที่ชนะ โคลิน มาร์กส์ จากสหรัฐฯ 6-4, 6-3</p>
<!-- /wp:paragraph -->

<!-- wp:paragraph -->
<p>ทางด้าน "ลัก" ลักษิกา คำขำ นักหวดไทยวัย 28 ปี อดีตมือ 66 ของโลก ปัจจุบันเป็นมือ 952 ของโลก ก็สามารถคว้าชัยในประเภทหญิงเดี่ยวได้สำเร็จ หลังจากต้องออกแรงหวดนานถึง 2.14 ชั่วโมง ก่อนเอาชนะ มาเรีย ทิโมเฟเยว่า สาวรัสเซียวัย 18 ปี มือ 394 ของโลก และมือวาง 6 ของรายการ ได้ 2-0 เซต ด้วยสกอร์ 6-4, 7-6(3) ส่งให้ ลักษิกา ผ่านเข้ารอบก่อนรองชนะเลิศพบ เคียวกะ โอกามูระ มือวาง 4 จากญี่ปุ่น ที่ชนะ โมโมโกะ โกโบริ รุ่นน้องร่วมชาติ 6-3, 6-2</p>
<!-- /wp:paragraph -->

<!-- wp:paragraph -->
<p>ในส่วนนักเทนนิสไทยรายอื่น มีผลการแข่งขัน ดังนี้ หญิงเดี่ยว รอบสอง เพียงธาร ผลิพืช (มือวาง <img height="16" width="16" alt="😎" src="https://static.xx.fbcdn.net/images/emoji.php/v9/tdc/1.5/16/1f60e.png"> ชนะ ลัลนา ธาราฤดี 6-3, 4-6 และ 6-4 พิมพ์รดา จัตวาพรวนิช ชนะ ทาเลีย กิ๊บสัน (ออสเตรเลีย) 4-6, 7-6(4) และ 7-6(5)</p>
<!-- /wp:paragraph -->

<!-- wp:paragraph -->
<p>หญิงคู่ รอบก่อนรองชนะเลิศ ลักษิกา คำขำ-โมโมโกะ โกโบริ (ญี่ปุ่น) คู่มือวาง 4 ของรายการ ชนะ ชิโฮ อกิตะ (ญี่ปุ่น)-อเล็กซานดร้า เอล่า (ฟิลิปปินส์) 7-6(4), 6-2 พัชรินทร์ ชีพชาญเดช-พัณณิน โควาพิทักษ์เทศ แพ้ โกซาล ไอนิตดิโนว่า (คาซัคสถาน)-มาเรีย ทิโมเฟเยว่า คู่มือวาง 1 ของรายการ 6-3, 5-7 และซูเปอร์ไทเบรก 6-10</p>
<!-- /wp:paragraph -->

<!-- wp:paragraph -->
<p>ชายคู่ รอบก่อนรองชนะเลิศ ปรัชญา อิสโร-ฐานทัพ สุขสำราญ แพ้ นัม จีซุง (เกาหลีใต้)-ซอง มินคยู (เกาหลีใต้) คู่มือวาง 1 ของรายการ 6-7(5-7), 3-6</p>
<!-- /wp:paragraph -->

<!-- wp:image {"id":31592,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278560997_5233321816690744_9014379062977258857_n-1024x683.jpg" alt="" class="wp-image-31592"/></figure>
<!-- /wp:image -->

<!-- wp:paragraph -->
<p></p>
<!-- /wp:paragraph -->