<!-- wp:paragraph {"align":"center","style":{"typography":{"fontSize":20},"color":{"background":"#d8cbb8"}}} -->
<p class="has-text-align-center has-background" style="background-color:#d8cbb8;font-size:20px">ร่วมด้วยช่วยกันรับมือ"โควิด"เทนนิส"ยกเลิก-เลื่อน"16ศึก</p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมได้รับหนังสือจาก การกีฬาแห่งประเทศไทย (กกท.) กระทรวงการท่องเที่ยวและกีฬา ลงนามโดย นายก้องศักด ยอดมณี ผู้ว่าการ กกท. เพื่อขอความร่วมมือจากสมาคมกีฬาแห่งประเทศไทย หลีกเลี่ยงหรือเลื่อนการจัดการแข่งขันกีฬาที่มีการรวมตัวกันของประชาชนจำนวนมาก เพราะอาจมีความเสี่ยงต่อการแพร่ระบาดของโรคโควิด-19 โดยไม่จำเป็นในช่วงสถานการณ์ช่วงนี้ ดังนั้น สมาคมจึงได้ยกเลิกและเลื่อนการจัดการแข่งขันในช่วงเดือน ก.ค. ถึงต้นเดือน ส.ค.2564 รวมทั้งสิ้น 16 รายการ ซึ่งมีทั้งรายการที่สมาคมจัดและภาคเอกชนจัด พร้อมแจ้งไปยังผู้จัดการแข่งขันภาคเอกชน เพื่อขอความร่วมมือตามที่ กกท. แจ้งมาด้วย</p>
<!-- /wp:paragraph -->

<!-- wp:paragraph -->
<p>นายกเทนนิสไทย กล่าวว่า เดิมทีนั้น สมาคมกำหนดจัดการแข่งขันเทนนิสอาชีพ รายการ ไทยแลนด์ แชมเปี้ยนชิพ ครั้งที่ 5 ของปีนี้ ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี ระหว่างวันที่ 19-25 ก.ค. เพื่อให้นักกีฬาได้มีรายการแข่งขัน และช่วยให้บุคลากรกีฬาเทนนิสได้มีรายได้จากการปฏิบัติหน้าที่ อาทิ ผู้ตัดสิน และเด็กเก็บบอล แต่ด้วยสถานการณ์โควิด-19 ในปัจจุบัน สมาคมจำเป็นต้องเลื่อนการแข่งขันออกไป</p>
<!-- /wp:paragraph -->

<!-- wp:paragraph -->
<p>"หลังจากสถานการณ์การแพร่ระบาดของโรคติดเชื้อไวรัสโคโรน่า 2019 ในประเทศไทยดีขึ้น สมาคมจะพยายามหาวิธีหรือแนวทางเรื่องการจัดการแข่งขัน เพื่อช่วยเหลือบุคลากรกีฬาเทนนิสต่อไป" นายสุชัย กล่าว</p>
<!-- /wp:paragraph -->

<!-- wp:paragraph -->
<p>ในส่วนโปรแกรมการแข่งขันที่เลื่อนและยกเลิกการจัดการแข่งขันออกไปอย่างไม่มีกำหนด มีทั้งรายการของสมาคมและภาคเอกชน สำหรับรายการที่เลื่อน นอกจาก ไทยแลนด์ แชมเปี้ยนชิพ ที่กล่าวไปแล้ว ยังมีระดับเยาวชน 7 รายการ ได้แก่ "ศรีราชา ทาเลนท์ จูเนียร์ แชมเปี้ยนชิพ 2021" ที่เดิมจะจัดช่วงต้นเดือน ก.ค., "แอลทีเอที เอเชียน โฟร์ทีน แอนด์ อันเดอร์" ครั้งที่ 4 ระหว่างวันที่ 3-9 ก.ค., "PTT-ลอนเทนนิสพัฒนาฝีมือ" ครั้งที่ 4 ที่แยกจัด 4 ภาค นับเป็น 4 รายการ ระหว่างวันที่ 10-12 ก.ค. และ "อาร์เทนโก้ สคูลส์ เทนนิส จูเนียร์" ครั้งที่ 8 ระหว่างวันที่ 24-25 ก.ค.</p>
<!-- /wp:paragraph -->

<!-- wp:paragraph -->
<p>นอกจากนี้ยังได้เลื่อนจัดศึกเทนนิสของเด็กและเยาวชน อายุไม่เกิน 10 ปี "เทนนิส เท็นส์ จูเนียร์ เซอร์กิต 2021" ที่กำหนดจัดขึ้น 3 รายการ ในช่วงเดือน ก.ค.-ส.ค. และ "อาร์เทนโก้ สคูลส์ เทนนิส เท็นส์ ทัวร์นาเม้นท์" อีก 1 รายการ ระหว่างวันที่ 24-25 ก.ค. รวมทั้ง บีช เทนนิส หรือ เทนนิสชายหาด 2 รายการคือ "บีช เทนนิส จูเนียร์ แชมเปี้ยนชิพส์" ระหว่างวันที่ 10-12 ก.ค. กับรายการสำคัญ เทนนิสเยาวชนชายหาด (บีชเทนนิส) ชิงแชมป์ประเทศไทย ประจำปี 2564 ระหว่างวันที่ 24-30 ก.ค. ส่วนที่ยกเลิกการจัด มี 2 รายการคือ "กระแสร์เทนนิสแคมป์ จูเนียร์ ชาเลนจ์ 2021" ครั้งที่ 7 ระหว่างวันที่ 24-25 ก.ค. และ "ทีเอฟแอล จูเนียร์ ทัวร์ 250" ครั้งที่ 3 ระหว่างวันที่ 31 ก.ค.-1 ส.ค.</p>
<!-- /wp:paragraph -->

<!-- wp:image {"id":27620,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/208822295_4335936596429275_4827131934323518794_n-1024x683.jpg" alt="" class="wp-image-27620"/></figure>
<!-- /wp:image -->