<!-- wp:paragraph {"align":"center","style":{"typography":{"fontSize":20},"color":{"background":"#cbcce9"}}} -->
<p class="has-text-align-center has-background" style="background-color:#cbcce9;font-size:20px"><strong>ทีมนักหวด "ยู-12 ไทย" พร้อมล่าชัย<br>ศึกไอทีเอฟเอเชีย-วางเป้าที่1อาเซียน </strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในการเป็นเจ้าภาพจัดการแข่งขันเทนนิสชิงชนะเลิศแห่งเอเชีย ประเภททีม รุ่นอายุไม่เกิน 12 ปี (ยู-12) รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น-2022" รอบคัดเลือกโซนเอเชียตะวันออกเฉียงใต้หรืออาเซียน ระหว่างวันที่ 18-22 ก.ค.2565 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ล่าสุด ได้มีความพร้อมทุกด้านในการเปิดบ้านต้อนรับคณะนักกีฬาจากประเทศต่าง ๆ แล้ว<br>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ในการเป็นเจ้าภาพครั้งนี้ ได้กำชับให้ทุกฝ่ายที่เกี่ยวข้องช่วยกันดูแลให้การต้อนรับคณะนักกีฬาและเจ้าหน้าที่จากประเทศต่าง ๆ ในอาเซียน เป็นอย่างดี โดยเฉพาะนักกีฬา ซึ่งมีอายุไม่เกิน 12 ปี ถือว่าเล็กมาก ในส่วนทีมไทยนั้น ได้รับรายงานจาก นายพชรพล คำสมาน ผู้ฝึกสอนทีมชาย และ จ่าสิบเอก สหทัศน์ ศุภกิจ ผู้ฝึกสอนทีมหญิง ตอนนี้มีความพร้อมมากแล้ว<br>นายกเทนนิสไทย กล่าวต่อว่า การแข่งขันครั้งนี้มีทีมเข้าร่วมการแข่งขัน ดังนี้ ทีมชาย 5 ทีม ได้แก่ กัมพูชา อินโดนีเซีย มาเลเซีย พม่า และไทย ส่วนทีมหญิง 3 ทีม ได้แก่ อินโดนีเซีย มาเลเซีย และไทย โดยจะคัดเอา 3 ทีมชายและ 3 ทีมหญิงจากอาเซียน ไปร่วมการแข่งขันรอบชิงชนะเลิศของเอเชีย ที่ประเทศคาซัคสถาน ช่วงปลายปีที่จะถึง<br>"เนื่องจากทีมชายมี 5 ทีม เป้าหมายของทีมชายไทยคือ ติด 1 ใน 3 ได้เป็นตัวแทนไปชิงแชมป์เอเชีย ส่วนทีมหญิง อยากให้พยายามเป็นที่ 1 ของอาเซียนให้ได้ครับ เพราะจะส่งผลต่อการจัดอันดับในรอบชิงแชมป์เอเชีย ถ้าได้อันดับ 2 หรือ 3 อาจถูกจัดให้อยู่กลุ่มที่หนักได้ อย่างไรก็ตาม ผมขอส่งกำลังใจให้นักกีฬาและเจ้าหน้าที่ทุกคน พยายามทำหน้าที่ของตัวเองให้ดีที่สุด เล่นให้สนุก แล้วผลงานที่ดีจะตามมาเองครับ" นายสุชัย กล่าว<br>นายพชรพล คำสมาน ผู้ฝึกสอนทีมชาย กล่าวว่า ตามที่ได้รายงานนายกสมาคมฯ ไปนั้น นักกีฬาทุกคนมีความพร้อมมาก ทั้ง ตรัย ศรีเสน และ ธรรม์ พันธราธร เพราะนอกจากฝึกซ้อม ยังได้แข่งขันรายการ แอลทีเอที เอเชี่ยน โฟร์ทีน แอนด์ อันเดอร์ 2022 รุ่นอายุไม่เกิน 14 ปี ส่วน พศิน สินฉลอง ที่เพิ่งกลับจากประเทศฝรั่งเศส ก็มีความพร้อมเช่นกัน ทุกคนมีความสมบูรณ์ทั้งร่างกายและจิตใจ<br>ขณะที่ จ่าสิบเอก สหทัศน์ ศุภกิจ ผู้ฝึกสอนทีมหญิง กล่าวว่า นักกีฬาทีมหญิง ได้แก่ จิณห์นิภา ตราชูวณิช, โชติรินทร์ แก้วก่า และ ปวีณอร นวลศรี ต่างมีความพร้อม หลังจากได้ฝึกซ้อมและแข่งขันรายการเดียวกันกับทีมชาย ตอนนี้ทุกคนมีร่างกายสมบูรณ์ มีจิตใจที่เข้มแข็ง พร้อมมากสำหรับการแข่งขันครั้งนี้</p>
<!-- /wp:paragraph -->

<!-- wp:image {"id":32943,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/294096751_5500569063299350_76765532741584802_n.jpg" alt="" class="wp-image-32943"/></figure>
<!-- /wp:image -->