<img class="size-full wp-image-874 aligncenter" src="https://www.bucket.cloudaccess9.com/ltatorg/2017/10/1-12.jpg" alt="" width="960" height="640" />          การแข่งขันเทนนิสอาชีพชายและหญิง "พีทีที-ไอทีเอฟ โปร เซอร์กิต 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 3 ต.ค. เป็นเมนดรอว์ วันที่สอง รอบแรก ประเภทชายเดี่ยว "จูเนียร์" วิชยา ตรงเจริญชัยกุล นักหวดหนุ่มไทย วัย 22 ปี มืออันดับ 579 ของโลก พบ ยูอิชิ อิโตะ วัย 31 ปี มืออันดับ 874 ของโลก จากญี่ปุ่น โดยคู่นี้ตกค้างจากวันที่ 2 ต.ค. เนื่องจากฝนตก ผลก่อนหยุดการแข<span class="text_exposed_show">่งขัน "จูเนียร์" ได้เซตแรกด้วยสกอร์ 6-4 เซตสอง ตาม 0-1 เกม ล่าสุดดวลแร็กเก็ตกันต่อ หลังจากเสมอกัน 3-3 มีฝนตกลงมาอีกอย่างต่อเนื่อง ทำให้เกมชะงักไปหลายชั่วโมง และเมื่อกลับมาแข่งขันกันต่อ วิชยา อาศัยฟอร์มการเล่นที่แน่นอนและยิงวินเนอร์ได้อย่างแม่นยำ เอาชนะไปได้ 2 เซตรวด ที่สกอร์ 6-4, 6-4 ใช้เวลาแข่งขันทั้งหมด 1 ชั่วโมง 30 นาที ผ่านเข้ารอบสอง พบกับ ศศิ กุมาร มูกุนด์ มือวาง 4 จากอินเดีย ที่เอาชนะ พัชรพล กาวิน ซึ่งได้ไวลด์การ์ดลงแข่งขัน 2-0 เซต 6-3, 6-3</span>

<span class="text_exposed_show">          </span><span class="text_exposed_show">ด้านประเภทหญิงเดี่ยว รอบแรก “จูน” ณัฐนิดา หลวงแนม นักหวดสาวไทย วัย 30 ปี มือวาง 6 ของรายการ และมือ 516 ของโลก ใช้ความเก๋า กลับมาเฉือนเอาชนะ ธมจันทร์ มอมขุนทด สาวไทยด้วยกัน วัย 20 ปี 2-1 เซต 2-6, 6-4, 6-3 ผ่านเข้ารอบสองไปพบกับ ลูลู่ ซัน จากสวิตเซอร์แลนด์ ที่เอาชนะ กั๊วะ ฉานฉาน จากจีน 6-1, 6-1<img class="size-full wp-image-875 aligncenter" src="https://www.bucket.cloudaccess9.com/ltatorg/2017/10/2-8.jpg" alt="" width="960" height="640" /></span>
<div class="text_exposed_show">

          ส่วนผลการแข่งขันของนักเทนนิสไทยรายอื่น ชายเดี่ยว รอบแรก พลภูมิ โควาพิทักษ์เทศ ชนะ เคลมงต์ ลาร์ริเย่ร์ (ฝรั่งเศส) 6-3, 4-1 Ret. (เนื่องจากคู่แข่งขันมีอาการป่วย), คงทรัพย์ คงคา แพ้ แซม แบร์รี่ (1-ไอร์แลนด์) 4-6, 6-2, 3-6, กิติรัตน์ เกิดลาภี แพ้ ริคคาร์โด้ บาลเซรานี่ (อิตาลี) 6-2, 1-6, 1-6, ปรัชญา อิสโร แพ้ ลี ฮวง นัม ลี (5-เวียดนาม) 2-6, 4-6

<img class="alignnone size-full wp-image-876" src="https://www.bucket.cloudaccess9.com/ltatorg/2017/10/3-7.jpg" alt="" width="960" height="640" />

หญิงเดี่ยว รอบแรก พัชรินทร์ ชีพชาญเดช มือวาง 5 ของรายการ ชนะ อัญชิสา ฉันทะ 6-3, 6-4, ชมภู่ทิพย์ จันดาเขต ชนะ ซาริ บาบะ (ญี่ปุ่น) 6-1, 6-1, บุณยวีร์ ธรรมไชยวัฒน์ แพ้ เจิ้ง หวูซวง (จีน) 6-7(2), 2-6, วรรษชล สวัสดี ที่ต้องลงเล่น 2 รอบในวันเดียวกัน โดยรอบคัดเลือก รอบสุดท้าย ชนะ ชนิกานต์ ศิลกุล 7-6 (4), 6-4 จากนั้นเมนดรอว์ รอบแรก แพ้ ชาน ชิน เหว่ย (ไต้หวัน) ไปอย่างน่าเสียดาย 4-6, 6-0, 3-6, ณัฐพัชร์ ผิวบางรักษ์ แพ้ จาง หลิง (2-ฮ่องกง) 1-6, 0-6, ศุภาพิชญ์ เกือรัมย์ แพ้ เมียร์ยัม บียอร์กลุนด์ (สวีเดน) 2-6, 4-6, วรัญญา วงค์เทียนชัย แพ้ นาตาลิย่า คอสติก (3-เซอร์เบีย) 2-6, 6-7 (4-7), ฐิติรัตน์ คณะพืช แพ้ โช ไอ เซิน (ไต้หวัน) 0-6, 0-6
<img class="size-full wp-image-879 aligncenter" src="https://www.bucket.cloudaccess9.com/ltatorg/2017/10/11.jpg" alt="" width="960" height="640" />
<img class="size-full wp-image-881 aligncenter" src="https://www.bucket.cloudaccess9.com/ltatorg/2017/10/4-9.jpg" alt="" width="960" height="640" />

</div>