ความเคลื่อนไหวการแข่งขันเทนนิสเยาวชน รุ่นอายุไม่เกิน 12 ปี ประเภททีม ชิงแชมป์เอเชีย ในรายการ "ไอทีเอฟ เอเชี่ยน 12&amp;อันเดอร์ ทีม แชมเปี้ยนชิพ 2017" รอบไฟนอล ที่กรุงอัสตาน่า ประเทศคาซัคสถาน ระหว่างวันที่ 6-11 พ.ย.2560 ล่าสุด เมื่อวันที่ 5 พ.ย. มีการจัดสายการแข่งขัน โดยมี “โค้ชตั้ม” นายภัควัฒน์ สมบูรณ์รุจน์ และ “โค้ชจิม” นายสหทัศน์ ศุภกิจ สองผู้ฝึกสอนเทนนิสทีมชาติไทยเข้าร่วม ซึ่งผลการแบ่งสาย มีดังนี้
ทีมชาย ทีมไทย อยู่สาย เอ ร่วมกับ ญี่ปุ่น บังคลาเทศ เลบานอน อุซเบกิสถาน ส่วนสาย<span class="text_exposed_show"> บี ประกอบด้วย ฮ่องกง คาซัคสถาน กาตาร์ เนปาล มาเลเซีย เกาหลีใต้ ด้านทีมหญิง ทีมไทย อยู่สาย เอ ร่วมกับ ญี่ปุ่น คาซัคสถาน อิหร่าน ศรีลังกา ส่วนสายบี ได้แก่ อินเดีย เลบานอน อุซเบกิสถาน มาเลเซีย เกาหลีใต้</span>

ด้านนักเทนนิสเยาวชนทีมชาติไทย รุ่นอายุไม่เกิน 12 ปี ทีมชาย “น็อต” ศุภวัฒน์ แซ่อุ้ย, “ปังปอนด์” รชตะ ธรรมเจริญสถิต, “ฟารุก” ทินภัทร เทียนธวัช และทีมหญิง “ปาล์มมี่” วิจิตราภรณ์ วิมุกตานนท์, “สบาย” กมรวรรณ ก้อนศิลา, “ฟ้าใส” อัจฉราพร วรรณโพธิ์ ได้ลงสนามฝึกซ้อมเพื่อเตรียมความพร้อมสำหรับการแข่งขันนัดแรก ในวันที่ 6 พ.ย. โดยทีมชายไทยพบบังคลาเทศ ส่วนทีมหญิงไทยพบศรีลังกา

<img class="aligncenter size-full wp-image-2126" src="https://www.bucket.cloudaccess9.com/ltatorg/2017/11/23130887_1596149830407979_8305366039844256516_n.jpg" alt="" width="960" height="720" />