<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>เทนนิสโชว์ความเป็นไทยสวม "เสื้อลายดอก" <br>เน้นธีมสงกรานต์ร่วมงานเลี้ยง 2026 บิลลี จีน คิง คัพ</strong></p>
<!-- /wp:paragraph -->

<!-- wp:paragraph -->
<p>นายภุชงค์ เลาหศิริวงศ์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีมบิลลี จีน คิง คัพไทย พร้อมด้วย "โค้ชเอ็กซ์" นายพชรพล คำสมาน กัปตันทีมไทย ได้นำคณะนักกีฬาและเจ้าหน้าที่ทีมชาติไทย เดินทางไปร่วมงานเลี้ยงต้อนรับ เมื่อคืนวันที่ 5 เม.ย. ที่ผ่านมา ซึ่งงานเลี้ยงจัดขึ้นโดยฝ่ายจัดการแข่งขัน “2026 บิลลี จีน คิง คัพ บาย เกนบริดจ์” เอเชีย/โอเชียเนีย กลุ่ม 1 ณ เมืองนิวเดลี ประเทศอินเดีย</p>
<!-- /wp:paragraph -->

<!-- wp:paragraph -->
<p>ผู้สื่อข่าวรายงานว่า บรรยากาศภายในงานเลี้ยงเต็มไปด้วยความชื่นมื่น ทีมเทนนิสไทยได้รับการต้อนรับที่อบอุ่น และเข้าร่วมในธีมเทศกาลสงกรานต์หรือปีใหม่ของไทย ด้วยการสวมเสื้อลายดอก ซึ่งเป็นที่นิยมในช่วงเทศกาลสงกรานต์ของพี่น้องชาวไทย นอกจากนี้ ยังมีคณะนักกีฬาและเจ้าหน้าที่จากอีก 5 ประเทศเข้าร่วมงานเลี้ยงด้วย ได้แก่ อินเดีย เจ้าภาพ, นิวซีแลนด์, เกาหลีใต้, อินโดนีเซีย และมองโกเลีย</p>
<!-- /wp:paragraph -->

<!-- wp:paragraph -->
<p>อนึ่ง การแข่งขันเทนนิสชิงแชมป์โลก ประเภททีมหญิง รายการ “2026 บิลลี จีน คิง คัพ บาย เกนบริดจ์” เอเชีย/โอเชียเนีย กลุ่ม 1 ที่เมืองนิวเดลี ประเทศอินเดีย กำหนดแข่งขันระหว่างวันที่ 7-11 เม.ย. 2569</p>
<!-- /wp:paragraph -->

<!-- wp:image {"id":55560,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/04/667003059_1386546260175019_5693990190276732116_n-1024x683.jpg" alt="" class="wp-image-55560"/></figure>
<!-- /wp:image -->