การแข่งขันเทนนิสอาชีพหญิง ดับเบิลยูทีเอ ทัวร์ 125เค ซีรีส์ รายการ “อีเอ หัวหิน แชมเปี้ยนชิพ 2017” ชิงเงินรางวัลรวม 125,000 ดอลลาร์สหรัฐ หรือประมาณ 4,375,000 บาท พร้อมคะแนนสะสมอันดับโลก ที่ทรู อารีน่า หัวหิน จ.ประจวบคีรีขันธ์ เมื่อวันที่ 7 พ.ย. เป็นการแข่งขันประเภทหญิงเดี่ยว รอบแรก “เพียซ” วรัชญา วงค์เทียนชัย นักหวดสาวไทย วัย 28 ปี มืออันดับ 336 ของโลก ต้องออกแรงเล่นถึง 3 เซต ใช้เวลาแข่งขันถึง 3 ชั่วโมง 12 นาที ก่อนหวดเฉือนเ<span class="text_exposed_show">อาชนะ เกา ซินหยู สาวจีนวัย 20 ปี มืออันดับ 215 ของโลก 2-1 เซต 7-6(9-7), 6-7(7-9), 6-2 ทำให้วรัชญาผ่านเข้าสู่รอบสอง เข้าไปพบ ตวน หยิง หยิง มืออันดับ 95 ของโลก และมือวางอันดับ 3 ของรายการจากจีน ที่ชนะ เอมิน่า เบคตาส มืออันดับ 258 จากสหรัฐอเมริกา 2-0 เซต 6-1, 6-1</span>
<div class="text_exposed_show">

หลังจบเกม วรัชญา กล่าวว่า ค่อนข้างเหนื่อยที่ต้องเล่นถึง 3 ชั่วโมง คู่ต่อสู้เล่นได้ดี ตัวเองก็เล่นได้ดีพอสมควร สำหรับเซตสองได้ 4 แมตช์พอยต์ แต่ทำไม่ได้ ทำให้เซตสามต้องดึงกลับมาให้ได้ โดยคิดว่าอยากจะเล่นให้สนุกกับเกม และไม่อยากกดแล้วเราก็ทำได้ดี ส่วนคู่แข่งรอบต่อไปเคยแพ้ 3 เซตมาก่อน ซึ่งเขาก็ท็อปฟอร์มด้วย แต่เราจะไม่กดดัน และทำให้ดีที่สุด

ขณะที่ “ลัก” ลักษิกา คำขำ นักหวดมือ 1 ของไทย และมืออันดับ 124 ของโลก โชว์ฟอร์มยอดเยี่ยมไล่หวดเอาชนะ ฟานนี่ สโตลลาร์ มืออันดับ 241 ของโลกจากฮังการี 2-0 เซต 6-1, 6-4 ส่งผลให้ลักษิกาผ่านเข้ารอบสองได้เช่นกัน ซึ่งจะพบกับผู้ชนะระหว่าง ยานิน่า วิคเมเยอร์ มืออันดับ 112 ของโลก มือวางอันดับ 5 ของรายการจากเบลเยียม และ เวร่า ซโวนาเรว่า มืออันดับ 204 ของโลกจากรัสเซีย

หลังจบเกม ลักษิกา กล่าวว่า ดีใจที่ได้กลับมาเล่นที่นี่ ซึ่งสำหรับตัวเอง แมตช์แรกถือว่ามีความกดดันมาก แต่พอผ่านมาได้แล้วก็รู้สึกดีใจ ขณะที่ความมั่นใจก็มีเพิ่มขึ้นเรื่อยๆ แต่ก็ยังขอมองไปทีละรอบก่อน ส่วนเราก็ทำเต็มที่ของเรา สำหรับรอบต่อไปไม่ว่าจะพบกับใคร ก็ถือว่าเป็นงานหนัก ซึ่งเราก็จะต้องเตรียมตัวให้ดีที่สุด

ด้าน “พราว” ชมภู่ทิพย์ จันดาเขต ดาวรุ่งสาวไทย วัย 21 ปี มืออันดับ 950 ของโลก ได้ไวล์การ์ดลงแข่งขันพบกับ อนา บ็อกดาน มืออันดับ 115 ของโลก และมือวางอันดับ 6 ของรายการจากโรมาเนีย ซึ่งผลปรากฏว่า ชมภู่ทิพย์ไม่สามารถต้านความแข็งแกร่งของนักหวดสาวโรมาเนียได้ พ่ายไป 0-2 เซต 1-6, 2-6 ทำให้ตกรอบแรกไป

ส่วนผลคู่อื่น ดังนี้ เวโรนิก้า คูเดอร์เมโตว่า มืออันดับ 257 ของโลกจากรัสเซีย ชนะ จัสมิน เปาลินี่ มืออันดับ 137 ของโลกจากอิตาลี 2-0 เซต 6-1, 6-4 ซาบิน่า ชาริโปว่า มืออันดับ 191 ของโลกจากอุซเบกิสถาน แพ้ เยฟเจนิย่า โรดิน่า มืออันดับ 83 ของโลก และมือวางอันดับ 2 ของรายการจากรัสเซีย 1-2 เซต 4-6, 6-3, 3-6

เบลินด้า เบนซิช มืออันดับ 165 ของโลกจากสวิตเซอร์แลนด์ ชนะ กิวเลียน่า โอลมอส มืออันดับ 101 ของโลกจากเม็กซิโก 2-0 เซต 6-2, 6-1 วิตาเลีย ดิอัตเชนโก้ มืออันดับ 188 ของโลกจากรัสเซีย ชนะ มากาดเลน่า เฟรค มืออันดับ 166 ของโลกจากโปแลนด์ 2-0 เซต 6-4, 6-2

ด้านประเภทหญิงคู่ รอบแรก (16 คู่) เวโรนิก้า คูเดอร์เมโตว่า จากรัสเซีย และไอเป็ค ซอยลู จากตุรกี คู่มือวางอันดับ 1 ของรายการ ชนะ คู่นักหวดสาวไทย ชมภู่ทิพย์ จันดาเขต และ ธมจันทร์ มอมขุนทด 2-0 เซต 7-6(4), 6-2

<img class="aligncenter size-full wp-image-2180" src="https://www.bucket.cloudaccess9.com/ltatorg/2017/11/23172524_1598265920196370_7824265056637185959_n.jpg" alt="" width="960" height="727" />

<img class="aligncenter size-full wp-image-2182" src="https://www.bucket.cloudaccess9.com/ltatorg/2017/11/23244562_1598266133529682_1073181793625242928_n.jpg" alt="" width="960" height="720" />

</div>